
Lis altris fotografiis in blanc e neri (salvo ché di p. 23, di Gil- 

1991 


de vignude di Crist 


IL 1991 AL RISPUINT: 


- al 6704 dal Circul Julian; 

- al 2744 de fondazion di Rome; 

- al 5750 dai Ebreos; 

- al 1369 dai Maometans; 

- al 2172 de fondazion di Aquilee. 


FIESTS VARIABILIS: 

- la Cinise (13 di fevrâr); 

- Pasche (31 di marz); 

- la Sense (12 di maj); 

- Pentecostis (19 di maj); 

- Santissime Trinitât (26 di maj); 
- Corpus Domini (2 di jugn). 


FIESTIS DI PRECET: 

- dutis lis domèniis; 

- il prin dal an; 

- la Pifanie; 

- la Madone di avost (15 di avost); 

- Fieste dai Sanz (1 di novembar); 

- la Madone di dicembar (8 di dicembar); 
- Nadal (25 di dicembar). 


FIESTIS NAZIONALS: 
- La Liberazion (25 di avril); 
- Fieste dal Lavór (1 di maj). 











Preambul 


Strolegá in chesc’ momenz 'l è un afar, lafesi, in- 
(ri gos. 

Pal timp, tanche pe pulitiche, no si rive plui a pro- 
viódi un dret e aromai dome scosolant la filagne 
dai sfueis di gjornál si a il morbin di profeta 
chel... ch'al è capitat! 

Ma il Strolic nol à piardüt la volte: cun ale Та 
stazàt mesadis e stagjons, impinions e pinsirs, 
bocons di filosofie e bocjadis di mangjative. Al si è 
impensát fintrimài di tizzià doi esperz par tira 
dongje qualchi fruzzon de nestre culture musicál, 
cjapant-su ancje il bast (e il riscjo) di meti in vie- 
ste furlane il struc dai lór rasonamenz. 
Sicheduncje vie pal troi di chest librut a' son spar- 
nizzadis lis nolis (o lis scussis) dai profetamenz e 
lis coculis dal contá: i sióps, insumis, di fà maduri 
sul cjast de anade. 

ZENAR | | 
Ferâl di une carozze di cjasade e une lum di Pe- | 
sariis (secc. XVIII- XIX). 











+ | M PRIN DAL AN 
2M S.Basili 
3] 5. Gjenoefe 
4 V S. Ermis 
5 S S.Melie 
+ 6D PIFANIE 
7L S. Lucian Œ 
8 M S. Severin 
9 M S. Julian 
10 J S. Aldo 
11 V S. Paulin di Aquilee 
12 S 5. Modest 
+ 13D S.ILARI VESCUL 
14 L В. Duri di Pordenon 
15 M S. Maur abât © 
16 M S. Marcel pape 
17 J S. Antoni dal desert 
18 V 5. Prische 
19 S S. Mario 
+ 20 D SS. BASTIAN E FABIAN 
21 L 5. Gnés vergine 
22 M S. Vicenz 
23 M S. Merenziane D 
24 J S. Francesc di Sales 
25 V Conversion di S. Pauli 
26 S Ss Titoe Timoteu 
+ 27 D D.ANZULE 
28 L S. Tomas di Aquin 
29 M S. Costant 
30 M S. Martine Gi 
31 J S. Zuan Bosco 








País de vite 


Aqui un vilage 

Acò vòu dire aguè un ami. 
E li à toujour un vilage 
Sus lei ribo de ta routo; 
Au vira de toun camin, 

A l'asard de toun viage 
Li a toujour un vilage 
Basto de lou counouisse. 


in "Coumboscuro", 222/223, 1990 
JAN-LUC DOUMENGE 


Culi un païs 

Chest al ül dí vê un ami. 
E al è simpri un pais 

Sui orlis de tô strade; 

Te svolte de tô lade, 

Te vinture dal to viaz 

Al è simpri un pais 

Baste che tu t'al cognossis. 


Alore, ancje cheste volte "o feveli di dodis pais e, par pre- 
sentâju, mi va tant ben il test in provenzâl, prime lenghe le- 
terarie da l'Europe, ch'al pant un'atmosfere di buinore poeti- 
che juste in riferiment al jéssi dai pais. Chest test di Jan-Luc 
Doumenge "o ài cirüt di voltalu par Furlan cun dute la fedel- 
tät pussibile, ancje in rivuart e ande sunorose. 

LELO CJANTON 


12 


Il mont 


Il mont 

al mi à robât il soreli 
e mitüt sot i pis 
pantan di palit. 








Tes mans no ai memorie 
di nissune contentéce. 





Ombre te ombre 

'o mi sint 

un sbrèndul di vite 
picjat 

sul fil dal timp. 


MARIO ARGANTE 








Cjasiát 


Co 1 centurions a' stimàrin che Cacius al veve 
vonde batüt par Rome senze riva a vê ché pas che 
si ale cul muri dolz e decorós pe patrie, lu clama- 
rin e j diserin: “Come pension, cjapiti chest blec 
di tiare e cjàtiti cui che t'e lavore; par difindile, 
no tu varessis di vé tanc' fastidis”. Difat Cacius al 
vè une pas diferente di ché patreotiche, ma nol si 
lambicà par chel, anzit al si consolà a viodi che 
chel blec di tiare, dut diferent di une sepulture, j 
dave di vivi. La int che si jere dade-dongje a dàj 
une man al vieli legjonari 'e clama il lüc, daür dal 
so non, Cjasiat. Dopo di ché int, insedade inche- 
volte, a un ciart pont, di qualchi marine di cuissa 
dontri, al è rivat li, savéso cui?: Pupi marinar! 

Salacor, no duc’ sa cui ch'al è chest marinar, 
ma al è inutil dilu: che no si rivarés a cognossilu 
daür di qualchi sô opare, come - metin - un Dan- 
te; lui no tu rivis a cognossilu se no tu t'al cjatis 
denant par càs, senze savé cui ch'al è; lui al fâs 
cetantis robis, ma chés robis e àn impuartanze 
no in sè ma in lui, parceche lui nol ë tant un au- 
tòr come un atór. 











Cjasiât al semee a Pupi, massime cumò ch'al è 
tornát-sú benut dopo dal taramot dal '76. La gle- 
sie, magari, 'e je dute une vetrine di une moderni- 
tat interessant, ma daprüf di dut chel veri il blanc 
e lis linus dai murs no son nuje persuasifs, e man- 
cul ancjemó un monument astrat sul denant. Par 
furtune al è restât intat il tor: un biel tór quadrat 
di piere grise cun parsorevie la grazie di une ba- 
laustrute e quatri pinaculüz; al vara uns quatri se- 
cui, ma ancje cumò, ogni di, di buinore e di sere, 
al sune l'Ave, e chest, lentilà, in chel mont vert, 
sul fasi dai colórs de di ch'e nas e mur, al è puisie 
ancje par cui che nol crót. Lu à dit propit Pupi 
che lis cjampanis a' sünin ogni di, e alore al ül di 
che si inacuarzisi di lór, che si sintilis, parceche si 
e tun mont diferent. 

Nol è che a Cjasiat a’ màncjn lis comuditáz 
modernis, ch'al é parfin un cjamp di tennis une- 
vore ben tignüt; ma si à rispietade une tipologje 
ambiental; no si à cjasamenz altons, lis cjasis cui 
lórs pujuluz di len fluriz e` àn dutis il lêr rispir, lis 
locandis ti parferissin netisie e simpatie. Un pai- 
sut sul nivel di chei che fin ir tu viodevis dome 
che tal Cjadovri o plui lontan, bande l'Austrie o 
la Svuizzare. 





























La glesie no je tal miez dal pais, ma sot de 
mont; ’e a daursi rivis sglonfis di vert tun foltum 
di pôi, acazzis e frascjams di ogni fate, là che nis- 
sun podares passa. Di chê bande li, Cacius al po- 
deve sta sul sigür, che ju par li nol sarès rivat a vi- 
gni nancje un mazzarot. In ogni mat, daür de gle- 
sie a'van-sü dös stradis dontri che tu puedis cjalà 
il pais abas. Ma al è juste culi che tu às une sor- 
prese: no tu sintis, a un ciart pont, dome 1l sun 
fuart di une aghe che côr ju, ma ancje vos uma- 
nis, altis, che tu capissis dutis lis peraulis. Cui fe- 
vélial? Al è il pais ch'al fevele, ch'al è lajú, avon- 
de lontan. Cemáüt ése? ... Sul imprin, `o ài sintüt 
tanch'al fos a dome qualchi pas di distanzie, ce 
ch'al diseve Visentin, che lu vevi lassât là, a cjase 
di Pupi, che po 'e je daür di un'altre case e `o ài 
pensât: “Cun ché vosone ch'al à chel là! ...” Ma 
po ’o sint di un'altre bande, tanche ju vès a flanc, 
doi lavorenz ch'a son ancjemò plui lontans; po 
une femine, po la vosute di Pupi ... Cjasiat al e il 
pais des vós umanis, e lis peraulis di ogni di si 
sintilis a vivi su la cueste revide de mont daür de 
glesie. Dabas si viót la cjase biele e gnove di Pupi, 
l'atór principal, ch'al à cjapat alc di magic dal 
pais di Cacius: massime dal Arzin, il flum, là che 








par un trojut nus à guidâz; l'aghe nus compari a 
colp, maraveose, jenfri i ramaz; e 1 clapuz sotvie, 
al vignive voe, di tant biei ch'a jerin, di slungjá il 
braz par grampant un pos e metiju in sachete; lis 
nestris femenutis, invezzit, a’ slungjarin 1 pis di- 
scolz sclipignansi un tic pal gust di sintisi alman- 
cul par un moment aganis. 


L.C 


Pinsir dal més 
Un ucelut, saltuzzant te nêf, ti domande un fruz- 
zon di pan sul pat. 














Instrumenz in figure 


A scrutinâ pituris, quadris, libris obèn tocs di 
marmul e di statuis si a cur di intopasi tune 
schirie di strumenz e di disens ch'a parferissin 
lis formis e i mûz dal suna e dal bala di ogni ete. 
Cun di plui, se la pipine dal voli 'e je furighine, si 
po gjava-fur dal mac un alc de vite di un musi- 
cant, un ‘‘argagn’’ che si doprave in antic par 
cubiâ i movimenz di 'ne danze, la curve strambe 
di un violon e, parce di no, la filusumie di un se- 
cul. Bocons, insumis, de culture di une int che 
aromai a' vegnin tamesaz a pro di une storie e 
di une vetrine dai documenz ch'a partegnin 'e 
musiche: a dile cu la peraule dai savinz, pe ico- 
nografie musical, instrumenz in figure ven a stäj! 
In Friül, dopo lis rizercjis di Vitorio Fael, a riuart, 
e ches di Renato della Torre, a jan scomenzat 
a sgarfa cun estro Gilberto Pressac e Pauli Zer- 
binatti: il Strolic al à domandat juste a chesc' 
doi di pode caluma un slambri di chel mosaic. 
Metinsi in viaz cun lôr! 


=" 


'Zuan Antoni Pilacorte: frutin ch'al sune un tamburel a su- 
nais, sot de aghesantiere (1485-1490), Parochial di Tra- 
ves (PN). 











Un svual 


La mangiadora pai ussiei 

a pindulèa al flat da la matina 
ch'a fa li’ s'cialis dal di 
lassant talpadis 

di brosa e lüs. 

Vintulèin alis e arbui 

e lontan 

un gorc di nulis e montagnis 
ch'al giava i vui: 

i penseirs a s ciaps | 
li a svualin. 


(furlan di Bagnarole) LIONELLO FIORET TI 





Padin 


Ce pâs atôr! Sierade ch'o ài la puarte 

mi pâr di sei rivât tun altri mont. 

'O impij il lumin e a chê flamute smuarte 
la prime cjosse il jet 'o cjati, pront. 


Po' il voli al va a ciri la mame muarte 
ch'e vegle il so Menut culà di front 

e biel cjatanle il cür si riconfuarte, 
puar masinin, tignüt in nissun cont. 


Po' il jet come 'ne braide mi reclame: 
— Ven chenti — mi sunsure — ch’o ti boni!— 
E jo, che tant 'o brami, tant ‘o fas. 


E de curnis d'arint la puare mame: 
- Ségniti, prèe, che Diu nol ti bandoni! - 
E jo o mi segni e `o prei. E 'o duár in pas! 


MENI UCEL 

Instrumenz in figure 


'Zuan Antoni de Sacchis, par duc' il Pordenon 
(1483/84 - 1539), 'lèdal sigür un dai miör arti- 
sc’ ch'e àn morestat la vene impintidore in Friül. 
E tes sos pituris robe di musiche e strumenz a 
son rapresentaz di un continuo, ancje par vie 
ch'al jere un soremestri — cussi al conte il famós 
'Zorz Vasari (al disara l'istés il scritòr Stendhal) 
— tal suna il liuto, une sorte di grues mandulin 
cun cuardis di pizziga. Ma putros musicanz de 
Furlanie in chei timps a’ prontarin ritornei per 
liuto (come D. Bianchini, G. Ferruzzi e F. Zaga- 
bria); al ven di scrupulà che tal Friül si veve da- 
bon si art e part. Sul agâr de tradizion, duncje, 
indotade da filaine di Naquilee, dai Tulmiezzins 
e vie discorint. Marcantoni Amalteo tune cjan- 
zòn poetiche pe muart dal Pordenon al scrive: 
«Musica te excoluit, cantuque Amphionis esse 


Aptaque mensuris jungere quaeque suis.» 
La musiche lu veve nudrid, valadi, par faj mes- 
sedà di competent sevi i numars che il bati dal 
timp. 
(schede, Gilberto Pressac) 


'Zuan Antoni Pordenon: litrat di sé midiesim cun vieste di 
San Roc, Domo di Pordenon. 

Mea culpa? 


Di frut te cjase di gno nono, `o jerin in quindis 
a sta. E une sür dal nono, gnagne Nene, 'e diseve 
ch’o jerin in sedis parvie di Santantoni ch’al jere 
saldo in cjase nestre senze mai lassasi viodi. Co `o 
jessevin di cjase gnagne Nene nus diseve: “Salu- 
dait Santantoni, fruz, che lui culi al è il paron”. E 
di sere, mangjant o dopo cene, nus contave che 
nol jere nome li, ma in ogni stanzie, senze mai 
lassasi viodi. “Pensait” nus diseve, “che ché altre 
di mi à fat cjatà su la taule un anel ch'o vevi piar- 
düt cuissà dulà e ch'o vevi cirüt pardut, ma di da- 
nàmi". E po' 'e contave simpri ché, di quant ch'al 
jere muart il so omp sul lavór lontan di cjase e 
che, prin di duc’ a visale, al jere stat Santantoni 
ch'al è, come che duc’ a’ san, in plui lucs tal stes 
moment. NO canae 'e restavin ingusiz e 'o pensa- 
vin 'e grande furtune di gnagne Nene. Ma jé nus 
lejeve il pinsir su la muse. "Duc nò di famee o 
sin furtunaz” `e zontave, “Santantoni, une bote 
di fiar”. E cussi duc’ di cjase a passavin beata- 
mentri il lór timp: lis fantatis ch'a cjantavin vilo- 
tis a dós vos sul piül e tes cjamaris; 1 omps e 1 fan- 


| 
| 


| 
| 


| 





taz te stale e tai cjamps o a fà fufignis tes cjasis dal 
pais; e jo, mi vevin mandat a impara il mecanic là 
di Ferâze; tal Trentecinc mi visi ch'e jere la uere 
de Abissinie e barbe Gusto al mandave sü di 
Asmara cartulinis cun fantatis néris cu lis tetis di- 


| für. 


Un siór de place, cunsiderat un disfatist, mi do- 


| mandave se par cas Feräze mi veve sigurát, se mi 


meteve i bolins sul libret de pension. *La pen- 
sion?" j disevi jo, “ce pension, s'o soi un frut?” E 
'o jeri par dij ce ch'e diseve gnagne Nene, ch’o je- 
rin tune bote di баг. 

Dopo un siet àins di vé justadis bicicletis quasi 


| dibant, mi deve un franc in di, tal 1941 mi clamin 


soldàt e tra Sardegne, Libie e in Kenia presonir, 


| А . ae . - A 
'o rivavin tal '46: ven a stâj che mi robavin cinc 
i dins tra i miór de vite. 


Intant a’ murivin i nonos e ancje gnagne Nene 


e, tornát a cjase, 'o cjatàvi lis sürs cressudis di no 





crodi e ch'a cjantavin saldo pe cjase e tal curtil, 
destinadis, `o pensavi, a resta vedranis; e i fradis 
saldo atór pai cjamps. Gno pari mi veve dite: "Ce 
cambiát che tu sés, frut; no tu semeis nancje dai 
nestris”. 

Al gno paron Feráze j jere vignút un colp, sia- 

rat il lavoratori e altris buteghis no jerin tal pais. 
E `o levi ancje jo a vore tai cjamps, ma `e jere une 
vite che no mi plaseve. `O pensavi di lâ al estero 
come cho viodevi tanc’ di lor. No ca dongje 
come France o Gjarmanie, lontan in Argjentine 
eco, là mi sares plasüt, ancje pe lenghe ch'al jere 
fazil imparâle. E cussi 'e je stade. Ma pensait, 
sielzi propit l'Argjentine! 

Intant, in chel timp, il guviâr talian, in cambio 
di uere e de presonie, mi veve mandaz un pos di 
béz. Ma dopo un sis més mi a intimat di tornaj al- 
mancul la metat. Dibon che no ju vevi spinduz 
duc’. 

Duncje in Argjentine. Tal saludami mé mari 
mi à dite: “Viòt, frut, di no fa come to barbe Mi- 
chél che in Franze al a piardude la direzion di 
сјаѕе; e nissun lu à plui viodút”. 

Su la nâf `o jerin une dozene di furlans: un di 
Aprát, un di Risan, un di Cjaurià, sao jo cui altri; 
ce clamâz dai parine”, ce a sorte come me, duc’ a 
Buenos Aires. E i àins, laj a’ son passaz un daur 
chel altri come pioris, stufât ancje di scrivi a cja- 
se, che da l'Italie `o savevi nome il non des can- 
zons, in grant sul gjornal, ch'a vincevin ıl festival 
di Sanremo. 





| Entant che jo laju `o lavoravi come une fur- 
| mie, in Italie a’ vivevin duc’ di siórs: nome сито, 
dopo tornät, mi soi visat. Duc’ a vore, o imo miór 
in casse integrazion, dôs tre veturis par famee, 
| dutis lis cjasis gnovis, int parfin vignude a vore da 
lontan, robis di chel altri mont, cumó in Friül. 
| S'o ai faz bêz in Argjentine? Lavorant in propri, 
(cui mai rive. Alore bisugnave metisi in grant, 
-smarfiasi intór dai puliticanz, fa lavorä chei altris, 
‘alore forsit si faseve alc. Jo cul gno mistir a meti 
blecs e centrá ruedis strambidis für di plomp, "o 
vevi une buse di lavoratori là che Pilar, une mu- 
late lustre, mi judave e mi tignive un fregul di cja- 
se. Che, anzit, `e oleve a duc’ i cose’ vigni in Italie 
| cun me, il so amôr, mi diseve. Un amôr nancje 
compagnat di une canzon, une robe cussi. Insome 
cui béz, un quatri carantans juste par salva il de- 
coro, ancje parvie di Pilar, che mi robave ancje la 
lûs dai vôi. Un vizi che no podeve fa di mancul, 
reditát de miserie dai soi vons. Laju si che mi sa- 
res lat ben il Santantoni di gnagne Nene par cjata 





| ce che mi sparive sot 1 vôi. Ce ch'o ài ingrumat 





| invecit pardabon, a’ son stáz i àins: quarante di 
file, di no crodi. 


Dopo tornát a cjase, muarz pari e mari, lis sürs 












































maridadis benon, 1 fradis duc’ cun famee e cjase 
gnove, mi soi cjatât bessôl te cjase viére dal nono 
mieze dirocade, là che mi son rivadis dal distret 
militâr lis crôs di uere e lis medais. Dut ce che si 
ül, ma 1 ufizis talians tian une buine memorie! 

Mi dis un gno vecjo ami: "Sint Checo, atu vude 
tu la pension di uere?" J rispuint: “Vualtris culi, 
plens di pensions e jo invezit senze un scheo che 
chel lari di Feraze ai soi timps mi à fat lavora sen- 
ze pajami e senze sigurami. La veve nasade chel 
siór de place ch'a clamavin disfatist!” 

Alore il Patronato mi à fatis lis cJartis pe pen- 
sion social, come ai cercandui. E sui setante, 
come ch'o soi al di di uê, so uei mangjale bisugne 
ch'o lavori. Ce ch’o fas? Bricolis, come al solit: 
dreza un telar che nol siare, meti un blec, il gno 
distin, insome. 

Mi dis chest gno ami: “Dámi il fuei matricolar 
dal militar che ti fas vê la pension di uere e 1 are- 
traz dopo dut ce che tu às patit sot la пае”. 

Ma se ancje il fuei matricolar al jere penz di 
campagnis, di medais e di feridis, la cumission, cu 
la scuse che a l'Inps no mi vevin versat un franc 
mi cunsidere za un privilegjo la pension social 
ch'e je une caritat e mi rifude ché de uere: propit 











la che invezit di pala cui bolins, ’o ài pajat cul 
sanc. Ma la lez ’e je lez. 

Ce Italie, `o dis jo. Prime Feraze, caposetór dal 
fassio, m'imbroe di frut; dopo mi fasin fa cinc 
ains di uere; podopo ’o scuen là pal mont, ch'o 
jeri senze lavór; tal ultin no mi ricognossin un di- 
rit parvie cho soi masse puòr. `O sin al colmo. 
Indulà che culi 'o viót int cu la prime pension di 
tubercolós di uere senze vé fate nancje une zorna- 
de sot la tende e quasi simpri a cjase. 

La patrie! Ma se no à di maltrata ce patrie ise? 
Di just culi al é nome il proverbi ch'al dis che se 
un omp al nas disfurtunát, j plüf sul cul ancje s'al 
sta sentat. 


ALAN BRUSINI 

Une ricete al mês 


Pevarons 'zai riplens 


A' coventin: 

4 pevarons ‘zai, 

8 sedons di verduris crudis e diferentis une 
de altre, tajuzzadis, 

une biele fete di formadi fresc di latarie, ta- 
jata daduz, 

une sedon di vueliasét e une prese di sal. 
Preparazion: 

cjapâ i pevarons (no masse granc') e gja- 
vaur la part parsore cul poc, lis semenzis e 
chés pielutis parentri, in maniere tal che i 
pevarons a' deventaran come scugjelutis. 
Emplaju cul formadi a daduz, cu lis verduris 
crudis e cuinzadis cul vueliasét e sal. A son 
bielzà pronz! 

Vin conseát: Tocai furlan o Sauvignon. 


LUZIAN VERONE 























FEVRAR 
Marionetis dal teatrut di E. Sturolo (ad impar di 
chés dal Reccardini), sec. XIX. 

II 


S. Nocent 
Madone Cereole 
S. BLÂS 


S. Gilbert abat 

S. Aghite i 
Ss. Martars gjaponês ei 
S. Ricart re 

S. Jaroni 

S. Polonie 

S. SILVAN 


Madone di Lourdes 

S. Lalie 

La Cinise 

S. Valantin predi e 
S. Faustin 

S. Juliane 

S. Simeon vescul 

S. Conrât 

S. Dele 

S. Leonore D 
Catedre di S. Pieri 

S. Livio 

Concuardie 


“La visite la fasarin instès ancje s'al sglavine”, 
'e scrive Frida tal avis. Ï destinataris a’ jerin 1 par- 
tecipanz ai cors pratics di lenghe furlane de Filo- 
logjche, e jé, Frida, "e saveve ben che la visite cul- 
tural 'e jere facoltative, ma, dichelinstes, si è infi- 
dade a scrivi tun mut pluitost imperatif “la visite 
la fasarin" e, cundiplui, no si è contentade di di 
"ancje s'al plúf”, ma j è vignüt spontani, tratansi 
di là a Julie Concuardie, “ancje s'al sglavine”. 

A] mertave scrit cussi! Ad Aquilee, plui o man- 
cul duc’ i furlans e’ an vüt stat, ma a Concuardie, 
cui? Alore, a Concuardie!: come a di a Luxor in 
Egit, oben su la Grande Murae chinese, o te Isule 
di Pasche. 

"Tulia Concordia" - tal Friül storic ma piardüt 
— `e a un non ch'al revöche, cun chel “Iulia”, il 
“Forum Iulii", venastäj il Friül, ma ancje un alc 
che ur mancje ai furlans, venastaj la concuardie. 
Al è salacór parchel che si à scugnüt piardi chel 
Friül là, concuardiés, puartant indenant culi lis 
barufis tacadis dai feudataris inchevolte dai pa- 
triarcjs, 'za uns siet secui. E al é ancje parchel che 

| là, jessint il Friùl dome “storic”, al par che la tia- 
| re no esisti e che Concuardie — cun chê sô lüs e 
| ché sô atmosfere — `e séi pojade sul таг, o, maga- 
| ri, sul ajar. 

Just, alore. A cost di une sglavinade di chés, vie 
duc’ a Concuardie furlane-storiche! Pontament a 
Puart-Gruár, denant dal Domo. E ’za une sorpre- 
se la. Puart — ch’al parten ancje lui al Friül storic 
- al è une zitadute ch'e merte une visite particu- 
| lar, di tant biele e interessant ch'e je. Culi al è il 
cas di meti in lûs il contrast tra Jë e Concuardie: 
jè, cun edifizis alz e gris, `e dà une idee di antighi- 
"tat condutch'e parten a ete moderne; Concuar- 
die, con dutis lis sös pieris romanis, 'e à invezzit i 
| edifizis bas, tante lùs, une aghe grande e lizere, e 
no dà nissune idee di antighitát se no si sta a pen- 
sâ ae storie. Anzit, si pò di che li si à l'idee che 
dute la storie 'e pò vé tanc' secui ch'el ül, ma che 
in tun ciart sens — ch’al è il sens plui impuartant — 
chest nol conte nuje se il struc dal passat, dal pre- 
sint e dal avigni si cjàtin tal moment dal nestri 
vivi. Nô 'o vin une vite fate di tantis vitis che an 
| vüt stât e ch'a saran. 

La nestre guide Frida 'e à di vélu capit co nus à 
| guidäz par dut contannus dut ce ch’al mertave sa- 

vüt su Concuardie preromane, romane, cristiane, 
e ancje di vuê. E 'o vin capit che la Concuardie di 
vué `e sarà chê di doman, parcech’e à daursi un 
passât impuartant. `O vin viodüt il puint roman, 
`o vin viodudis lis sôs glesiis, `o vin savüt des sôs 
distruzions, `o vin patt che 1 Friül le à piardude, 
cussi luminade ch'e je, là, te crosere des primis 
stradis, la "Anna e la “Postumia’’, cu la sô 
aghe, la Lemene, che `za cul so non si nunzie lar- 
gje e cujete ... Ce sono lâz mo, chealtre di, a `zon- 
taj a ché zitat lì chel non di “Sagittaria” che nol 
coventave nuje e ch’al è in contrast cun chel di 
Concuardie, ch'al è un non di pas! ... Ce pitics 
ch’e an a voltis 1 studiaz! No an capît che, seancje 
lì par un cas a’ fasevin lis frezzis pes vueris la ch’a 
murivin i puars legjonaris e i biaz barbarons (a 
proposit, nô furlans, no vignino für di chei e di 
chei?), la zitadute `e a vat il non di Concuardie e 
lu à onoràt. 

Ma nô, corsisc’ de Filologjche, `o vin vude une 
'zornade che no dome pal impen culturál-amorós 
di Frida, ma soredut par une sielte di Diu, 'e à 
stât meraculose. 

'E jere la Domenie Ulive, 'zornade propit de 
Concuardie ch'e compuarte la pàs cristiane. Jes- 

| siz de visite ai res monumentai daprüf dal 
| Domo, `o sin restaz di clap. `O vin viodude int 
cul ulifin man, in prucission, ch’e jentrave in ché 
glesie antighe: no dome feminis, ma omps, fruz, 
frutis, tane’, tanc'. Dontri vignivie dute ché int in 
prucission? A Concuardie no po jéssi tante int! 
| Ma biel ch'o pensavin cussì, int a’ vignivin inde- 
| nant ancjemo, la prucission no finive. L'ulif gris- 
| arint, l'ulif clàr, 1 predis d'àur, e omps, feminis, 
| viei, vielis, frutaz, frutinis, int e int e int... `E pas- 
“save dute la int dal mont, e il cür al vaive di 
| amór. 
Meracul “storic” di Concuardie: meracul ancje 
| parceche — mi visi benon = si veve vüt cil neri e 
H sglavinons fin sabide e po si à tornat a vêju tal lu- 
| nis seguitif. `E jere restade für dome chê domenie, 
cun dome par Concuardie e par no un biel sorelut 
| sant. 





L.C. 

Instrumenz in figure 


Dant di vore al progjèt di une grande composi- 
zion pitoriche (finide tal 1514) pe glesie di Vile- 
gnove, mestri 'Zuan Antoni al decidè di meti 
adun un biel trop di musicanz. Tun prin grop a' 
comparissin un sunadôr di viole o /ira di braz (il 
strument al palese une ande in caratar cu la 
maniere venite di pronta "impresc'" di ché fate 
dulinvie il '400 e il '500), un sunadôr di /iuto 
(che il Pordenon al paronave justapont tanche 
espert) e, jenfrivie, un musicant che forsit al 
cjante compagnansi cul tamburel a sunais. 


(schede, Pauli Zerbinatti) 


'Zuan Antoni Pordenon: glesie di S. Uldari, Vilegnove di 
Pordenon. 

“Epitalami arabi” 


Al è dome un flor di perfet in tal dolor desolant 
da la vite: 
chel flor al è amor! 
'E je dome une stele ch'e sta fisse la-su su la 
penze fumate 
dal nestri viaz che, biel lant, o fasin su la tiare. 
Ché stele 'e je amor ancje jé! 
E je dome une speranze in tal scúr da la gnot 
de nestre disperazion ch'o vin incovade in 
dentri tal cür. 
Ché speranze 'e je amór che nus rit! 
Dut il rest al è falsetát. Dut il rest al è une 
parvenzie 
ch'e tarlupe e barlume parsore da l'aghe. 
Dut il rest al è dome un rèful di ajar ch al sofle 
tal nuje. 
Cui puédial mai di trop ch'al pese e misure 
l'amór? 
Cui puédial mai di di stazálu? 
Al nas da la cjár e al sta dentri tal spirt. 
Da chest e da ché j ven il confuart e la fuarze. 
Parcé che la bielezze 'e je come une stele dal cil. 

| Unevóre a’ son lis sòs formis tiessudis di lûs, 
e nissun sa di indulà che si è jevade la stele 
ne indulà ch'e larà a dispari tal amònt! 


Traduzion di ALVIERO NEGRO 








| 


Pinsir dal més 

Aghe, tiare, ajar 


Aghe, tiare, ajar. Ce saressino nô se no vessin 
aghe, tiare, ajar? Nuje, parceche nô e i nestris 
vons, valadi lis nestris lidris, `o sin stâz nudriz dai 
elemenz fondamentai de vite: aghe, tiare, ajar. 

L'aghe ch'e ven jü par riui e flums, ’e je chê 
stesse aghe ch'e à gjavade la sêt a nô e ai nestris 
paris, ch’e à bagnât la nestre e la lor tiare e che, 
rinovade, `e torne tal riul, te risultive, tal cil, tal 
mar. 

Il murmujâ de aghe che ven-jù des monz o 
ch'e spissüle tes risultivis, al è il feveluzzâ dai ne- 
stris vons, co ché aghe ’e je la stesse tornade a vivi 
mil voltis. E s'e rive a dâ la vite, а jéssi la vite par 
ogni gjenerazion, l'aghe ’e a une sô sacralitat: in- 
segnin alore ai nestris fruz che l'aghe ’e je nestre 
sur e che par jê si a di vê il stès rivuart che si a par 
une sur. 

E in vue? L’aghe dai flums e dal mar, invezzit 
che cjanta, `e vai. 

Insegnin ai nestris fruz che ancje la tiare `e a 
une so sacralitat, parceche sot dai nestris pis 'e je 
la cinise dai nestris vons, dai nestris paris. La tia- 











re no dome `e à gjavade la fan a lôr, ma la gjave 
ancje a nô. `O crodin che un toc di tiare al sei 
| compagn di un altri, ma chest al è ver dome par 
cui che nol cognòs la tiare. Ogni blec di tiare al è 
diferent di un altri, no dome parceche si cjate a 
| Jéssi in cueline o in planure, in mont o su la mari- 
ne, ma parceche ogni tiare 'e à une sô carataristi- 
che, une sô particularitat, squasit une sô anime. 
Parcé culi vegnal miór il forment, là-vie il sorc, 
` disòt la te o la siale? `O vin di insegna ai nestris 
fruz che la tiare 'e je nestre mari e che par jé si à 
di vé il stés rivuart che si à par une mari. E s'al 
| sucét alc ae tiare, al sucét ai soi fis. 

E in vué ce viodino tes nestris citàz? Soredut 
баг, ciment, asfalt, plastiche. E pardut un sunsür, 
un davoi, ch'al semée di sei a cjadaldiaul, là che 
lis orelis no àn un moment di padin. Cemüt si 
puedial clamale vite ché di vué, co no si rive plui 
a viodi il viarzisi des fuèis in primevere, co no si à 
plui timp par scolta il bati des alis di une pavee, il 
cjant dal odulin o il discori dai croz tai fossai? In- 
segnin ai nestris fruz a vivi in armonie cu la natu- 
re e disinjur ancje che la tiare la vin d'imprest 
parceche la tiare no parten a nissun omp, ma 
duc’ і omps a’ partègnin ae tiare. 

E cussi ancje l'ajar al è preseôs, parceche ogni 
creature `e divit chel stès respir: l'omp, lis bestiis, 
i arbui. L’ajar ch’al ingrispe l'aghe dal mar o dal 
lâc, al à di puartâ atorvie l'odôr dai pins e de ta- 
viele, l'odor dal bosc o de marine. Nol à di puartâ 
pulvins, cjalins o fumatis mefitichis ch`a intossèin 
e ch’a scurtin la vite dal omp. `O vin di insegna ai 
nestri fruz che se l'ajar nus à dât la vite a nô e a 
chei ch’a son staz prime di nô, chel stés dirit lu an 
ancje chei ch`a vignaran dopo di nô. Ancje chest 
'e àn di savê i nestris fruz e di chest `o vin di visâsi 
ancje nô: fintrimai che al ajar, che nus à dât il 
prin respir, j rindarin l'ultin suspir. 

Aghe, ajar, tiare. E il cil? Cemüt concludi senze 
menzionâ il cil? No parceche al è chel sotet che 
nus mande ploe, nêf, soreli, ma parceche il cil al è 
chel linzùl celest ch’al involuzze i nestris siums, 
lis nestris speranzis, lis nestris domandis. In chel 
gran prât si cjatarin une di cui nestris vons, cui 
nestris paris, in spiete dai nestris fis. 


L. VERONE 


(libare riduzion di un discors fat di un indian de Americhe) 

Quilibris 


A vine’ 

simpri reson mi devi 

tant mi tignivi fuart. 

Agn dopo, 

disin tor i quarante, 

che cul vivi o scombatevi 
mi crodevi simpri in tuart. 
E cumo? 

Une gjle sacrosante, 

sit e ju come une suste 

a ciri la dose juste. 


DIEGO CINELLO 

Instrumenz in figure 


Tun altri grop des figuris a fresc di Vilegnove a’ 
son pituraz doi cantors cun denant sfueis di 
musiche, soflade dal sunador di un cornetto. || 
Pordenon, nol covente squasi dilu, al veve une- 
vore a pratiche lis fazzendis de musiche, come 
dal rest duc’ i artisc’ valenz dal '500: baste viodi 
cemut ch’e je tratade la posizion dal cjaf dai 
cjantarins, in linee cu la tradizion dal cjantà de 
ete. Il cornetto '| à une imbocjadure come i cuars 
o lis trombis e sul cuarp di len (o di avoli) busèz 
come chei dal flaut. 

Tant diffizil di sunâ, tant dolz il sun de sô vôs! 


(schede, P.Z.) 


Zuan Antoni Pordenon: glesie di S. Uldari, Vilegnove di 
Pordenon. 

La cuviartoria di fil di bombâs 


Si sa che tal timp di uera, spezialmentri chei di 
zitât, fasevin salts mortài par storonzà ches quatri 
robis di mangiativa che podevin compra cun la 
tessera anonaria, par contentà stomit e bugei che, 
di par di, deventavin simpri plui vuez. 


Jara difizil ciata zucar, sal, ciar, lat e verduris e 
dome a la “borsa nera" si podeva rangià alc, ma 
gi uarevin bez e chisc’ no jarin! 


La siora Maria, mari da la me amia Aurora ti 
veva pensât di fà una spedizion a Sémpas, ta pla- 
nura dal Liach (ué in Jugoslavia), par ziri qualche 
patata o magari un poc di lat, dal moment che 
prima da la uera cognosseva una “mlekerza”, che 
sares una latària par sloven, che puartava lat di 
ciasa in ciasa. 

O Dio! Il lat dal Liach no jara cui sa se, parzé- 
che in chel puest cresseva un grun di ai salvadi, si 
che dut, lat, us, polés, parfin i pursei ti vevin chel 
savOr. Ma la planura `l è tant granda e ti cres un 
grun di Jarba par la qual i contadins ti vevin, di 
sigür, tirat sù qualche ciavra e qualche piora, di 

contrabant, che meretava di fâ una scjampada 
par controla la situazion. 

Fatostà, mitüt insieme qualche strafanic' che 
vanzava in ciasa, par fâ il scambio cun la mangia- 


| tiva, la siora Maria, a pit, `l è lada fin ta chel país 


e ciatàt für dulà che stava la famea da la “mleker- 


| za”, ti veva combinat un afar di scambio: lat par 
| madassinis di fil di bombâs, che la mari da la la- 


tària varés podüt guciaci sü alc par la bala (il co- 


| redo). 


Pensa che ti pensa dula ciata lis madassinis di 
coton, la siora Maria si veva ricuardat che in sufi- 
ta, tal casson di so madona Ana, ti jara una cu- 
viartoria di jet, squasi gnova parzéche no jara mai 
stada doprada, che si podeva disfala par tirà für il 
fil. 

Un lavor di maz! ma cun tanta pazienza par no 
rompi il fil, par dopo fà sà lis madassinis, lavalis 


| ben ben par fagi piardi 1 rizzui, insoma, cun tanta 


fadia e sudor, il lavor `l è rivat in fond e cussi la 
siora Maria ti jà podüt scomenza a fa il scambio 
combinát: una madassina par miez litro di lat. 

La storia °l è lada in davant non sai se tant 
timp, fin che son restadis un par di madassinis, 
metudis in banda par gucià un par di cialsis par 

so marit Ferucio, che ti veva propit dibisugna; e 
veva "za pensât di scomenza il lavor quant che la 
latària si jara di gnof fata viva, par viodi se vares 
podüt vè ancimò qualche madassa di chel bon fil 
di bombâs, parzéche - veva dit: **Me mari mi jà 
fat un biel cuviartor di jet, ma gi mancia ancimò 
fil di cotòn par cuciagi intor і `zufu1”. 

Pensèt simüt che `l è restada la siora Maria, che 
vares podüt sparagnà un grun di lavor cul conse- 
gnagi di bot la cuviarta `za fata! `L è dut un destin! 
e par la fan si faseva chist e altri. 

E chista `l è una storia di uera, ricuards di 
timps passàs, di quant che, sporciàt cul lat il cafè 
di uardi, si sparagnava, di par di, alc di pana, par 
tenta, dopo, di fâ un poc di ont (spongia) cul sba- 
tila in tun flasc' di Chianti senza la paja. 

Miga come cumo che tai “grandi magazzini” si 
ciata tant di chel ont che no lu doprin squasi plui 
par paura dal “colesterolo”. 


(furlan dal Gurizzan) LUCIANO SPANGHER 

Il problem 


Scovazzis e Scovazzis: 

scovazzis su lis monz, 

scovazzis ch'a sglonfonin duc’ i mars, 
scovazzis fin parsore dai siei cii... 


Ma l'univers atual 
saràjal vonde grant 
par discjamális dutis? 


O il Pari nestri grant e benedet 
varajal di là a vore un'altre volte 
par fant un altri, gnúf... 


ma senze nancje un omp, 
di müt ch'al resti net? 


L.C. 

Une ricete al mês 


Spêz di polente 


A’ coventin: 

un dos fetis di polente frede, 

doi muréi di lujanie, 

panzete fumade ccc (di cumo indenant, ccc 
al úl di: chel ch'al covente), 

un pevaron ros, un vert, un zál, 

quatri fuéis di salvie. 

Preparazion: 

tajá la polente e la panzete fumade a daduz, 
i pevarons a quadráz, la lujanie invezzit, si 
tajle a rodelis. 

Impirà tai stecs un toc par sorte, cirint di 
svaria no dome la mangjative, ma ancje i 
colors. 

Poja i spéz su la gridele, voltanju ogni tant e 
spergotanju cu la cuinze. Quanch’a saran 
cuez, passáur parsore un spolvar di salfin e 
pevar masanát sul moment. 

Vin conseát: Merlot dai Cuei. 


L.V. 

Feletan 


La prime volte Feletan no lu vin vit cognossüt 
come païs, ma come lüc di bielezze. 

"Za tanc’ agn, Nani Brusin, ch'al è di Tresesin 
ma al à unevore a man dut il dulintór, a chei qua- 
tri di nó che une di si cjatavin lentilà, al dis di là 
cun lui che nus varés mostrát alc. Nus guide par 
un troi jenfri plantis altis fin che si rive sul pecol 
di une cueline, e li si presente une viste bielone: 
in ju cun praz e boschetis e ventila, di fazze, altris 
cuelinis. "Là — nus segne — `e je Fontanebuine, 
bande Pagnà". 

Cun chel biel dulintór, il país al scugnive jéssi 
ancjetant biel: di ché bielezze naturál, contadine, 
ch’e à simpri inamoráz i poez e che i musicjsc’ le 
àn musicade. 

Feletan al é propit un pais contadin e musicál. 
Pensait che a un chilometro di là a` son Tresesin 
e la Tresemane - cun chel trafic di unfiar e stabi- 
limenz e i bazàrs dai markets dulinvie — e chel 
pais li, platàt e biàt imbande, nancje nol si ina- 
cuarz dal rest dal mont ch'al côr e al savarie: lui 
al reste là, bessolin cu lis sós cjasutis ce su lis stra- 





| | delis ce su lis cuelinis, e cu la só gleseute, ancje 
| 


| chê parsore di un rivâl, altute juste un tic, cun 


grazie. Dentri, si viôt une Madonute dal pitôr ` 


Duri Politi, dal ’800: une figure clare, ’zintil, deli- 
ziose, propit intonade al pais, massime cumò che 
il tor - dopo di vé vit par qualchi an un cuviart 


I| provisori parvie dal taramot — al à tornát a vé 


parsorevie la só biele cevole, che j dà une ande le- 


| grute. 





E al fo li, ve’, che tune di lontanone simpri 
Nani Brusin al à cumbinát di tigni une manifesta- 


zion poetiche; al fo li, póc lontan de glesie, tun 


larc che no si pò clamalu plazze, che uns quatri 
fantaz — i furlans gnùfs de "Risultive" —, cu la 
schene daprüf dal mur di une cjase, a’ screarin la 


| lungje file di centenárs di cunvignis tignudis in 


Friül e tal forest; al fo li che un public gnüf al 
podè preseà pe prime volte un Riedo Pup che 
cumo a' vuélin vélu pardut, cun che puligane di 


ator nassüt ch’al à (ma lui inchevolte nol saveve 


di véle), e gjoldi lis sataris sauridis di Meni. Li 
Meni al é rivàt cun tun tic d'intart, vistüt di fieste, 
cun tune rose tal ocjel de gjachete, compagnat di 


| qualchi ami ch'a vevin juste stat a qualchi gnoz- 
| ze: al jere legri e s'e gjoldeve unmont a cjatäsi li e 

a fasi scolta de int dal pais; che par lui al jere 
come cjatasi cu la sô int, a Biliris, che si fevele 
sclet e si è naturai sul esprimisi. Alore, al è li, 
propit li, che si à imparât cemüt che si pò riva a 
fâsi scoltâ de int no dome sul umoristic o sul sati- 
ric - ch'al è ға dificil — ma ancje sul liric, la ch'al 
è tant facil che un public al resisti par educazion, 
ma nol viodi l'ore ch'e séi finide. Ben, li la int, un 
DOC maraveade, ’e je restade a scoltâ ancje i lirics 
Brusin, Virgili e qualchi altri; li si à scomenzát a 
capi che j ül cetant, tal nestri timp, par che la 
puisie 'e rivi a cjapá tal popul. 

Daspò, passaz agn, il destin al à volùt che Meni 
al lassas Udin e al las a stabilisi propit a Feletan. 
Sun tune biele cleve 'e nasse la sò cjase, biel gran- 
dute, cun denant un grant vignál. 

Ché cjase, cetanc' di lór che le àn cognossude e 
praticade!; int di ogni dontri 'e rivave li. Une cja- 
se di domeniis poetichis e di ligriis par cetanc’ 
amis. 

In plui des sês bielezzis, Feletan cumo al à an- 
cje ché cjase e ancje ché memorie, che no je stori- 
che, ma, forsit propit parchel, fate plui di vite che 
no di scriture. 

bc. 

Scultura di primavera 


` Una manuta cialda, di màrmal fresc, 


blanc, fata a impiria 

su las onglutas al prin rôsa di mont. 
Fra i deis, al passa liziêr 

nomi chel vient clip di banora 

ch'a nal riva a sula 

chê rosada trasparent, 

poiada su la gloa, 

ch'a serf par che la man 

a si viarzi e a madurissi bielplan. 


(furlan di Fôr di Sore) ARMANDO CLERICI 

Dapit dal ven borc 


Dapit dal viéri borc 
tant che viéi 

di un timp passât 
a stan morârs 
cidins tai cjamps. 


Ramis slissis 

in spiete 

de prime fuée! 

Tal sgjanor dai ricuarz 
s intae lizér 

un sivilót di scusse. 


EDDY BORTOLUSSI 


Angelo Popesso: Paesaggio con gelsi. 


























Morars di fuèe 


Morars ch'a volevin di cavalirs, cavalirs ch'a 
volevin di galete, galete ch’e voleve di un patàf a 
la miserie almancul une volte ad an. 

Mi par ancjemò di sinti chei omps: 

«Sidr dotór, lu pajarai su la galete!» Opur: 

«Copari, prestimi chei quatri carantans che si 
comedarin su la galete». 

O ancje: 

«Toni, co `o vendarai la galete - crodimal di 
fede — la prime buse ch’o stropi 'e je la to!» 

La galete. Une volte. Cetant ch’e podeve! 

` Ma cumò i morars di fuée a’ son là, te campa- 
gne furlane, come monumenz de nestre antighe 
civiltat contadine e a’ son ricuardaz apene di 
qualchi vecjo o di qualchi patit ch’al viot ancje- 
mo i morars di fuée in tune lûs di puisie: 


Lant vie di ca e di là 
pe Furlanie 

us cjati simpri 
morars di fuèe 

0 bessolins 








o plui dispes in rie 

a fâ cunfins 

dilunc i cjamps e i praz 
o insomps dai cjavezzái 
sui órs, impins 

ch'o cjalais - ju i fossái. 
E quant che il frét 

di sorunviar 

us spache-vie lis fueis 
che si vongólin po 

cui ajarons, 

tes glovis 

cuintri il cil pontáz 

a' restin i bachez 

come pirons. 

E someais di chei 

ch'e àn i cjavei spirtáz: 
nancje ch'o vessis un pinsir 
ch'al torne 

a la miserie di tanc' 
che us àn plantáz. 

Ma simpri plui dispes 
il contadin di ué, 
finalmentri passut, 

us gjave für cui zocs 

e in curt 


us pare a tocs 

di len 

pal füc 

ormai che la galete 
no conven. 

Morars di fuèe, 
d'unviâr pa la taviele 
quant che cidine 'e polse 
e l'ajaron al tâs, 
mostrait a ciarte int 
tant matuzzele 

dulà che si le cjate, 
inmò, la pâs. 


ALBERTO PICOTTI 








Cjasis su l'aghe 


nui e lens ta chel cil mot da l'aghe 

e no si disfin lis cjasis ribaltadis. 

Une lune sul cil siarát dai veris 

'e je un tarlüp di voglins picinins | 
ch'e smalitin come un cür di frut. | 


La jarbe 'e cjarine cun dêz minudins | | 
| 


DINO VIRGILI 

Instrumenz in figure 


La predilezion di rapresentâ strumenz e stru- 
mentisc' si cjatile bielza tes pituris dai Tulmiez- 
zins, e soredut in chês di mestri 'Zuan Francesc 
che, tôr il 1489, a Barbeàn al pinèle gropuz di 
agnui musicanz. Culi ret, un di chei grops cun 
tre sunadòrs (parsorevie): il prin | à tes mans 
une ribeche (une sorte di pizzul /iuto di suna cu 
l'"archet") ch'e à un strani "cjavüt" di antighe 
divigninze; il secont al cjante scjassant un tam- 
burel a sunais e il tierz al sune un /iuto. 

Sotvie un altri sunadór cul tamburel e doi cul 
flaut (a becco). 


(schede, P.Z.) 


'Zuan Francesc di Tumiez: fresc te glesie di Barbean (PN) 

Energie ecologjche 


Gjldo dai Faris e la sô femine Mariute de Gjate 
a’ rivàrin in Canada tai agn dal cinquante. Du- 
cjdoi lavora di un scür a chelaltri, lui di terazzir e 
jê di sartore. In pôc timp a son rivaz a comprasi 
la cjase. Une cjasute a pinel, cun tun “backyard”’, 
valadi il curtil daür, propit de misure juste par fâ 
l'ort. Chel ort al veve la tiare ancjemò virgjne, ma 
Gjldo j buta instès tant ledan, ch’al jere stat a cjo- 
lilu tes “farmis”, valadi tai lücs dai contadins, 
bande Manotick, cun tun "trocut", venastaj un 
camionut, che j al veve prestat so cugnat. 

"Il paradis in tiare!”, al si svantave, **Fasui 
come siespis, pomodoros sot di un chilo dal un...; 
lidric? Po, nancje discori: ros, riz, salatôs, e di 
ogni qualität... cudùmars come manis di picon; 
vuainis, cesarons, sèlino cussi...". `E jere vere: al 
veve un ort cun ogni ben di Diu, di fà invidie a 
duc’. 

Dopo qualchi an, cu la situazion finanziarie a 
puest, e finit di paja ancje il “morghegjo” (ipote- 
che), e àn pensât di cjatâsi un lavór plui di cri- 
stians: Jë si è tignude un par di fameis sioris par 

lavórs di sartorie in privât, e d’istät `e lave cun 
tune o chealtre di chês a stâ tai “cotagjus” - lis 


cjasis rustichis pes vacanziis - là ch'e judave su lis 


3 ké 


voris. Un di chesc’ “cottages” al jere sun tun isu- 
lot privât, sul cunfin tra Canada e Stâz Uniz, sul 
grant flum di San Laurinz, ta ché maraveose 'zo- 
ne des “Thousand Islands", ch’al ül di “Mil Isuli- 
s". là che d’istat a’ van a polsa 1 milionaris mere- 
cans. Gjldo invezzit si è cjatat un lavor fis tune fa- 
bricute: cinc dis par setemane e vot oris in di. 

Cumò al à plui timp di dedicasi al so ort, e lis 
sòs maraveis ortolanis a’ son ogni an simpri miòr. 
I weekends d’istat al va quasi simpri a passaju cu 
la femine tal isulot des Mil Isulis e al rive là sim- 
pri cun verdure cjapade sü frescje tal so ort. Ma- 
riute j dis ogni volte di puartâ plui lidric: parce- 
che - disse — une sere a cene ur al a fat cercjá a 
chei siórs e ur à tant plasüt; *E' àn dit che no àn 
mai mangját une verdure cussi; a' son simpri che 
m'al domàndin... che a lór no ur impuarte ce 
ch'al coste. a’ pain ce ch'al ë...”. 

Un weekend dal més di luj, Mariute si è tant 
racomandade cun Gjldo, che la prossime sabide 
ch'al torne ju nol à di dismenteasi di puartà plui 
lidric ch'al pués, parceche i parons e’ àn di dâ 

une grande feste che an invidat fintremai un ve- 
scul, e ambassadôrs, parlamentârs e tante altre 
int in grant... No finive di racomanda... Gjldo al à 
tirât ju un par di sacrabolz, ma sotvie al si sintive 
ben inviulât e al si tignive propit in bon che chei 
"sioraz" — come che ju clamave lui - j vevin fate 
ché domande... E cussi cetanc' complimenz che j 
varessin fat... E cuissà cetantis spiegazions ch'al 
varès vüt di daur! 

'E rive la sabide, Gjldo al va tal ort e cu lis 
fuarfis j da dentri fintremai ch'al à fat für un plet 
intir jemplant un sac di “Triestino tenero" biel 
bruntulant: “Ca, sglonfaisi, masse passüz plens di 
vizis... Jemplaisi fin ch’o sclopais..."". Podopo, 
simpri orconant, al fas für un altri plet jemplant 
un altri sac di “Pane e zucchero”, altre qualität di 
lidric. Al met i sacs tal bagajar de machine e tor 
des undis al partis. Apene partit si vise che la fe- 
mine j veve racomandat ancje di là a cjoli il pan 
fresc tal fôr talian. "Eiere ane 'zornade di ches... 
cjalde, che si imbastive-su plene di fogaz. Tal for 
al cjate compare Nicola, ch'e an vit lavorát ce- 
tanc' agn insieme, e cence inacuarzisi ur è lade 
plui di miezore sul ricuardasi e contasi di ché 
"giobbe" (vore) e di chealtre. Al jere dibot misdi 

co al è tornât a parti pes Mil Isulis. Tra une suna- 
de e chealtre il radio al diseve ch'e sarès stade une 
"zornade di chés justis... a’ jerin "za vincjenüf огах 
e si previodeve un massim di 33-34. Po il radio al 
ë lat indenant cu lis polchis, e Gjldo cul pinsir sul 
 brear di Raspan. Al ауе benon su la sô strade: 
pôc trafic, un pôc sudat... ma al previodeve che in 
miezore al sarès rivât là... Cje`! Une tonade, la 
machine `e salte sù, `e zigzete a madrac vie, fin 
ch’al rive a fermâle sul ôr de strade. Al dismonte 
dut blanc, cun tune tremarele di chês, al si met a 
pidâ lis gomis, maa son dutis a puest; si met jü 
in `zenoglon a cucâ la marmite, ma ancje chê, 
nissun signâl di rot; al viarz il còfin, al `zire atôr 
de machine, dut a puest; al va ancje sü e jü pe 
strade cjalant ben partiare, s'al fos qualchi indizi. 
Nuje. Alore, ancjemò cu la tremarele intorsi e 
bruntulant cuissà a cui, al monte, al olse a inviâ 
la machine... `E va normal! Ma ce isal stat, ce no 
isal stât, Gjldo nol pò dâsi pâs: un ton di chê sor- 
te, e no podê viodi nuje di nuje, nancje un indizi, 
e nuje di rot... Ma ce puedial séi stat? Dutis lis 
sortis di pinsirs, dutis lis suposizions j passavin 
pal cjâf, quanche ancjemò trimulant al rive li dal 
traghet che lu puarte sul isulot. 

Mariute j ven incuintri dute rabiose disintindj 
une par colôr parvie ch’al jere rivât cun tant in- 
tart; 'e dis che subit 'e scomenze la fieste e il lidric 
nol è ancjemò curât e lavât... e vie indenant. “La 
sestu stat fin cumò?”. Gjldo la varès fruzzade, ma 
juste in chel e vignive dongje la parone par viodi 
ce ch’al ere sucedüt; alore al si muart la lenghe, 
ma po, instès, sotvôs, al tire jà un orcocan di 
chei, e al va a viarzi il bagajar. 

Une sene indescrivibil si presente ai siei vo- 
glons. 

Il bagajâr al jere dut smaltât di vert: smaltaz la 
gome di scorte, il pan talian... Une pastele verde- 
scure, dome qualchi mieze fuée 'e je restade a 
pindulá ce ca ce là... E alore Mariute 'e à tacát un 
rosari di chei... E Gjldo: “Par colpe di chei sioraz, 
cjale chi cumó la mé machine!...". 

Ce jerial stat, mo? Gjldo al veve jemplât di li- 
dric doi sacs di plastiche di chei granc’ pal “gar- 
bage” — lis scovazzis -, e ju veve leaz ben-benin 
cun tun spali; cun dute la cjaldure di ché di, si 
viót che il lidric al à tacat a sabuli, i sacs e` an fat 
bole, e banf, ché tonade, ché esplosion... orco ca, 
orco là. Gjldo ancjemonò nol pò dasi pas, e an- 
cjemö vué il discors al va a finile sun chel sogjet; 








al fâs simpri lis maraveis, e si àlu sintüt a contâ 
ancje par Talian che lui nol varès mai crodüt che 
“il radicchio emanesse tanta energia”. | 

Cussi, se une crisi di energie `e vès di capita, `o 
podin stâ in pâs: al è il lidric, che nol coste tant e 
cundiplui al à ché energie ecologjche che duc’ i 
sienziâz dal mont no son rivâz ancjemò a otigni- 
le. J è tocjât a Gjldo di cjatâle, lant une di inviars 
des Mil Isulis. 


RENZO VIDONI 


Pinsir dal mês 
Jenfri nüi ch'a còrin sburtâz di une bugade di bue- 
re, al cimie un soreli smalitos. 

Une ricete al més 


Meste ae marinare 


A coventin: 

miez chilo di fasui frescs, 

miez eto di ardiel, tre patatis, 

doi etos di farine di polente blancje, 

quatri aciughis saladis (sardons, sardonuz 
Salaz), 

doi grans di aj, un doi litros di brut, 

pevar neri, savors, vueli di semenzis, ccc. 
Preparazion: 

schizza l'aj e falu frizi (rosola) tal vueli. 
‘Zonta i fasüi, lis patatis, il brit e lassá cuei 
par miezore. Po 'zontâ l'ardiel, lis aciughis a 
tocuz e la farine di polente. S'al covente, 
sala ancjemo. Pevará cun bondanze e mes- 
seda di continuo par un'altre miezorute. La 
meste 'e je pronte. | 

A son di chei che cu la meste a’ bevin To- 
cai, altris di lör ch'a preferissin un bon Ca- 
bernet 'zovin. 


L.V. 








AVRIL 
Insegne de Pueste e de Stazion di Venzon. 

Fossalon 


Vué il soreli al par un altri, plui 'zovin, parce- 
che il prin dai siet cii al à volüt là sot tal már a 
imbombási, a rinfrescjasi: al è parchel che vué il 
mär al è propit celest e no vert come par solit. E 
chest al é sucedüt vué ch'e je passade la di de Ma- 
done di Avost, ma no sai ce 'zornade ch'e je e no 
mi impuarte di savélu, anzit `o ai gust di no save- 
lu: e ’o ài gust ancje di jéssi partit par là in tun lüc 
e di jéssi rivát in tun altri ch'o crodevi che nol esi- 
stes. 

Partit di Grau cu la biciclete, 'o voi pe strade a 
drete, 'o passi “Pineta”: Barbane m'e cat di che- 
ste bande e mi par nassude vué, là, daùr di stri- 
chis di tiare che, plenis di cocai, a’ son deventadis 
une puntine, un ricam diliziós de Madone, fat 
dopo finidis lis voris di cjase biel pensant a Jesü 
ch'al jere vie ... Ma di ce fevélio, jo? ... 'O rivi sul 
cjanalon di Primero: une grande largjure, che 
dicà si insede te lagune e dilà si daviarz come un 
barcon grandiós e fiestós sul Mar. E il Mar, viodut 
cussi, tu lu capissis come il fradi grant de Tiare. 

Ma dulà vévio di là, jo? ... 'O voi indenant e o 

 viot che lentilavie une file di biei cipressons іса 
e dilà dal asfalt `e fas une crós cu la mé strade. 
“Là al è Fossalon,” mi dis jo “е `o soi passât ce- 
tantis voltis, ma saràje un'altre strade ché dai ci- 
pres?”, mi domandi. 

"O rivi: dica al è il restaurant ‘*Luseo”, ch’o ài 
vüt stat une volte cu la grande companie di Vico; 
dilà 'e je ché pessarie che gno cusin Flavian al à 
tacàt e menàmi ogni an co al ven a Grau. E cumó 
"o podarès ancje torna indaúr, ma o ài viodüt ju- 
ste сито, a drete, une tabelute cul non “Fossa- 
lon" e une frezze inviars la strade discognossude 
` dai ciprès. Fossalon jo o pensavi ch'al fos dut 
culi, cul restaurant “Luseo”, la pessarie, e salacór 
qualchi cjase sparnizzade pai cjamps. 

'O jentri te strade discognossude: biei ciprès, 
che nancje meti chei carducians “di Bolgheri alti 
e schietti”, ch'o ai vit viodúz ancje chei. A che 
culi no ti ven voe di tiràur claps, come ch'andi ti- 
rave Gjosué a chei di Bolgheri: parceche chei culi 
ti sègnin dica e dila (chest “dica e dila” ce ch'al 
torne ogni tiarz moment, e cumò, cul braz de crós 
su la dreture di asfalt, ce significát quistial?) pri- 
me une campagne di un vert maraveòs, vif tanche 
lis stelis, e po aghe: aghe di fossalon, si! Aghe ver- 

dute, mo mote mo ferme, e vert ancjemo dica, 
dilà ... Ce ésal là? Doi cocâi? Cussi granc? Mi 
vizzini: a' son doi cigns. Une tabele dilunc cheste 
strade ti vise che cheste 'e je une "zone di interes 
internazionál, protezude di tanc’ articui di lez. 
Fossino dutis lis lez fatis pe bielezze, juste come 
culi che, dila, al comparis cumo un altri cjanal 
cun tune sorte di razzutis neris cul bec blanc; e 
dica, cje*!, no doi come prime, un biel grop di siet 
cigns! 

`O ài fat chilometros. Fossalon, `o pensi, nol è 
un pais, ma al è cheste aghe, juste chest fossalon 
... Ma viót là! Lontan al è un cjampanilut miez 
blanc e miez neri: neri parsore e blanc sot, cuissà 
parcé cussi. Esal parceche nó, dentrivie, `o sin 
nassüz blancs e po `o sin deventaz neris? 

'O vuei restà tal blanc. Il pais di Fossalon, ch'o 
crodevi che nol esistès, al esist, e, gjavat dome 
qualchi cjasament für di man, al e un pais dut 
gnüf. No son plui i ciprès ni chei altris arbui ch'a 
orlavin la strade daspo, ni il fossalon. Prime pe 
strade maraveose nol jere nissun, culi tal pais 
gnüf si viôt qualchidun, ma prime al pareve di vé 
plui companie... 

Prime ’o jeri tal blanc, cul Creator. 

LC 

Burlaz | | 
| 


| 
| 
Al à bonát di colp | | 
tanche il vai dal frut 
ch'al viôt il zucarin, | 
il burlazon di Marz Il 
vignüt a fà trimà | ii 
bütui e fueis. x | 
Par qual comant in alt MI 
al diponüt lis armis pi 
par rindisi al soreli? 
Cumo qualchi sanglòz, 
e vie pa’ l'ajar 
lagrimis di ploe 
ch'a ridin di colôrs. 


LUCIA SCOZIERO 





Dal barbir 


Manlio, jo no sai ce altri mistir `o varés podüt 
fâ te mê vite se no vés fat chel che ancjemo `o fas. 
Di sigür no varés fat il barbir! Oh, intindinsi su- 
bit: no parceche al sedi un mistir di spreseâ, che 
anzit al é dignitôs e meretori, ma par vie ch’al e 
in contrast cul gno temperament. Soredut par un 
particular, forsit di pocje impuartanze par tanc’, 
ma par me principal: chel di scugni fevela cul 
client. 

No stà scjassa il cjaf, Manlio: il barbîr nol po fà 
di mancul! S'al é suturno, l'aventòr al pense ch'al 
sedi simpri invelegnat o ch'al fasi cuintrivoe il 
mistir. Tun cas o ta chel altri lui nol viot l'ore 
ch'e finissi l'ufiziature e di cori vie cu l'intenzion 
di no fâssi plui viodi li. Se po chest al vés di fässı 
fà la barbe, piés cun piés: nol é di sigür biel vé de- 
nant un cu la muse dure e cun tun curtissat uzzat 
a fil, tant ch'al è il rosór, ch'al ven smenolat mo 
di ca mo di là dal cuel. 

Sicheduncje il barbir al scugne creà une clime 
di serenitat, insume di amicizie. E alore muse ri- 
dinte e... lenghe pronte. A di la veretat, se il 








client al é un tabaiot di nature, no son intrics: ba- 
ste dâj seont! Ma se invezit al é di pocjs peraulis, 
tocje par fuarze al gjestôr tacâ baton. E culi ret si 
pant dute la strategje dialetiche dal barbir. Lui al 
va indenant par categoriis di argomenz. Pal solit 
al tache cul timp: «Biel, nomo uê?» o «Ce timpat 
ch’o vin!». Se paraltri chest argoment si sglonfe 
subit o al é stat tratat `za cul client di prin, si pas- 
se al balon. 

Ché `e je une miniere ch'e rint simpri, alman- 
cul tal imprin. Vois o no vois, duc’ a’ son in stat 
di savé se l'"Udinese" `e a vinzüt te ultime parti- 
de: cun chel batibui ch'a ti fasin la radio, la tele- 
vision o 1 sfueis! Il discórs al devente intrigós se 
l'aventór no s'interesse plui di tant, come tal gno 
cas. Co si scomenze a fevelona dai “rigors” man- 
cjaz, dal arbitri che nol viót o nol à volüt viodi e 
dai “passaz” faliz, alore il barbir al nase dal mo- 
ment se il client al sa contindi, s'a j stà opür s'al é 
miór lassâ piardi. 

Pal plui la discussion 'e va indenant distés, e 
cun buine ande, par vie che si cjate dibot simpri 
qualchi passionát. Anzit a voltis al capite li ancje 
il copari cu la voe di passa l'ore e... la peraule. 
Ta chest càs la partide 'e je dute "zujade ... cu lis 

esclamazions e il client no “studiat” sul sport al 
reste ... für 'züc, su la sente o miór — a’ disin lor — 
“su la panchine” a... scolta! 

Che se po al suzzét di no intivasi nancje cun 
tun sôl sportif, il tonsór al à di dopra dute la so 
puligane scomenzant a fevela di un altri argo- 
ment ch’al varés di reona, secont il so mut di vio- 
di: il spetacul de television cun chel presentador 
tant inomenat o cun ché cjantarine tant vivarose. 
Ma, a séi sancirs, cheste discussion fra masclis no 
dure masse a dilunc, sevi tal cás che un nol bazzi- 
li di divertimenz di ché sorte sevi tal cas che un a 
j vedi butât il voli. 

Il discórs al sbrisse alore plui vulintir su la pu- 
litiche, no par vie che li qualchidun al e puliti- 
cant (“Diu nus vuardi, che jo no soi di ché paste: 
no savarés dale d'intindi!"), ma par vie che no si 
pó là indenant cussi (**Ma no san altri che que- 
stionási; ch'a vadin a vore, veh!"). A chest pont il 
barbir nol covente ch'al tegni-sü il discors lui: ba- 
ste daj la ghenghe al aventór. Anzit, massime s'al 
é qualchi altri client, il discors al va indenant di- 
bessól parceche ognun al ten bot. Cui no puedial 
séi d'acuardi che «lór, i puliticanz - a la fin — a’ 
cjatin simpri la fate di spartisi lis “cjadreis”, a’ 

cjatin o di ca o di la simpri la mangjadorie juste, 
a’ cjatin parfin il mút e il timp di incréssisi la 


pae»? «Ma no son boins, malafeno, di cjata il 


timp e il mut di sbassa lis tassis a la int ch’e lavo- 
re, che cumo tocje paja no nome l'aghe di bevi, 
ma parfin l’aghe sporcje, ché che si butile vie!» 


 «Senze fevelä che al dipendent, al operari, al im- 


piegát, al artisan a` puedin gjaväj fin l'ultime pa- 


lanche te sachete e al siorat invezit — dut in cunvi- 


gne cun “lór” — no j viódin ni il cont in bancje ni 


il “ioct” tai puarz!». «’E je simpri stade che il di- 
aul al va a servisi sul grum grant!». 
Al tonsór j tocje ripijà la discussion, tignint il 


‚ cjavez dal discórs, ancje tal cas che chel unic 


i aventór al vedi di fassi lava il cjaf o fassi taja la 
. barbe. Stant che chest nol po movi la bocje o il 
` cjaf, al pó nome daj reson mugugnant cul nas o 


scjassant — cun prudenzie — la man. (A chest pro- 
posit, veh culi un altri mutif che par chel no mi 


| sarés sintüt di fa il barbîr: chel di siarvi qualchi- 
` dun, che nol é pidimentát o indedeát, cun ufizia- 


turis ch'al podarés fassalis dibessól. Siarvi pelan- 
drons? No, mai!). 

Bon, Manlio, no sta crodi che - daspo dut che 
ch'o ti ài contât - `o vedi l'intenzion di là plui da 

rar a fami tosa par no cjatâmi tes ocasions muti- 
vadis. No ài voe di deventâ cjaveglon jo: a mi mi 
plasin cadope nete e cjavêi curz a üs inglês! Nome 
che la prime volte ch’o larai dal tonsôr, massime 
s'o sarai dibessôl, o varai cür di di co al tacarà 
baton: «Di cumò indenant cambiin "musiche": 
stant ch'al à l'argagn, scoltin ... musiche sinfoni- 
che!». Ma no sai s'al capirà la mé “antifone””!, 


LUZIO PERÉS 


Pinstr dal més 
Un scampanotá di fieste e mil colórs dulintór, a' 
nunzin il resuri de nature. 

Instrumenz in figure 


Par balâ in regule cul ... timp, nancje discôri, a' 
coventin sunadòrs, e il Pordenon 'and'à metüz 
di vivarós a morbinà un bal campagnul. Che 
quatri ch'a proviodin culi 'e dibisugne (cheste 
volte si scuen cuca la pagjne indenant) a soflin 
о a’ tegnin in man diferentis ‘bombardis’ (so- 
prano, tenór e forsit bàs). Chest strument al jere 
furnit di une lamute dople pe imbocjadure (tan- 
che l'oboe) e duncje il so cuarp, a cono, al buta- 
ve für un sun inmo plui fuart. Juste par chel la 
“bombarde” 'e vigneve doprade soredut tes ce- 
remoniis publichis e pal balà de int. 

Ancje par antic no àn dismenteat, lafeno, di dà 
di bévi al sunador! 


(schede, P.Z.) 


'Zuan Antoni Pordenon: Ballo campestre (tresc ch'al jere lo- 
gat tal palaz Rorario e cumo tal Museo di Pordenon), grop 
dai sunadors. 

Frico mondiál...? 


Il milnufcentenovante! Ce an! Mondial! Dut 
chel ch'al tocjà il balon al deventà internazionál: 
formadi, fasùi, Udin, Majan, Magnan. Fintremai 
сито ‘o jerin abituaz dome al mondialisim des 
vuèris. `O vin mejorat un fregul rivant a propöni 
il balon come moment di pàs e di divertiment, 
ancje se sotvie al reste simpri qualchi cjalcon 
pront a tirà il clap tune vetrine pal gust di vé vin- 
züt opür par gloti une scunfite. Un müt come 
unatri par no fà dismentea che l'omp al à tal sanc 
le violenze che dome l'educazion 'e rive a more- 
stà. E no simpri. 

Par un més `o vin dismenteat dut: le pulitiche 
nudride, come ch'al disarés Riedo di Braza, des 
elezions di maj puartadis indenant a sun di cenis 
e gustas: “Tu sês invidat usgnot li di chel a fevela 
di pulitiche, al sarà di bevi e'mangja par duc’; lis 
fotografiis “formato gigante" dai biei fantaz tiraz 
a gnüf jentradis tes cjasis a domanda la preferen- 
ze: “votimi ch'o sarai al to servizi" (po dopo si sa 
ben come ch'e van lis robis); 1 concors de televi- 
sión: béz a paladis a cui ch'al induvine tun secont 

se le capital d'Italie 'e je Rome opür Milan...; lis 
| convenienzis dai mercjatissims dulà che tu pajs 
| par doi e tu vegnis vie cun quatri, cinc gjenars: 
| afarons di no di. 

Italie mondial! Pes plazzis al torne a svintula il 
tricolor come ai timps de uere d’Afriche. Jér: cja- 
pade Addis Abeba.. il Negus scjampât ... für le 
i bandiere. Vue: Schillaci al segne e Gjgi di Trese- 
sin j va daür, dute l'Italie 'e devente un gran 
bleon blanc ros e vert e al pâr di sinti sigà 1 taliàns 
“Italia, Italia" cun tune vôs sole, fuarte, potente, 
tant che il mont le sint e si maravèe di chel patrio- 
tisim ch'al semeave muart sul Piave dal disevot. 

Ma nô, sino mondiai dome pal balón? “No”, al 
disares Gjovanin Cjasiele, "o dismenteajs lis bi- 
cicletis..." E al à reson. Ma jo ’o zontarès un'altre 
mondialitat taliane: la pize. Cheste 'e je une pie- 
tanze ch'e si cjate in ogni luc e no je simpri leade 
'e presinze di un napoletàn. Ormai 'e àn imparát 
a fâle ancje i neris, 1 esquimés, i tartars, i cosacs e 
vie disint. Tant al é vér che une volte 'o vevin il 
sorenón di "spaghetti" o “macaroni” e cumó 
chel di “pizza” o “pizzardoni”. 

La pize `e à di sta atente. Dal scar dai fogolárs 
al stà par jessi cun dute la só fuarze il frico cuin- 

zât in mil manièris: al sugo di milüz, al salam, al 
lidric ros di Trevis opür cul gust di melanzane. 
Dute robe di fâ lecâ i lavris tant che une buine 
pize se no di plui. 

Il frico al sta rivant par dut ancje in preconfe- 
zion: morbit, bon, grassàt chel tant ch'al baste 
par un gustôs abocât e par no restâ sul stomi. In- 
sumis une robe mondial... 

La prediziòn di Lelo par un Friül potenzial- 
mentri fuart tant di rivâ adore a invadi il mont e 
pâr vizine. Une man al pò simpri dale chel sore- 
stant de Cjamare di Cumiarz. 

`O capis che le strade dal frico par aferma une 
culture *e fas vigni i cjavèi drez a chei ch'e san di 
letaris, arz e musiche furlanis. Se no une strade al 
sarà un ... troi pe culture majôr che poe su tun 
popul avode magri ma presint in dut il mont. 
Duncje `o vin a disposizion un miez di aferma- 
zion trement: il nestri migrant, o miôr, furlàn pal 
mont, insieme cun tun prodòt ecezionál: il frico. 

Friül mondiâl duncje cul frico mondiâl ma no 
dome chel si intint. L'impuartant al è scomenza a 
fevelâ. 

Vjodarin come ch'e va. 

GIANNINO ANGELI 

Il sta 


Ce mål se si sta mal, 

ma piés al é sta ben 

e no vê pas, che simpri si tl sta miôr! 
“Par no sta piés j ül lat in paradis, 
alore!”, a un j an dit. 


E chel: "Si sa ... Mano subit!” 


L.C. 

Ínt a la buine 


Il 5 di maj dal 1936, soresere, ancie 1 fassisc' di 
Caprive a jàn fat fieste pe conquiste di Addis 
Abeba, lant in ’zir pal pais cun bandieris e cul 
quadri dal Negus cul ciâf in jü. 

A viodi une tal, Miute la Braidote, j domande a 
Tavio dal Lat (ch'al stave pojàt sul antil de puar- 
te, miez für e miez dentri) ce dal diambar ch'al 
sucedeve. 

— "E je la prucission - j rispuindé Tavio, smi- 
cjanle par sot. 

— Ma di ce prucission si tratial? — 'e torne a do- 
manda Miute. 

— Mah, sao jo. A’ saràn lis rogazions — j torne a 
di Tavio. 

— A cheste ore, Tavio? - 

— Po santule no savés che cumò a gambiin dut!- 

Miute si fasè instés il segno de crós, quand'ch'e 
passà la "prucission", ma 'e bruntulà unevore 
parvie che no si jerin nacuarz che puartavin atór 
il quadri cui pis parajar. 

La Nute da Busate, vielone, agne di Ursuline, 
'e je lade a ciatâ la gnezze - un dopomisdi di agn 
indaür — e viodint il marit di cheste sentat in tal 

tinel ’e disè sotvós: 
| — Ce uelie di Ursuline che il to omp nol è a 

vore aue? — 
— Po agne - j rispuindé la gnezze ~ al à lis fertis- 
— ’O dis simpri jo che no volarès torna 'zovine 
par dut l'àur di chest mont. Malafeno! - 
— Parcè po agne ~ j disè la gnezze 
` — Parvie di dutis ches malandretis di malatiis 
. modernis ch'a son vignudis für cumó. Come ché 
#! dal to отр, tant par disint une! - 


BEPI DI DIANA 

Une ricete al mês 


Sparcs in salse di aciughis 


A coventin: 

un chilo e miez di sparcs, 

sis Us dürs, 

paste di aciughis, vueli, aset pevar, ccc. 
Preparazion: 

lessa i sparcs e metiju sun tun plat di puar- 
tade. Po schizza i üs durs, passanju par un 
tamés. 'Zonta ai Us il vueli, l'asét, il pevar, la 
paste di aciughis e, cun cheste salse, sper- 
gota i sparcs. A’ son bielpronz. 

Vin conseat: Riesling de Renanie. 


LV. 

MAJ m. 
Gleseute di prucissión, Valadis dal Nadison 
(Raune), sec. XIX. 











V 


S. JOSEF ARTESAN (Fieste dal lavór) 
S. Atanasi 

Ss. Filip e Jacun 

S. Moniche 

S. GOTART 


S. Domeni Savio 

S. Flavie & 
S. Vitór 

S. Erman 

S. Antonin 

S. Fabio 

LA SENSE 


S. Mafalde 

S. Matie © 
S. Doro 

S. Ubalt vescul 

S.Pascâl 

S. Zuan In pape 

PENTECOSTIS 


S. Bernardin di Siene D 
S. Gjsele 

S. Rite 

S. Flurinz 

S. Marie Ausiliatrice 

S. Grivór _ 

SS. TRINITAT 


27 L 5. Ustin 

28 M S. Miho e 
29 M S. Massimin 

30 J Ss, Canzians di Aquilee 

31 V Visitazion de Madone 


bd — DUI 90 — CM | tn ظط‎ UG EA = 


Un fa دیا‎ 
DRAITZZF | рос тег | уи <- Z= n< 


16 


=] 








Lauc 


`O ai УШ dit "za tanc’ agn a Dimplan: “La Cjar- 
gne 'e je la mari dal Friül”. Cumo ’o torni a dilu. 
Ma inchevolte la Cjargne mi pareve une mari du- 
rote, là che cumò, a Lauc, mi pâr propit di jéssi 
rivât a cognossile miôr, cjatanle diferente, plene 
di une grazie contignude e propit parchel rare, 
nobil, grande. 

Diferent di altris païs, Lauc, biel che tu sês su 
la sô strade e nol si è ancjemò mostrât, al ti man- 
de incuintri bugadis di bielezze: no tu sas s’a son 
cjantarinis lêr, lis bugadis, o se tu sês cjantarin tu, 
dentrivie. Il fat al è che ancje il cidinór des monz 
al po cjantàti co `e je une 'zornade come cheste, 
di Setembar, di soreli ami, di niulis blancjs, di bo- 
scs e di praz e di clevis che ti jemplin di lus, di 
vert, di ajar, di gjonde e di amor... 

Oh, Lauc! A nunzia la tô prossime comparse al 
e chest splaz, cumò: grant, cun duc’ chesc’ miluz- 
zars, granc' ancje lor e plens di miluz biel rossuz, 
contenz tanche campanei. Podopo, ve'ti! Tu sés 
biel e gnüf. La storie 'e dis che tu varessis di jéssi 
antigon co il to non al ven di Leucos, ch'al sarès 

un celtic-carnic cun passe mil agn. Ma cemüt, se 
jo `o ài fevelat cun lui cumò denant!... Si, no dutis 
lis cjasis a’ son fatis-sü vué, ben si intint: anzit, al 
è ben, co si è "zovins, vé avonde fuarze par пуа a 
deventa viei e savé ce ch'al val. A’ son a Lauc cja- 
sis cul cuviart di scjandulis unevore spizzat, che 
si "ndi viodin pocjs cussì ancje in Cjargne; po a’ 
son cjasis cun tante piere ce atór di barcons e 
puartis ce tai cjantons dai mürs o tai arcs; qualchi 
cjase viere 'e à formis origjnals: une 'e à 1 barcons 
cu la part superiór a ponte zoncjade. 

Il pais al è pojat su la cleve e tu às vonde ce 
lá-sú, ma tu cjatis ancje bancjnis par polsà e par 
cjalà dulinjü: tu viodis alore il biel cjampanili a 
spizze cul cuviart di majoliche verde a spics se- 
gnáz cun listis maron. E dica e dila dal cjampanili 
tu às un 'züc di monz e la valade: une viste mara- 
veose, grandiose, plene di riléfs e di colórs sva- 
reâz. Il gno ami Leucos si ten in bon di podé mo- 
strami ce biel lúc ch'al à sielzüt par vivi e mi 
compagne atór pal pais. 'O passin denant dal ort 
di une cjase: al è un ortut pizzulin, ma cun tun li- 
dricon par ca, ch’al mi à fat pensa al ort di Elio 
Cescje, tal Canada, bande Toronto, ma Elio nol 
| veve, atorvie dai strops, zis blanc gjganz come 











chei culi. Po ’o viodarai une murae verde di arbui 
maglade di ros come tai boscs canadés, e po, tor- 
nant cjase, "o cjatarai ancje un canadés-furlan 
tornat chent. ch’al si clame ancje lui Elio, e al à 
logat sun tune parét il cjavon grandon di un alz 
cun chei voglons e chei cuarnons palmáz... Parce 
mo mi ésal vignüt-sü il Canada, ch'al è tant lon- 
tan? Salacór parcech'al é biel e grandiós come 
cheste viste culi; salacór parceche Lauc al revó- 
che ancje lis bielezzis plui lontanis. 

Sentat sun tun scjalin de glesie, al è un vielut 
pizzulut e secut. L'ami Visentin, ch'al é unevore 
comunicatif e al à simpri alc di domanda, di cu- 
riosin ch'al e, j domande s'al é dal pais; chel j ri- 
spuint ch'al é triestin, ma al sa fevelà par furlan, e 
al rispuint par furlan ancje a chés altris doman- 
dis. Dal sigür al è ancje chel triestin li un ami di 
Leucos e, cun lui, si podarés ancje fà pardabon 
une vere unitat regjonal, tornantj a Triest la fur- 
lanetat ch'al veve 'za uns doimil agn co al jere un 
“vicus carnicus” ... Dipo, sta a viodi ch'al è un 
triestin di chei la...! 

Il vielut al jeve-sü e al s'invie cul so bastonut 
pe biele stradute cidinute che de glesie 'e mene 
lassu tal cimitieri, platat daür di chel boscut cun 

lens di ogni sorte. Un biel puest, chel! Biel ch’al 


cjamine il soreli j inlumine l'anime. Nol à pore di | 

| muri. Forsit, ca di mil agn al sarà inmò vif, cun | 
d 

L.C. | | 


Pinstr dal més 
Svedsi a buinore cul soreli tai vôi e il zirla dai ucei 
morbinós. 

A Vigj, ami cjassedôr 


El garbin dal crichedi, 
el parfum dal antiül fresc 
el 'zuatará de rasse in te roe, 
el 'zál des panolis 
el ros des fuées: 
el cocodà dal prin fasan, 
el salt, spasemát, dal gneur tai baras 
el cori, tant che `l folc, dal cuni: 
el bracá dal cjan di Bepi, 
el trai a ueit di Marco, 
el sun de l'Aimarie, 
a Cjasarse 
a San Lurinc 


a... 
El bundi, sclet, di Cobe, 
el cori di Tubie 
la pas, 
la gjonde 
la ... 
El stes de an passat, 
el stes... 
Ce, ce d'istès: 











ce mancjal? 


Ce... 
El to “bundi, ehila”, 'zondar: 
el to cuarp, belromai sfantät. 
Ve, ve che tu sés 
ve che tu ridis 
ve... 
El to bramá di sei cun nô: 
el to Spirt Ге ca cun nó 
Vigj, in spirt 
Vigj, nome jo ti viót 
Vigi... 


(furlan di Cjasarce) OVIDIO COLUSSI 

Tal borc di San Lazar 


La “Passionarie” dal borc 'e veve odeát 1 fassi- 
sc’, `e veve batüt cuintri dai todescs, e сито (о 
riferis sul 1945-46) no podeve viodi 1 merecans, 
forsit pal lor mut di compuartasi e la lor strambe- 
tàt sul vistisi. 

Veramentri, a dute la int j pareve di strani 
dopo ains di neri, blu, gris e un alc di maron — di 
viodi chei fantaz che, quanche no jerin in divise 
militàr, si vistivin cun cjamesis fantasie e a flórs 
di duc' i colórs, ch'a svintulavin für dai bragons 
celesc’, "zai, rose, verdulins, e altris gradazions in- 
definibilis, 


Une domenie di sere, d’istat, cheste siore, biel 
grande e ghiarde, `e va sul barcon di case sô ch'al 
dà sul borc. `E viót un omp pleat a square, cu la 
cjamese naranzone, für dai bregons, ch al cjacara- 
ve cun tun gjat, ch’al stave a scoltalu, atent, cu la 
code parajar. 


Ae “Passionarie” no j par vere di podé fasi sinti 
de int che passave e `a tache a berla: “Viodèt la, 
viodét la, in ce staz chel biel campion!... E chei li 

a’ saressin chei ch'a intindarèssin di puarta la ci- 
viltat in Italie...”. 

`E sarès lade indenant cuissà cetant ancjemò 
cul so cumizi, ma "chel biel campion” al alze il 
cjaf, si drezze, e al salude la sô compagne di fede 
pulitiche: “Mandi, Angiolina”, j fas, gjubiäl. 

Jê si ferme di colp, 'e gambie intonazion di vôs, 
malapajade, e j dis: “Oddio, sestu tü, Vecjo?”. 

Il *Vecjo" al stave “für des puartis” e al lave a 
cjase dopo di vê passade la 'zornade a Lignan e 
dopo di vê fate, a Udin, biel tornant, qualchi tape 
a saludâ i amis in qualchi ostarie. 

E al jere un che nol veve lafenò nissune pratese 
di fâ il merecan e di civilizâ l'Italie cu la cjamese 
naranzone e cjacarant cun tun gjat dal borc, che 
almancul chel al pareve ch'al capis propit dut. 


RITE LA CJANTONE 

Instrumenz in figure 


Mestri 'Zuan Antoni nus à lassât inalore un bal 
e une danze, a intivà l'ambient rustic e chel no- 
bil. Tal bal campagnül si davualz dute la ''sce- 
ne" dal câs: l'invit a balà, i balarins ch'a butin lis 
gjambis a timp e chei che si slontanin sot il vóli 
di uardians (si cognossju, in altris particolars de 
piture, dal cjapiel o de munture), tun slarc plen 
di arbui e di boschetis. 

No jerial propit l'arbosit, lu àn vüt in note e lu àn 
pandüt 'Zorz Mainerio e 'Zuan Croce, il bal plui 
popolar in Friül, inchevolte? 

Te danze dai frutins il disen al mostre il là tór-a- 
tor de cubie in ponte di pis - par fà un cercli, 
apont, no il zir dal bal - tune clime plene di cum- 
binazions di intindi sotvie: tre sunadórs in ban- 
de (dome lór vistüz), tre frutins in polse e vie in- 
denant. 


(schede, G. Pressac) 


Zuan Antoni Pordenon: Ballo campestre, Museo di Porde- 
non. 
Danza di putti (1528-1532), Firenze, palaz dai Uffizi. 

Quant ch'a jerin las strias... 


In pais a’ contavin di cuetas e di crudas su par 
“Sei”, ma duc’ a’ erin convins che Mia `a era pro- 
pit una stria. 

Di sigür `a induvinava ce ch'al veva di sucédi: a 
di une mé agna ch'a era restada cencia 11 murous 
muart in tun incident di bicicleta, Mia ai veva 
profetàt che chel ch'a veva di cjoli al era incjmo 
ta las Americas e al veva di passâ qualchi biel 
anut prin di incontrálu. E cussi al è stat: gno bar- 
ba Tite al era emigrat in Argjentina e là al faseva 
ce che vuei ’a si clama il “playboy”, quant che 
una malatia vegnuda a colp (il tif) a lu veva obleat 
a tornà in Europa, e a Parigj al veva cognossüt 
mé agna, ch'a era là via a servi. 

A tantas feminas, restadas cencia lat o par un 
spac o forsit pa la fan e a' no savevin ce fà par dà 
di teta al frut (in che volta no erin i las in polvar 
cu las proteinas e vitaminas che vuei a' si cjatin 
in dutas las farmacias di mil marcjas cun tanta di 
propaganda), eco che Mia cun quatri peraulas 
mistereosas 'a lu faseva tornà, salvant chei puars 
fruz che se no a' murivin di sigür. Ma ce che jo j 

vevi sintüt su par jei 'a mi lu vevin contat a scuela 
chês frutas e al era un fat propit für dai semenâs: 
а’ la vevin veduda pouc lontan dal pais ch'a feve- 
lava di scuindon cul diaul in persona sot forma di 


un gros cjan lupo neri. Cui ch’al veva cirüt di là 
dongja, ’a si era necuart che da la bocja spalanca- 


da di chel cjanat a vegnivin für las flamas. Invo- 
luzzada in tai siei pezzos ch'a sbrindulavin di 
ogni banda, la stria - che duc la clamavin cussi 
aromai - plui che fevelâ, a butava-für sunsürs che 
nissuna anima vivent podeva capi. Su di jei a’ gi- 
ravin tantas di ches lejendas .. Il so podei - mi di- 
seva mê nona - a lu veva vüt di pizzula e al era 
platât in tun puest mistereous - una macja pelosa 
- Che di sigür al era il segno dal diaul. Mia `a po- 
deva encja fâ dal mâl a la int. A mi disevin las 
mês amias di fâ simpri cui deis da man sinistra 
una crous par ch'a no mi striàs quant che la in- 
contravi pa la strada. E chês poucjas voltas che 
mi à tocjät, j lu ài simpri fat a la svelta, tanta "a 
era la paura da la stria. M’inpensi (j varai vüt siet 
o vot ains) alora che l'ai veduda pa la prima vol- 
ta, j soi restada incantesemada dai siei voi spirtaz 
in tuna musa secja, scuadrada tanche cul picon. 

I siei pous cjavei ’a jerin tirâz in tun cocon mal 

fat, tegnüt dongja da quatri petenelas. `A puarta- 
va simpri las cotulas lungjas e neras, ch’a la fase- 
vin jncimò plui secja e ingobida. Jo j eri simpri 
curiosa di lâj dongja par fevelâj, par scoltâla: ma 
una stria `a podevia dâi peis a una fruta? In ta la 
mê famea `a era capitada una rouba granda ch'a 
veva fat sunsür: a di una nostra parint, sui vinc? 
ains, ch'a era lada di jei a fâsi lei 1 fondacs dal 
cafè, ai veva dit ch'a j tocjava vêi un frut prin di 
maridâsi: "Acht jo j viout una scuna!”, 'a veva 
mungulât fra i dinc', mistereosa coma un profeta. 
A mê nona, ch'a era una femina di fede e di timòr 
di Diu, `a j era vignút un colp e a lava girant ator 
pa cjasa miegia inciufulida e cui voi bas. A una 
femina dongja invesset `a j era muarta la vacja 
cencia mal - clamât il vetrinari nencja lui al à sa- 
vat di parce — duc’ е’ an pensât alora che sot a 
fos la ciata da la stria. Pôc prin difat `a era stada 
una barufa par un prât a miegias là che Mia `a 
contindeva ch’a j vevin robât una raustra di fen. 
Un'altra rouba, che incjmò no ài rivât a capi, a 
mi à tocjât propit a mi. Al era Carnavâl e, coma 
ch’a si usava in chê volta; nou fruz j lavin atôr 
pas cjasas in mascara. J si cjatavin duc’ a cjasa mê 
par preparâsi; i vistiz a’ erin chei metüs in banda 








dai nostris nonos (altri che i costums di vuei plens 
di galas e di sbelèz!) e cu la cinisa e il cjarbon j fi- 
nivin di piturasi. J erin duc däs dongja in tal ca- 
marin vissin da cusina e j stavin metint su 1 vestis 
contens e legris como pascas. J cjantavin, j ride- 
vin e jo, par fami viodi di chei atris, j ai tacat una 
naina cussi — Mia-stria ... - ma no vevi nencja fi- 
nit di di che duc’ 1 vistiz son colâz sora i nostris 
pis. Mies muarz di paura, j sin jentràz in cusina e 
` jo dopo no ài plui vit il coragjo di nomen ... la 
stria. 


LUCINA DORIGO 

Tel sghirli dei dis 


Ancje jo come te 

dibòt sunât di 

'o screi la zornada 
gucjant almancul 

un pinsir pal Fritil. 

Tel sghirli dei dis 

chesc' sintimens si mudin 
in levan di afit, 

ti puartin a binidi l'ora 
di séi inlidrisát 

in chista lüta di mont, 
che sâ dati l'impório 

des sós milanta mindusiis. 
Ogni stagjon ï soi SIODS, 
ogni sit la sô storia, 

ogni cesendéli di cristian 
li” sós liendis. 

Fasin paria una golaina 
di doprà di par dì, 

cu la cussiensia smondeada 
di no séi piz sotans 

e nancje missionos. 





Ancje jo come te 
'o scosoli cussi la zornada 
e posto ch'o sin 


' 
anin cun pàs viart | | 





incuintri al soreli. 








(furlan di Orsarie) ZUAN MARIE BASSO 

















Il paregjo 


"Za tanc’ agn la vite dal отр `e jere vonde 
strussiade, in dut e par dut; `e jere dure ancje sun 
tun fat naturâl che nol varès vüt di vê impedi- 
menz di sorte: chel di lâ a morosâ. 

A chei timps no si podeve, a riscjo di clapadis 
e, se chest nol bastave, ancje di legnadis, lâ a cjata 
une fantate far dal propri pais. 

Une viere lez paesane, metude-su salacor co 
fantatis bielis no ‘nd’ jerin а slas, no permeteve a 
chei di fat di vigni a morosa in pais. 

Propit come in tune riserve di cjazze localizza- 
de! Toni Scaghét, cundüt ch'al cognosseve l'in- 
tric, nol sintive di ché bande parceche, come che 
si dis: “L'amòr nol è brat di verzis”; e lui, bulo, 
cuintri cheste proibizion al lave istés, magari di 
scuindon, a cjatà la Miute: ché biele "zovine che 
stave di cjase tal pais vizzin. . 

Ae Miute j plaseve di vêlu cun sè, parvie che 
Toni al jere un biel fantat e cun buine salüt. 

Ma chest morosament al è stât scuviart in curt; 
forsit pandüt di qualchi amie invidiose, ch'e jere 
ancjemo in spiete. 

Une sere, co `l tornave de morosade, un par di 
lor, ch’a jerin in uaite, lu àn brincât für dal pais 


| tal scür e J an moladis uns quatri pachis di chés 


buinis. 
Dopo ché onzude, Toni Scaghet corint viars il 


"so pais si è imbatüt, propit sot de lis, tal so ami 


Tite che, viodinlu in chel stât e cognossint lis sós 
buladis, di colp al à capit dut, ma istés j doman- 
da: “Cemút ise stade", 

Toni cun ché corse al sfladave e, tra une polse e 


| ché altre, par cjapà flat, al veve scomenzát a con- 


taje. 

Tite, seneôs di savê cemüt ch'e jere lade a fini- 
le, j faseve premure cun tanc’: “E po?.. E po?”. 

Toni, stufat di chei “E po? ... E po?”, cun ché 
di fale curte j disé: "E po, ... e po ... e po dopo dut 
`o sin láz a paregjo. No?”. 

“Сети a paregjo?" al 'zontà Tite. 

E Toni, a braurin vie: “Eh ... si! ... Lor mi 
'nd'àn dadis! ... Ma jo... jo ur ind'ài ditis". 


GIOVANNI MIANI 

Une ricete al més 


Blecs di cjanâl 


A’ coventin: 

un quart di chilo di farine di flôr, 

miez eto di farine sarasine, 

tre üs, sal, spongje, scuete fumade, formadi 
di latarie vecjo gratât, salvie, ccc. 
Preparazion: 

impasta la farine di flôr, chê sarasine, i Us, il 
sal, e gramolâ par un dis minüz. Po cu la 
mazze, tirâ la paste a linzül e tajâle a blecs, 
un diferent dal altri. Intant, tune pignate in 
bande, si met sul füc un pocje di aghe e, 
quanch'e bôl, si 'zonte un pugnut di sâl e si 
metin dentri i blecs, lassanju boli par un doi 
(2) minüz. In tun padielin in bande si fâs di- 
sfrizi la spongje cu la salvie e si strucjle 
parsore dai blecs ch'a son bielzà te fondine. 
Al moment di siarvi, si gratarà su ogni plat 
la scuete fumade e il formadi vecjo. | blecs 
a saran dome di mang jà. 


Vin conseat Cabernet franc. 
LV. 


JUGN 
Stamps di len cun disens par stofis (sec. XIX). 

Loc 


"Loch", al è scrit su la tabele. Ce non! Sal fos 
todesc al vorès di “buse”, ma culi `o sin te Sclava- 
nie furlane, e jo no sai nuje di Sclaf. `Ô cjali ator: 
li "e ven-ju une aghe saltant su par claps granc’ e 
pizzui; la al passe il Nadison... Ce luc chest Loc! 
Jo ’o ài di viodi ce ch’al ul di chest non; a’ son mil 
agn ch’o vivin dapruf dai Sclafs, e la Sclavanie a 
mi mi par ancjemo un misteri; ancje Dino, co ala 
fat chel so viaz a soreli jevat al si è sintüt cjapat 
dal misteri; e il misteri, misturat cu la storie, j a 
vut revocat urladis di piraz uscocs e galopadis di 
cjavalaz turcs... Loc!... Ï nons di ventila, tune len- 
ghe discognossude e magjche: Senj, Plitvice, Ne- 
retva; i j plâs, a Dino, di diju, anzit di pronunzià- 
ju in chés lenghis sclavis ancje co si àju par Ta- 
lian, e al scrif: “Sibenik, Split, Dubrovnik... / un 
souvenir di piere tal már!”. Ma chest gno Loc, 
cjatât par cas culi, mi pâr un non plui semplizzut. 

Paraltri, jéssi a Loc nol è come jéssi tun lüc là 
che si poe i pis partiare. A mi mi par di jéssimi 
pojat sui miei vôi: dica une grande cleve di un 
vert penz, la strade, l'ostarie, l'aghe biele e nete 











‚сре cor ju a salz, pocjs cjasis, e no viòt ni tór ni 


glesie; la pocje int ch'a stan culi a' laran salacór a 
Messe a Pulfar, póc lontan... E no viót nancje int, 
für di chei doi muradórs laju, dongje dal puint, 


. un su l'armadure e chel altri dapit cun tune buti- 


lie in man. Lis pocjs cjasis a son ce vieris ce gno- 
VIS; tai curtii e tai sotpuartis a' son ruedis e feraze 
rüsine parie cun argagns salacor bandonaz di un 
piez; sot di scjalis e pujüi, lens di brusà ben intas- 
saz, ch'a insedin une note di color clàr e cjalt in 


. dut chest cidinór. 


'O ài cjaminat dilunc la strade e `o ai viodüt 
dut in pós minúz; mi reste di là sul puint e di pas- 
salu, che ancje lavie a’ son cjasis. Ma cjale chi!: in 
plui di qualchi rie blancje de segnaletiche, sul 
asfalt al è segnat alcaltri, ch'al varés di séi une 
frezze, ma ce malfate! No je une frezze, ma - cjale 
mo! - une cisile, e ancjemò benfate, cul cjâf ch'al 
cjale imbande, il cuarp tarondin, la forcje de 
code; e pòc indenant un’altre cisile, e po un'altre 
a traviarsà il puint daür di un'altre ancjemo e di 
cuissa tropis. Mi ferme il vuacona di un can рос 
dila dal puint, e al semée che dut al vebi di di- 
smovisi. Diu, sono altris pais chestis tre cjasis in 
jü e chés quatri in su? 





Cumo ch’o scrif no mi visi ben i nons des dôs 
tabelis dila dal puint: ché des cjasis in ju `e veve 
un non come “Prapotischis” e ché des cjasis in 
sù, ancje se no m'al visi, `o sint une vôs che mi 
comande ch'al séi “Solaris”. 

"Solaris" Се je une biele peraule ch'e fas lus e 
cisilis blancjs ch'a ségnin cul bec une strade di 
cjapa dila dal puint dal Nadison che culi, biel 
grant, al si arche tór di un'isule indopleansi; e ché 
aghe rivade jü dal alt, lentilà lu traviarse e 'a va 
indenant. Si à cussi une crós di aghe ch'e stralüs 
sul grant verdór des clevis. 


P.S. — Dopo vé finit chest scrit, 'o soi rivát a savé i nons dai 
lies dilà dal puint, che no m'ai visavi: invezzit di Prapoti- 
schis e di Solaris, si trate di Podvarschis e Specognis. Ma jo 
mi soi insumiät di Solaris, ch'al è un non ch'al fas lûs, e no 


mi par just, cumò, gjavaj la lis a chel pais. 


L.C. 




















Scultura d'istât 


Una man viarta 

di sarancli fuari, 

i rancs slis fas a cai; 
carturas luongias, grandas 
di sanc fresc, 

comi lavinas nuovas di mont; 
al vient cialt di miesdi, 
ch'al sa di fen in boia, 

al suia al sudou di lavór 
ch'al ven dal dentri 

tal plat da la man. 








Paveis rossis di pinsirs 


Pavèis rossis di pinsirs 
tal istât dal timp 
a' stan bonadis 
in tun respir 

di aghe e cil. 
Biel sit 

di amôr antic! 
Impiat dal soreli 
ch'al mûr 
l'amont al slüs 
cidin tal cür. 


E.B. 


Giorgio Celiberti: // graffito del ricordo 
(affresco su tela, 140x110, anno 1990). 











Il “shampoo”’ 


Prime ch’a capitassin, a disposizion di duc’, 
che infinitat di prodoz par fassi biei, si rimediave 
cun alc di plui sempliz e natural. 

| 'zovins, pai ciavei, a’ usavin il ueli di rosis 
(olio di rose), si podeve comprâlu in drogherie, 
opür la brilantine, prodoz ducidoi ch'a onzevin 
unevore ben. 

Lis `zovinis, invezzi, pa cure dai ciavei a’ vevin 
alc di plui difizzil di risolvi. 

Si rizzotavin doprant une spezie di molecis, 
ch'a vignivin s'cialdadis su lis boris, e usadis par 
torteà 1 ciavei quan'che a' erin ben suz. 

Prime di chiste operazión, i ciavei a’ vignivin 
lavâs tal ciadin, doprant quasi simpri savon co- 
mun e, pa biondis, une prese di camomile. 

Par resentaju ben, che no restassin tacadiz, tal 
ciadin da l'aghe vignive mitude une buine dose di 
aset. 

Il risultàt "Pere sicuramentri bon, i ciavei a` do- 
ventavin lusinz, ma su di lór al restave un fuart 
odor di cuinze. 

Cussi `a capitave che sul bal, quan'che si bala- 








ve qualchi tango "cheek to cheek” (muse a 


muse), invezzi di bala cun tune biele frutate, ’a | 


| someave di balà cun tune terine di lidric! 


ALDO GALLAS 


Pinsir dal més 
Gjoldi di gust inneansi tal mar d'aur dal forment 
palomp, maglát dal ròs dai papavars. 








Instrumenz in figure 


Tal coro antic de gleseute di Raclüs (orepresint 
sagristie de Parochial) Zuan Pauli Thanner, 
artist vonde rustic e popolâr (ma cul vôli ancje 
'es figuris dal Pordenon), al à piturât unmont di 
strumenz, testemonianzis impuartantis duncje 
pal "mosaic" musical dal '500. Culi 'e je pre- 
sentade la ghironda, strument che raramentri al 
comparis te “iconografie” furlane, dulà che lis 
cuardis a' vegnin sfreoladis da une ruede di len 
inviade cun tune pizzule manuele. 'E je precise 
di ché disegnade tun libri dal todesc S. Virdung 
tal 151 1. 

(schede, P.Z.) 


'Zuan Pauli Thanner: Parochial di Raclüs (Attimis). 

Memorial Day 


Adès che la moda de parlâ l'ingleis `a era riva- 
da ancia in plassa, in cafè, tal bar de Piaia e uli 
del “Bachero”. nissun al dubitava ch’a sarès zuda 
parlinsu: in vial de Sclavons, in Romans, ta la 
Maestra e in Tràmit, sigurs d'altra banda che mai 
'a sarès rivada su par Strada e a San lacu; che uli 
de la “Furlana” e pi in sù, dai Vivians, niancia al 
timp dei todescs a’ se veva sintut "na parola stuar- 
ta: una ch'a sei una! S’ a nol fuos stat par di: “Ja, 
Ja!” opura: “Arbeit!”. E chistu dome par fà capi 
al forestu ch'a se veva intindut al descors e ch'a 
no se era própit baücs! Oh, si, San lacu al ега de 
sigur `na ponta fissa: un claut par la furlanitàt de 
diestre, tant che al cartèl de la Societat Filologica, 
stampat in grant e metut in biela vista su la fassa- 
da: “Furlans, fevelait furlan!” al pareva un de pi 
che uli própit a nol coventava. 'A bastava la Gil- 
da a tigni bassis li’ buoghis e a frena li^ /engatis: 
una ociàda de li’ sos e te te sintivis taponat e in fal 
par duta la zornada. ancia par chel al era biel cia- 
tasi, massima dopu sena, ‘li de la “Furlana”: 
tranquii, in pas! La Gilda 'a pensava a dut. Furba 

la Gilda, - dis iò - ma ancia brava e simpri svelta 
a la sô etàt - granda e gruossa coma ch'a era - a 
servi 1 clients; tirâ 1 bès e dâ al restu! E `a veva al 
sid biel da fa: al got, al bucal e li” ciartis, al cafè e 
la bira e po’ li’ sigaretis e 1 fuminants, al tabac e 
li’ ciartinis a chei ch'a fumavin; ancia macüba se 
un al comandava! e i bòi e li? marchis e li’ ciartis 
boladis: un marciat dal sacranon! E nissun `a la 
iudava: sola, duta la setemana! Dome la domenia 
a fermava par turnu, ma `a no feva fiesta: `a se 
reposava. De sabu, co a nol era pi zent, `a tolèva 
su i bès e `a siarava. Iò e al Jimmy, niancia dilu, 
a’ se era simpri i ultins. A’ se se veva cognossut 
un meis prima. Ta l'ostaria a nol era squasi nis- 
sun: un lünis strac. Un ch’al liezeva al giornal, 
doi ch'a zoavin a li’ ciartis cul siòr, un ch’al tele- 
fonava, iò — par gno cont - che me bevevi un ne- 
gri e lui: calmu, bel-belu, in pié, a stracianton del 
banc, ch'al beveva bira. Tra un got e l'altri al me 
ociàva e po' al fissava la Gilda: un munimint da- 
vour al banc. Na bira ... 'n'altra! ... Ancia la Gil- 
da sot-sot, a lu tigniva de uoli, intant che 'a spina- 
va, ma sensa malissia. Lui al ordenava cul deit e 
al muoveva la man a mulignél, come a di: “ancia- 
mon altra!”. Alora al uardava la Gilda, squasi a 

stâ a iodi se `a veva capit e al ridussava. La Gilda, 
- ch'a se sa - ancia se un puòc sustada `a se man- 
tigniva su li” sos, seriota, ma no antipatica. A un 
sertu moment, va po’ a capi parsé, lui dopu bevu- 
da d'un flat l'ultima bira, in premura se di? nian- 
cia ch’al fuos stat sponzut da `na burala, o se salu 
tò! al veva metut un sfloc da deis mili sul banc e 
sensa speta altri = cu la Gilda ch'a 7 sigava da- 
vour: “Ch’al speti! ài al restu da dai... ch’al speti! 
.." - al era zut four de corsa, sensa fermasi. 
Dome in strada, tal montà in otomobile, ma sem- 
pri in premura al se veva girat un moment come 
par di, cu la man ch’al muoveva a mulignel, ma 
sensa parolis: — ““Torni, doman, passadoman e 
passandoman anciamo, iò torni! ..." = E al era 
stat in chel moment che ió vevi capit che lui de 
furlan a nol saveva `na pipa! 

La sera dopu, però, al era da nóuf in pié, a stra- 
cianton del banc ‘li de la “Furlana”, a bevi bira. 
Suturnu, dirès, soul pi che mai, ma stiràt de lustri 
fin, dai ciavei a li” scarpis. Tal zi dentra, ancia 
par dámi un contegnu, vevi tuolt su un giornal e 
come par casu me eri fermat a liesi al cartèl “Fur- 
lans, fevelait furlan!” No iodevi la Gilda; forsi `a 
era davóur sena ... Alora, me eri vissinàt al meri- 

can e `i vevi dita “Bay! ..." Lui, four de sé, stra- 
content — e a se 1odeva - cu na paca su la schena 
al me veva repetut: “Bay! ... Bay! ... I :Jimmy! 
And you?" — “I:Louis!” — `i vevi dita sübit, ben si- 
gur che ancia lui al varès capit de prin entru che 
cul gno ingleis no varés fat palanchis! Cussi sen fi- 
nis sul frangaise. Deis an de Fransa a' vevin pur 
da valer calcossa! “Ancia in Kenia suoi stat” - `i 
vevi dita — prisonier a Nairobi! ... Ma lassan sta: 
to quit!: lassan piardi!” E cussi vevi fat muri al de- 
scors. Lui, a nol stava pi su la pièl e al me tirona- 
va: “Come on boy! ... Come on! ...” — “Miei sin- 
tasi - `i vevi dita iò - E lui: “Ah, yes: sit-in ... sit- 
in, Louis!” — In chel come `na Valkiria la Gilda `a 
me era plombada davour li’ spalis par dimi: 
“Ben, se al sussédi, Gigi? ... Ve desvuoltau? Sa- 
veit che no vuoi sclipignes ca parentra: ne sclipi- 
gnès, né strambolots! Cognosseit la regula!" — In 
chel moment, suoi sigur ch’a me vares spelàt vif 
come un lievri! Ma a iodi come ch'a se metevin li' 
robis, cul Jimmy sbarlufit, impressionàt da ché 
bugada, vivaróus e cun coragiu ió suoi saltàt su 
par rebati: “Lassa sta, Gilda. No fâi casu par "na 
uolta. Lui al vòul parlàmi, al 'é uchi par me, "o 
scui scoltalu! ... Se metaren in banda via ... Parla- 

ren sot-òus! ... Tu parta da bevi! Te fas fenta de 
nuia e s'ciau! Capissimi! ... Te prei! ..." Par la pri- 
ma uolta, cruót, ài impietosit la Gilda e cun liec 
davour al banc ch'a mugugnava, tra un got e l'al- 
tri iò e al Jimmy se ven contat li’ nuostris, par 
lassasi oltri la miezanuot, sbevuciats, ma lègris, 
cu l’ impegnu de tornási а ciata, ancia al di dopu. 
A’ se capis che dopu vé fat mississia li’ oris a’ sco- 
revin via slissis e gualivis come l'oiu e al timp al 
sguolava. Pi de dut iò lassavi parla lui chan 
veva tantis da contámi. Ài savüt cussi ch'al se 
clamava Jimmy Jackson “Blusa blancia", come 
ch'a lu clamavin a Joliet tal Illinois. Al era stat da 
agnorum a Lagrange, desot Chicago, come came- 
rier al Country-Club; e tant dopu, in tun Hotel a 
Montsoult, vissin Parigi, in Fransa. Da puoc timp 
al era rivat a Davian; al parlava tre lenghis, ma in 
clàr, come un Vanzeli. Nuia mal, tant par di, par 
un chef de cusina; de furlan, invessi, niancia `na 
silaba. Al 30 de Mai, cul memorial day, al finiva 
la ferma. Dopu al sarés tornàt a Montsoult o an- 
cia forsi a Chicago, dal moment che a Joliet/Illi- 
nois a nol veva nissun ch'a lu spetava. Al veva 
timp anciamó, ma al doveva decidi. In trenta dis, 
s' ase vòul, a se fà al ziru del mondu! Lui, pero al 

pensava adiritura de ciatâ la nuvissa e maridasi. 
Parchèl al era passàt par Cordenons: “A no se sa 
mai - al me veva dita - la furtuna `a eis uarba!” 
Ma al era pròpit uli ch’al se sbagliava. Pensa de 
ciatâ la nuvissa in ostaria al era come sperâ de 
sguolá su la luna! Figuransi, uli de la “Furlana”! 
De za la Gilda ’a era `na mos’cia blancia. Altri 
che furtuna! Un meracul pituost. Par gno cont - e 
jò л Гаі dita — al varès fat miei a passa a la largia. 
Magari a Chicago! opur a Montsoult, in Fransa! 
Chi sa? A una fiesta o a un bal! I baléts, in Fran- 
sa, a’ no manciavin! ... Sigur, come Rico Sgagna! 
Dopu apena tre an a’ ne la veva petada! E senza 
zi al Moulin rouge. Quatri salts in compania al 
14 de Lui: fiesta de la Bastiglia e `a era fata. Seis 
meis dopu al se veva maridat e adès a’ se la spas- 
sava, beat lui, tal Bois de Boulogne e sot la tor Ei- 


felt Niancia da cruodi! Ah, si, par me al Jimmy al 


veva da tentà in Fransa, altri che a Cordenons, 'li 
de la “Furlana”! E speta al memorial day! cun 
calma, sensa angossasi! 

Lui, però, a’ la pensava a siò mout e iò no vevi 
colpa. A pensála, adès, iò vevi sbalgiàt, sensa re- 
mediu, quant che 'a me veva vignut da uoltà al 
cartel: “Furlans, fevelait furlan!” Al era tars. La 

Gilda `a stava metendu i bès ta la borseta e `a no 
se veva inacuart. A’ se stava par zi four, quant 
che al Jimmy - niancia ch’al ves pensat che al era 
un gno segnal e ch’al podeva parla a ruoda libera 
— come ciapat da un arcanu, al era zut davant de 
la Gilda e cu la man a mulignél ’a la veva invida- 
da a zi insiemit l'indoman a Davian: “Ah, Gilda? 
... You morrow morning ensemble in Aviano. To 
jollify. Gilda! Good? ... To foot! ... To foot! 
Good? ..." La Gilda, alora, ch'a veva stracapit, 
rossa imbovada `a lu veva fulminat: “De se? Tu 
‘na fota de me? ... Te ciapis un mostasson che te 
rivuolti! ... Iò si, veh! ... Gigi ve prei: tolemi da in- 
torsit 'stu miés e miés! E prima da zi four mo- 
straighi al cartel parch’ al impari a liesi! ... 

E ase capis che 'a é finida cussi la nuostra mis- 
sissia “li de la “Furlana”, la vizilia del memorial 
day! ... ma al era da inmaginalu! 


(furlan di Cordenons) á RENATO APPI 

Dentri la ploe 


Dentri la ploe o sint 
vôs di stagjòns 
restadis in vivar 

te piàrgule dal cür. 
Tàlpis di corvàz 

a' stàmpin la sere 

su la màgle dal timp. 


Tal cidinôr 
ch'al còle sui gnei pàs 
'o cir la me pas. 


M. ARGANTE 

Instrumenz in figure 


Altris pitórs, tanche 'Z.A. Pordenon e prime di 
lui come 'za dite, a’ jan rancurat musiche e stru- 
menz tes lêr voris. Bastara une cjalade ae gle- 
sie di S. Cecilie a Rivolt, dula che Antoni di Fi- 
renze (+ 1506) si è spiticat benon vie pal Qua- 
tricent. Ve’ la figure di un agnul cu lis alutis da- 
viartis ch’al sune un organut a canis (clamat 
portativo). 
La man gjestre 'e cjalcje i tasc' e la zampe, daur 
il strument, 'e tire il soflét, come pa l'organet o 
l'armoniche. 

(schede, P.Z.) 


Antoni di Firenze: glesie di Sante Cecilie, Rivolt. 

Une ricete al més 


Torte di patatis 


A’ coventin: 

un chilo e miez di patatis, 

une civole, vueli, sal, pevar, savôrs, ccc. 
Preparazion: 

lessâ lis patatis e passâlis pal struchepata- 
tis. Tune fersorie meti un pôc di vueli e frizi 
la civole; po butâ dentri lis patatis, i savôrs, 
il pevar, il sal e cueile. Po, judansi cu la co- 
vertorie, voltale sotsore e dopo qualchi mi- 
nut servile in taule cul so colór indorát. 

Vin conseát: Cabernet franc. 


L.V. 

















LUJ 
Masanin dal cafè (model di buteghe), sec. XIX. 

Pulzini 


Finche de bande diestre dal Tiliment al sara 
Friül Со ài pore di une disfurlanazion midiant di 
pulitichis provinzialistis), 'e durarà une bielezze 
che tanc' furlans ancjemó no cognòssin e - s'e àn 
plui cür che no béz — a' podaran cjatále gnove e 
parie sintile plui lór. Cussi un viaz di pós chilo- 
metros al podarà apajáju cetant di plui di un via- 
zon a Hong Kong, in Tunisie, tai USA o in altris 
lücs lontanons. 

Si sa che in dut il mont a’ son bielezzis ch'a 
mertin cognossudis, ma lis nestris nus fevelin une 
lenghe ch'o podin capilis di prin trat, propit 
come che il voli dal artist al intive l'armonie di 
une linie, o une rose, sul albeà, inmediat e lunc e 
sint l'instant de rosade. 

Luise e Pine, ch’a son di Cordenons, chest istat 
passat e an fat gjoldi аі compagns dal cors di 
Furlan de Filologjche une di ehestis bielezzis gno- 
vis. Nus àn parferit di fà une strade panoramiche 
che, prime lant-sù a San Quirin e a Davian, "e 
va-ju daspo, passant dongje Budoje, fin a Pulzini. 
Ti semee di rivà in montagne, e invezzi Pulzini al 
è dome che a 40 metros sul nivel dal mar, plui 

bas di Cordenons, ch’al è in plene planure. Ma lis 
monz a’ son dongje e ancje Pulzini al à qualchi 
rive; lant un pôc sù par chê ch'e va a San Jacun e 
al cjscjel, tu puedis vê la viste dulinju dal flun, il 
Gorgaz, cun dilà lis cjasis dal borc, vieris ma con- 
tentis cun duc' chei cops che t'ai mostrin, plens di 
cil. 


Ma prime di dut 'e à fat colp la jentrade tal 
pais. `O sin rivaz cu la machine che, seancje `e 
coreve dome chel tant, nus lave masse svelte. Ché 
strade, pluitost stretute pal timp di vué che voe o 
no voe ur tocje a duc' di cori cun machinis, 'e 
meretave fate a pit: in ogni mut, il voli al fo cja- 
pât di svol; come une pavee, des cjasis cun puar- 
tis e feräi, e po al fo molat tune plazze, denant di 
une cjase altone, grande, parone di dut, cul so ti- 
tul *Bottega di Edvige". Ma ché paronone 'e à a 
pocje distanzie altris palaz impuartanz che sala- 
côr no vuelin ubidij, sint di nobiltät viere, e tra 
chei al à une imponenzie particulàr, dut plen di 
arcs e barcons, il palaz che, stant a une scrite, si 
clame Zaia. 


Ce ch'al fâs efiet al è il fat che a cui ch'al co- 
gnòs un pôc i stii, condutche a colp di voli al sti- 
mi che i edifizis a’ séin dal '6 e `700, ancje a lui il 
pais j fasi une impression di une antighitât lonta- 

none, 'E je une antighitat che no si viodile tes pie- 
ris, ma si sintile tal ajar. 'O lin difat indaür fin al 
eneolitic, valadi al timp des palafitis, uns tremil 
agn denant di Crist. `E je stade Luise a visámi 
che, prime di Pulzini, li dongje, tal Palù, al a vat 
esistut l'unic abitat palafiticul dal Friül che si co- 
gnossi; li e’ an cjatat ancje un rem di len ancjemò 
in bon stat, tignüt pal plui antic tra chei cjataz in 
Italie. E po memòriis e storiis e liendis, tantis e 
tantis. Ma dongje a dut chest e ad altri, tu as di 
cjala l'eleganzie dai fiârs e dai lens sutii tòr des 
cjasis ca e la; e po la bielezze di ciartis cjasis dutis 
di claps in filis ordenadis cun tune umiltàt amo- 
rose; e infin lis aghis. Lis aghis a colòrs dal Gor- 
gaz che in qualchi moment e an cür di jéssi cja- 
padis par fücs; e chês de Livenze, ràmpidis, 
splendidis, cun tante anime e ancje alis, grandis 
alis, fatis di ajar e lûs. 


L.C. 


148 





Ua e vint 


Ua e vint 

ch'i rincuri uchi, 
ta sti tiaris 

di òrus e velens, 

di neris e blancs, 
di sigus e sbissis... 
Vint e ua 

da mastiá e cianta 
cun bocis tiràdis, 
squasi insumiàdis, 
intant che la roda dal di 
nissulant 'a cor 
pai trois dal timp... 
Ua, ua e vint. 


(furlan di Bagnarole) GIACOMO VIT 

Instrumenz in figure 


Zuan Antoni Pordenon, tal 1524, '| à decorat 
ancje l'organo dal Domo di Spilimberc. Tune 
puartele 'e je piturade une viole “da man" (cus- 
si innomedade par disferenziále di ché che si 
sunave cu l'archet), ven a stâj un model parda- 
bon antic di chitare (come che si viót te riprodu- 
zion), valadi une des primis figuris di chest stru- 
ment in Italie. 

La forme de casse 'e je squasi ché moderne; il 
cavigliere, invezzit, chel "falcet" ch'al puarte i 
pirulóz par tindi lis cuardis, al mudara la sô for- 
me plui indenant. 


(schede, P.Z.) 


Zuan Antoni Pordenon: organo dal Domo di Spilimberc. 











La colomba dr Pasca 


Quanche `na volta a’ si fasevin par Pasca li’ fu- 
jazzis tal fôr di ciasa, a` no manciavin mai li’ co- 
lombutis pa frutis e 1 fraris a forma di strezza pai 
fruz. Ducidòi a’ vignivin guarniz cun tun üf di 
gialina ma a la colomba j metevin in tal bèc, an- 
cia `na ramazzuta di ulif binidit. Su chista biela 
usanza di Pasca. `a je sflurida un'antiga lejenda 
avonda simpatica ch'a conta di un fat ch’al ri- 
vuarda un re longobard famôs e un sant irlandes 
di nom Colombàn calat-jù ancja lui in Italia. 

Al timp da invasions 1 Longobars rivás chent 
da Panonia ju pa val dal Vipau - un pais a soreli 
jevat ven a stâj l'Ongiaria di avuê - a’ vevin ciatât 
chent avonda un bon sta tant `l è ver, ch'a si erin 
biel logâs metint saldis lidris ta nestris contradis 
culi tal Friül. E di lôr, `a si fevela `na vora ben an- 
ciamò cumò massima a Cividat, capital dal ducât 
indulà che àn lassât in bondanza i segnos da la lôr 
ziviltât. Ancia Fara dal Lusinz a ju ricuarda par- 
via che il so nom al è rut e sclet longobard. Ma in 
chel lontan 568, `na buna part di chist popul giar- 
manic, calât a pletòns a ciavàl in lungis caravanis 

plenis di feminis e fruz, a’ vevin continuat a lá in- 
denant jà pa l'Italia fin tal tac e a stabilisi salda- 
mentri in tuna región, a soreli a mont, ch'a parta 
al nom cun sé: la Langobardia cun Pavia par ca- 
pitàl dal ream. 

Si conta che una volta al re Agilulf, marit da fa- 
mosa regina Teodolinda, al si era spiardüt cui sioi 
sotàns in tal folt di un bose senza pussibilitat di 
saltà-fùr. Par miracul al si jera salvat in tun con- 
vent di fraris a Bobbio, fondât dal vescul Colom- 
bàn considerat di duc’ un vér sant. 

— Jo, `a speri che tü, tu nus prepararàs un bon 
gusta e un bon jet par durmi parzeche a’ sin 
avonda stracs e plens di fan — j veva diti al re. 

— Noaltris, a’ sin pòrs, — j veva rispundùt al 
Sant — e podin ufrius doma che un plat di verzis e 
un jèt di stran. 

A sinti una tal propuesta, al sovran al jera sclo- 
pat a ridi come un mat e al veva ribatút: 

— Viót mo, no sta vé fastidi pal mangia, parvia 
ch'a vin cun nô di ché ciâr cussi buna, che no tu 
podis nancia maginà ze tant e par chist, Dm al 
plasé di cuei li’ dodis colombis ch'a ti partarà 
maimodant al me servitor. Tu viodaras mo, ch'a 
son `na vora miór da tô mignestra. 

Rustidis intant li’ besteutis, a` vegnin biel sarvi- 
dis in taula e ancia al vescul, al si senta insieme 
cui ospis a mangiâ. Ma, par scalogna, chel di al 
era propri di vinars e lui, di bon cristian, nol met 
in bocia nancia un bocòn di chê grazia di Diu. A 
un tant, al re al si mostra `na vora contrariát e in- 
fastidit. Secont lui, si tratava di una superstizion 
biela e buna ma instès a j domanda al Sant di daj 
un segno par podé crodi in ta fede cristiana. 

Alora al vieli, alzant 1 vôi al zil, spalanca 1 braz 
e fas un segno di crôs e intant al prea cun fervôr e 
devozion. In chel una lùs di paradis a lu inlumina 
ta musa. Duc’ a’ lu cialin incantesemâz quanche 
di colp, tra la maravea general li’ colombis sar- 
vidis tal plat, a’ tornin par miracul in vita e, sba- 
tint li’ alutis, a’ ciapin al упа! e si slontanis las- 
sant 1 presins cun tant di nas e lenga fur. Agilulf, 
plui che mai impressionat, al si met a mangia di 
bon grat ché mignestra di por passada dal con- 
vent e in ché stessa di, al domanda di sei inscuelat 
ta religion catolica. E, propri pal di di Pasca, San 
Colomban, cun tuna cerimonia avonda par co- 
movi, al batia e j fasè fa la comunion al sovran e a 
duc’ i sioi sotàns. Lui alora, pa felizitàt ch'a j 
sclopava in cir e in segno di ricognossinza al de- 

zidè di dâ una granda fiesta par ricuardâ la sô 
conversion e, par chê ocasion, al prea al Sant di 
preparaj "na pagnocona a forma di colomba: una 
colomba di pan dolz plen di savôrs che duc a 
mangiarin di gust. 

D'inchêvolte, la biela usanza `a je stada tra- 
mandada ogni an di pari in fi, par rindi feliz duc 
1 frutuz. 


18| 


| (furlan di Fare dal Lusinz) ANNA BOMBIG 

Lunari 


Dal lunari de vite 
0 stoi zirànt 
l'ultin sfuei... 

O ài vivüt 
zornadis di frét 
di ploe e di vint. 


O ài vivüt 

zornadis di ligrie 

di fumate e di tempieste. 
'O ai viviit 

zornadis di dolor 

di soreli e di amor.. 

Lis zornadis di amor 
e an scancelát 

dutis chés altris! 


LUIGI BEVILACQUA 

Soreli a mont 


Orès tant faj companie 

al barlum che squasi al mür 
ma il frêt mi pare vie 

co dibòt ch'al sarà dut scür. 


Tun jet di mil colôrs 
si poe laju il soreli, 

si indòrin i ultins flôrs 
cu l ultin rai "za vieli. 


Si impie lassü la lune. 
Par lui 'za tant lontan, 
la gnot j tiés le scune 
ch'al torne frut doman. 


FOSCA ZILLI 

Vignái 


Dal barcon de cjamare 'o cjalavi cun avilizion 
lis jarbatis ch’a jerin tornadis a vignî-sù sot lis viz. 

Ma pussibil mo! Ma se ’o vevi netat dut ben ai 
prins di maj e cumò ’o sin dome che in jugn... e 
'za cussi! E nó, nó e nó! Ch'al disi tant ch'al ül il 
gno omp che il diserbant nol fas ben es plantis. 
Jo, ben o mal chei barazzums là no vuei plui ni 
viodiu e ni gjavàju. Vonde! Jo fracassàmi la sche- 
ne pes viz... e no eh!!! Jo `o buti il diserbant di 
scuindon. 


Tal doman di matine la prime robe ch'o fàs in 
ufizi (par no ch'al vegni a savélu l'omp) `o telefo- 
ni a une “Agrarie”. Li mi disin di clama il maga- 
zen di Lauza che di sigür `o vares cumbinat. 

`O fàs il numar e al siór che mi rispuint: 

— Ch’al scusi jo `o varès di cjoli un biel pòc di 
diserbant par buta sot lis viz. — 

Un siór veramentri tant degnevul!: mi ha dit 
che lui al è un tecnic e mi à spiegat che tes viz no 
si bute il diserbant come pai cjamps, ma il disse- 
cjant e che chel al fàs muri dome lis jarbatis senze 

danegja ni la plante ni la ue e ch’al è unevore facil 
di buta. 

Propit ce ch’o volevi jo: nie jarbatis, nie faturis 
mostris e soredut sconzurât il mâl di schene. 
Mior di cussi! 

- Chist dissecjant si cjoilu siolt? - 

- No, nò. A’ son confezions di chilo e di quin- 
tal. — 

Ben... un quintal mi pareve un tic masse, ma... 
un pòs di chilos sì. 

| - Chal sinti ancjemò une robe: cun tun chilo 
tros metros-quadris si fasino? — 
| - Eh... cjo... dipent... Bisugne fa un pôc di cal- 
| cul. Bisugne viodi trop grant ch'e a il vignal. - 
| E jo pronte: - 'O ài siet viz di merecan blanc tal 
l ort.— 
"Silenzio" complet. E po dopo, di ché altre 
bande dal fil: — Siore ch'e gjavi la jarbe a man! - 


EVELINA RIGO 

Instrumenz in figure 


Te glesie di Valnoncel il Mestri pordenonés al a 
pinelat un dai plui biei frutins musicanz, cu la 
musute pinsirose ma ‘nocente. 

Il strument tes sôs mans `| è une ribeche rinas- 
simental, ben finide e unevore elegant. Sul plan 
de casse - tarondute tanche ché di un /iuto — in- 
viars la “tastiere” ve’ une biele rose in traforo; il 
«riz» des cuardis (il cavigliere) `| e come chel 
dal violin. 

La vos de ribeche ‘a pandeve un sun "di nås” 
ma ben dolz e delicat. 


(schede, P.Z.) 


'Zuan Antoni Pordenon: glesie di Valnoncel (PN). 

Un todesc furlan 


Unviâr dal 1944. Il Friül marturizât di une 
uere simpri plui brute e tremende. 

I zovins dai nestris païs combatevin in majo- 
ranze cui partisans, in montagne, ma qualchidun, 
costrèt cun manieris pesantis, al puartave la divi- 
se todes'cie. 

Chest ultin al jere il câs di Nereo Tonel, un zo- 
vin furlan di un païs dal Gurizzan, classe 1924, 
soldat, cuintri la sô volontât, ta Wehrmacht. 

Une di di chel brut unviar, Nereo, ch al jere un 
biel zovin alt e bont, tant di somea un vêr todesc, 
in divise e armat di pistole, al monte sul treno da 
linée Gurizze-Udin. 

Al jentre tun scompartiment dula ch’a son "za 
sintaz doi anzianoz furlans. 

A la viste di Nereo, un dai doi j da une pocade 
a chel altri e, ridint, al dis: — Cjò, Carlo, viót ce 
alt di cagadór ch ale chel todesc li! -. 

Nereo, ch'al veve ben sintude la frase, al ciape 
in man la pistole e, fasint fente di pontale viars 
chel ch'al veve fevelat, al dis par furlan: — Provait 
a ripeti une altre volte ce ch'o vés dit cumó -. 








I doi furlans, blancs come il mur, barbotant, si 
scusin: — Perdon, siór todesc! —. 


A. GALLAS 


Pinsir dal més 
Piardisi tal nasebon de jarbe apene seade e lassasi 
inceá dal vert lusint de taviele, dopo un sglavin. 

I bagns publics a Udin 


Te plazze dal Fen cumò clamade plazzal 26 di 
Luj (1866) culi a Udin, di front al monument a la 
Resistenze, daur di un grant palaz, agn indaür a’ 
jerin i bagns publics (comunai). 

Si podeve la dutis lis "zornadis, ma la sabide `e 
jere la colme de int ch’e lave a scragnasi. In chés 
stanzeutis si jere in tun bagno continuo di vapór, 
come il cjastic che àn lis animis in qualchi bande 
dal infiâr, stant che 1 quindis puesc' a jerin sim- 
pri in funzion cun l'aghe di bol ch'e vignive für 
des dociis infogade e di sburide. 

Dopo vé pajât chel tant, vüt un sujeman e un 
tocut di savon, ch'al nulive di muscli, si jentrave 
in tun coridór dulà ch'a jerin lis cabinis cun la 
docie o cun la vasche di bagn e si podeve servisi a 
seont che si veve pajât: doi francs pe docie e qua- 
tri pe' vasche di bagn. : 

Si scragnavisi cjantant e si sintive vosá di opa- 
ris, vosariis di oparetis, nainis di mode e se un al 
veve une vôs biele e intonade, duc’ a’ tasevin, j 
batevin lis mans; qualchivolte a cridavin: "bis, 

IS: 

In chei timps la comoditât dal bagn la vevin in 
pôs, ancje in citât. Dai balcons di chês stanzeutis, 
ch’a davin sul vial Duodo, si viodeve il vapôr 
ch’al jesseve e al pareve che la dentri al fos un 
macel dula ch’a spelavin 1 purciz. 

A’ podevin jentra dome 1 omps. 

Par cui ch’al oleve nada si viarzeve la prime 
domenie di Juin; tun curtil dongje i bagns comu- 
nai, dulà che cumo al è il Palazzetto dello Sport; 
une piscine clamade Stampetta, chest al jere il 
non dal inzenir che la veve progjetade, par cont 
dal Comun di Udin, tôr il 1880; `e restave viarte 
fin l'ultin di Avost. 

“Lin là de Stampete”, `o disevin e là al jere il 
paradis par i fruz che no lavin al mar o ch'e jerin 
masse ’zovins par là a nada te І ейге. 

Ogni domenie, des vot 'es dis, si Jentrave a gra- 
tis e si podeve lavàsi cul savon dome dongje dal 
gatul, di mùt che la cragne e la sbrume "a làssin 
für di cariere; chei altris dis si podeve là des nüf a 
misdi e des dôs ‘es siet di sere. Il lic аша ch'e jere 
la casse al someave un monument; alt passe sis 
metros, cun tre balconuz, fat su a la mode “Li- 
berty" e li si pajave 1 quarante centesins par jen- 
tra; no lu àn butat ju. 

Si partive di cjase cun intôr dome la majute, lis 
mudandis di saten neri, fatis in cjase, i sandui e in 
man un cinquantin; ché palanche che vanzave la 
davin di tigni a chel ch'al veve pore de aghe e al 
vignive li dome par cjapa il soreli, no si veve nu- 
jaltri intòr parce a puartavin vie dut, ancje lis 
scarpis. Chei ch`a podevin a’ pajavin un franc e 
cinquante e a' vevin a lór disposizion une cabine, 
un pâr di mudandis e un sujeman. 

Chest grant cjadin di cement al jere dividüt cun 
tune cuarde che tignive su un gamelot par segna 
dulà che l'aghe ’e jere plui fonde; in fons, a man 
drete, al jere un trampolin e li 1 plui granc’ a’ la- 
vin a fà 1 plonsos, a’nd’jerin ancje di brafs. 

S'o làvin di dopodimisdi si puartave il fagotüt 
de mirinde, uardeât a turno, parce al jere simpri 
qualchidun ch'al veve plui fan di no. 

Soresere 'a molavin l'aghe gnove; ché de Ledre, 
ch'e passave e che passe inmò li dongje `e jere 
masse frede e la vevin sostituide cun ché de Roe; 
alore si metevisi sot 1 tubos sbusâz par vé la par- 
venze che nus ploves intór. 

Ni feminis, ni cjans a’ podevin jentra. 

Mandi vecje Stampete; prime piscine dal Frıûl; 
di te al è restât dome il monument-casse; dula 

ch’o vin imparat a nada par fuarze, parce `o sbris- 
savin dentri par vie dai scjalins slichiòz di muscli 
o parcè i plui granc' nus butavin dentri par ridi. 


SERGIO VISENTIN 

Une ricete al mês 


Gnocs di une volte 


A’ coventin: 

miez chilo di patatis, un eto di farine di flôr, 
un eto di spongje, un doi etos di siespis, 

un üf intir, sal, nole moscjade, 

formadi gratât, ccc. 

Preparazion: 

fâ boli lis patatis, strucâlis (tal struchepata- 
tis), lassalis disfreda. 'Zontâ l'üf, il sal, la fa- 
rine di flor e impasta ben. Prepara i gnocs 
ch'a varan di jéssi granc' tanche une cocu- 
le. Po inseda in ogni gnoc, mieze siespe. 
Quanche l'aghe 'e bôl (te pignate in bande), 
meti dentri i gnocs e, quanch'a vègnin a 
gale, cu la cjazze forade metiju sun tun plat 
di puartade, opür daurman te fondine. Tun 
padielin in bande, indora la spongje e stru- 
cjále sui gnocs. Une prese di nole moscja- 
de, une gratade di formadi, e i gnocs a' son 
pronz par gjoldiju. 


Vin conseát: Sauvignon 'zovin. 
LV. 

II Moro pal 'zác de quintane (sec. XVIII). 

VIII 


S. Alfons de Liguori 

Perdon di Assisi 

S. Lidie @ 
S. ZUAN VIANNEY 


S. Svualt re 

Trasfigurazion di J.C. 

5. Gaetan 

S. Domeni di Guzman 

S. Roman 

S. Laurinz martar e 
S. CLARE 


S. Rufin 

Ss. Feliz e Furtunat 

S. Massimilian Kolbe 

MADONE D'AVOST 

S. Roc 

S. Rinalt vescul D 
S. ELINE 


S. Marian 

S. Bernart di Clairvaux 

S. Piu X" pape 

Madone Regjne 

S. Rose di Lime 

S. Bortolomio 

S. LUDUVI 3 


S. Sandri 

S. Moniche vedue 
S. Ustin vescul 
Martueri di S. Zuan 
S. Faustine 

S. Aristide 








Sarsêt 


“Cereseto è un fiore”, al diseve Dino Virgili, ri- 
cuardant no sai ce. Lui e Riedo Pup a’ son di chel 
pais li, ch'al à dome qualchi centenâr di animis, e 
al par fin dal impussibil che propit li a’ séin nas- 
süz tre autórs di lenghe furlane dai plui impuar- 
tanz: tre, parcech'e je di ’zontà Else Bujese. Si 
viót propit che, co si nas tun flór, al è facil impara 
a dopra il penal. 

Par di la veretät, jo, Sarsét no lu ài vit mai vio- 
dit come un flór, e mi par invezzit che nol vès 
flórs innió, nancje in tune incone cun pituris de 
Madone e di Sanz che li a’ clamin “la statue”. 
Parcè "statue", tratansi di pituris? E parce j disi- 
no “lavatoio”, par Talian, a une vascje cui lava- 
dórs che je su la strade grande?... Sghiribiz, po! 
Come il non dat al tram che "za agn al si fermave 
ancje li: la “vacje di San Denél”. 

Ché “vacje” là 'e restarà te storie, parcech'e 
lave unevore planc, ma duc’ j oleve ben: ’e jere 
'zalite e turchine e `a jere ancje buine di sivila; a 
Sarsét si fermave denant dal “Cotterli”, une osta- 
rie-cafetarie clamade cussi par simiota il Cafè 





plui central di Udin, e cussi Udin a Sarsêt al fas la 
part di Paris. Lis sinis ch'a partivin di une stazio- 
nute de citât, für Puarte di San Lazar, a' passavin 
par Colugne, Torean, Sarsêt e po, fermansi in 
duc’ i pais, a’ rivavin fin a San Denél: une strade 
mancul movimentade di che dal “tram blanc” 
che di Puarte di Glemone al rivave a Tarcint. 

Il non ufizial dal pais al è “Ceresetto” cun doi 
tis, sepi Diu parce: ch’al sarès juste come scrivi 
“ciliegetto”, che la mestre `e segnarès 11 sbalio in 
grant cul lapis ros. Dino al a scomenzat alia meti 
a puest lis robis, scrivint just, sul boletin de sagre 
di San Roc, “Cereseto”, cun tun ti. Lui e Pup a’ 
son vignüz su li, cun chê sagre, cun chel boletin, 
là ch’a comparirin lis lórs primis scrituris. Tanc' 
di lôr sglonfs di sè, a’ dispresein il pais ch’a son 
nassüz, sintinsi faz pes grandezzis: la furtune di 
chei doi li, invezzit, 'e je stade propit chê di Jéssi 
restaz fedéi al pizzul, che seno a’ saressin làz in 
nuje. L'omp al nas pizzul e se di pizzul nol rive a 
capi ben almancul un alcut di ce ch'al è pizzul, 
puscrodi ce ch'al podara capi di grant! 

Bon, alore chei doi li a` son cressüz vivint la 
vite di un dai pais plui pizzui, cun tune gleseute, 
une "statue", un “lavatoio”, un “Cotterli” cun 





denant lis sinis che si fermave la “vacje”. Li e’ an 
cognossude la lór int, un campionari di dute l'u- 
manetat. Come chel Pacàs ch'al beveve qualchi 
tajüt e che une di, juste denant dal “Cotterli”, al 
va a finile cun tune ruede de biciclete, dentri di 
une sine, e vie lui cu la muse partiare. Lu viót 
Vire, j côr dongje e j fas: “Véso fat mal, Pacas?”. 
Chel al jeve sü, al spudicje qualchi claput (inche- 
volte la strade no jere sfaltade) e al rispuint: “Ce, 
ce mal! `O dismonti simpri cussi, jo!”. Storiutis 
cussi, int cussi, un concentrat dal mont par capi il 
mont. E lór doi là a’ jerin concentraz, e di chel 
concentrat al è ancjemò Pup ch'al vif e al dà di 
vivi. Cumo il pais al è un póc gambiat. No je plui la 
"vacje", ma 'e je simpri la strade majór cun tun 
“Cotterli” e, di li, a? van sù, sul imprin biel planc, 
pocjs stradutis cui lórs puartons e curtifs: une si 
clame propit “borc dai Pups”. Passadis chés, si ë 
su lis clevis cun viotis e trois, la Lavie, ch'al é un 
riul, la Gjavate, la rive de Viole e, póc plui insu, 
Sante Margarite, la viere pléf cidine: là cumò a’ 
stan dome vincjesiet di lór, comprindüz 1 predis; 
là al è un paradisut. Al è difficil vé, co si è su la 
tiare, un paradisut cussi. A` son tanc' che no san 
di vélu. Ma Dino, Riedo e Else lu an simpri savút. 


L.C. 

Statài | 


Tinut, statal di profession, 

nol è content de pae: 
ores l'aument opür un sglizion... 
Menüt ch'al sint ches orazions || 
j dà coragjo e j dis 

che i bêz j rivaràn pes elezions. 

Tite, manoál li di Gobès, | 
ju inquadre duc' i doi e al dis: | 
"Lamentajsi ch'o vais a votà masse dispès!" 


G. ANGELI 

Un litro dr lat 


Vualtris no podeis savê trop lat ch'al è in tun 
litro. 

Di sigür 'o pensareis: “Ché ca 'e devi amancul 
tigninus par biaz. Ce vegnie a contanus! Un litro 
al è un litro, ve”!”. 

Jo pero `o soi convinte e `o continuarai a jèssilu 
simpri che dome jo e Pup ’o savin trop lat ch’al è 
in tun litro. 

Di sabide dopomisdi,sul tardut, si cjatavisi al 
"Friulino". Cui mai a Udin no cognessevial il 
“Friulino”! 

A” jerin duc’: tanc’ amis, “Risultive” squasit 
simpri al complet e dut il femenam (come ch’al 
veve batiat Virgili il trop des feminis). 

Si stave li in compagnie, si intardavisi e daspés 
si lave ancje a cene in qualche tratorie di Udin o 
apene fur. Jo, in ché volte (agn a’ son passaz, e ce 
tanc’), `o jeri la plui 'zovine e, par no sintilis dai 
miel, parvie ch'o tornavi dongje tart, "o tiravi a 
cjase mé dute la compagnie. Si cjoleve alc e si sta- 
ve li ancjemó qualchi orute a fevelà, e ogni tant si 
lassavisi che 'za al jevave soreli. 

In chê sere, no mi visi plui parcè, dome Virgili 
e Pup a’ son vignüz ca di me, e par no sveâ i miei, 
invezzit di là in tinel, 'o sin lâz tal cusinin par fâ e 
cjoli un bon cafè. No lu véssino mai fat! `O jerin 
imo duc’ i tre in pins quanche jo, no sai cemüt, 
cul comedon ’o ài di vê tocjat il fornel a gas. Il ta- 
pon di chest al e vignut-ju sul gamelin dal lat de 
gulizion ch’al jere pojat parsore ribaltanlu e, il 
lat... dut sui bregons di Pup. 

Pup, a colp nie, po, cjalansi 1 bregons duc’ tra- 
vanaz e 1 pis in tune pozze di lat: — Orpo... 
Orpo... — e nialtri. 

Jo interdete, senze peraule, e di füc. 

Dome Virgili, beàt lui, ch'al jere in bande e nol 
jentrave par nie te facende, al tacà a ridi come un 
mat e co al rivà a bonâsi: - Ce comiche, ce comi- 
che! Pecját a no vé vüt a puartade di man une ci- 
neprese. Ce Stanlio e Olio! Cheste si 'e je comiche 
vere! — 

'O ài spesseât (come cho podevi e no finivi 
mai) a cjapa-su il lat ch'al jere partiare e a fà il 
café in müt che chei doi lu bevessin di corse e 
ch'a lessin cun Diu pes lor. 

In ché gnot, par podé torna a cjase, Pup al à 
scugnüt jentrà in tun pâr di bregons di gno pari, 

strenziu fuart cu la cinturie par che j stessin-sü, 
ravuajâu ben e no mal in vite e tal fons e fâ-sü 1 
bregons “inlatáz” in tun pac. 

Bevut il cafè e leat il pac cun tun spali daür de 
siele de motorete “Galletto”, Pup finalmentri al 
parti par Sarsét e Virgili daúr cu la “Gilera” par 
tigni a mens il pac che nol vés di colà. 


E. RIGO 

L'esistenzie 


Cemiit jéssi dut co si è vifs, 
cemút jéssi nie co si è muarz? 
No si sa, ma si víf e si mur, 

e chest dal sigür al sucét. 


Il ‘zac 


Jo, sior, 
plen di salut e béz, 
mi sint paron di dut. 


Ma dut 'o ài "za piardüt 
'zujant la vite cul Paron dal timp. 


LE: 


L.C. 

Instrumenz in figure 


Ancje tal quadri dedicat a S. Gotárt, mestri | 
‘Zuan Antoni al à impintat doi maraveos frutins: 

il prin cun tun /iuto, il secont cun tune ribeche 
squasi compagne di ché viodude a Valnoncel. | 
frutinuz a’ son daur a intona i strumenz: chel de 
ribeche j dà la note a chel dal /iuto che, cu la 
man zampe, al zire il pirulot ch'al tire la cuarde. 

Al è di fáj cas ai cjavuz ch'e stan vizzins par 
scolta miór la note: ce mistir il Pordenon ch'al ... 
sune! 


(schede, P.Z.) 


Zuan Antoni Pordenon: quadri (pala) di S. Gotárt, Museo di 
Pordenon.. 

Scais 


Quanche CECCO BEPPE al veve di firma un 
document impuartant, i siei Ministros j presenta- 
vin il document cun chist preambul: 

«In nome di Sua Maesta Imperiale e Reale 
Apostolica 

FRANCESCO GIUSEPPE I 
per grazia di Dio 

Imperatore di Austria, Re di Ungheria e Boe- 
mia, Re della Lombardia e Venezia, di Dalmazia. 
Schiavonia, Galizia e Italia, Re di Gerusalemme 
ecc. 

Arciduca d'Austria, Duca di Lorena, Salisbur- 
go, Stiria, Carinzia, Carniola, Slesia ecc. 

Duca del Friuli, Conte Principesco di 
Halsburg, del Tirolo, di Gradisca e Gorizia, Si- 
gnore di Trieste ecc.» 

E cussi al concludeve ........ «In fede di che, ab- 
biamo firmato il presente ...... . di propria mano e 
col Nostro nome Imperiale e vi abbiamo fatto ap- 
porre il Nostro sigillo Imperiale .......». 

Invezit tal libri “ANTONIO ADVERSE" (il 
marcjadant di scláz) si lèi che un tal Mercurio al 











veve in te sachete un biliet di partâj a «Don Ma- 
nuel de Godoy Alvarez de Faria Rios Sanchez y 
Zarzoa, principe della Pace, Duca di Alcudia, 
Conte di Evora Monte, Grande di Spagna di pri- 
ma classe, Commendatore dell'Ordine dei Cava- 
lieri di Malta, Cavaliere del Vello d'Oro, Gran 
Croce dell'Ordine di Carlo III, Presidente del 
Consiglio di Castiglia, Generalissimo dell'Armata 
spagnola, Colonnello dei Reggimenti del Sovra- 
no, Grande Ammiraglio di Spagna, ecc. ecc.». 
E di che sul me biliet di visite al è scrit; 
Vico - 34077 — 
e la pueste mi rive regolarmentri. 


* * * 


Timp indaür, dopo dibot un an che no lu vio- 
devi, 'o ai incuintrat Claudio Blanch, un me pae- 
san. 

Viodinlu tant ingrassat, j ai domandat: «Ce ue- 
lie di Claudio, cussi ingrassat?» - 

«Po’ tas, mi rispuint, mi a sbrocat fur il füc di 
sant' Antoni daür de spale gjestre». 

«E alore?» 

«Alore no pues fa nuje di nuje che, par ogni 

pizzul moviment dai braz, "o viôt lis stelis. Un 
mal dal diaul, crodimi». 

«E alore?» 

«E alore, scugni stá sintát dute la zornade e, no 
savint ce fà, mangj daurman». 


* * * 


Il Nin di Cjà' di sot di Roncjs di Monfalcon al 
jere un grant bevidór ch'al veve sét a dütis lis oris. 

Sant Trevisan (Franzil), un bontempon ch'al 
faseve il cjaliâr, al saveve benon di chest vizi dal 
so paesan e al saveve ancje la ore precise che sot- 
sere al passave denant de sô buteghe par lâ a ba- 
gnâsi il gargat in ostarie. 

E cussi, par cjolilu-vie, si à impensât di disvue- 
dâ dos butigliutis di absinzio tal stivâl de pompe. 

Quant ch'al viodè rivâ il Nin, lu clamà e j disè: 
«Nin, par plasê ven a sercjâ se strani savôr che à 
l'aghe de mé pompe». 

Nin al pompe, al sercje e, a colp, j si iluminin i 
voi e al berle: «Orcoboe Sant, al è absinzio!» e ju 
a pompá e jü a bevi. 

Ma dopo un póc il savór al smamis, e 1l Nin di- 
bot vaint al dis: «Sant, non sint plui il gust». 

A chest pont Sant al fâs fente di smaraveâsi e j 
rispuint: «Vadi che si è piardude la vene, pompe, 
pompe Nin». 

In chê sere l'ort al è stât bagnât tant amondi 
ch'al jere agn che nol riceveve une sborfade tal. 


VICO BRESSAN 


Pinsir dal mês 
Ciri, tra i tarlups de aghe e dal savalon lusint, i 
cunfins tra cil e már e tiare. 


185 





Diogene 


`Za agnoruns, quanche i otomobii no jerin an- 
cjemo i parons de strade, si viodeve par Udin un 
zercandul dabòn unic, di chei ch'a restin vifs te 
memorie. 

Al jere un omenut sclagn e sereôs; sul cjâf al 
puartave un cjapiel stramp fat di tele e di cerade, 
intôr al veve une gabane dute mendade e tai pis 
un par di scarfaròz. 

Al passave pe strade tiransi daür la cjase, si, 
propit la cjase: une sorte di bote lungje e strete, 
fate cun tun bandarot. 

`E jere pojade sun quatri ruedis cjatadis cuissà 
dulà e s'e tirave daür cun tune cuarde. 

Quanch’al rivave dongje di qualchi cjase, la ca- 
nae ‘e Jere curiose di viodi ce ch’al veve dentri di 
chel bandarot: un stramaz di pezzóz e di strafaniz 
di ogni sorte, che nus someave il nit di un grues 
ucel. | 

Ma se lui al vignive dongje come un mendic e 
cun tune grande semplicitat nus dave une pizzule 
butilie pal cafè o une scudiéle di aluminio di chés 
dai soldaz, pe mignestre, che s'e mangjave li par 

li, alore o jerin nô che si sintivisi puars dongje di 
lui ch’al si contentave di chel pôc ch'al veve, cen- 
ce domandâ mai bêz, anzit nus contave qualchi 
filaine o qualchi proverbi o nus diseve su lis sôs 
puesiis. Plui tart mi soi visade di lui unevore da- 
spès e lu ài pensât come un gnüf Diogene. 

No jerial lui ch’al viveve in tune bote e al cirive 
l'omp cun tune cjandele? 

Chest omenut nol veve la cjandele, ma la sô 
lûs, salacòr, `e Jere la speranzie. Di ce? Forst di 
une vite miôr “dopo” o forsit al veve bielzà cjatât 
ché serenitat ch'e ven cul sta distanz des cjossis di 
chest mont. 

No lu vin plui viodüt lâ atôr. 

Il mont al mudave di un continuo e nol lave 
plui ben par lui: 1 puars ch’a preavin o ch’ a dise- 
vin pueslis nissun ju scoltave plui e un zercandul 
come lui, cun semplicitàt e dignitat si jere tirât in 
bande. 


FANNY BARTOLI 


187 








Quote 90 e Nivel 0 


`E je stade une istat particular che dal 90 par 
Udin. Parvie dal “balon mondial” tai més di jugn 
e luj la citat `e a tirat-su une cjoche fur di misure. 
Lis ostariis, duncje, no an vude nissune colpe: la 
bale le àn cjapade quasi cent mil di lór, inzussiz 
tes poltronis, par merit di un balon, justapont, 
ch'al saltave d'imburide di un cjanton a chel altri 
dal televisor e ch'al faseve balina i vôi dai speta- 
dórs par oris e oris. 

Di sere, pes stradis, nancje un moscjn. Apene il 
sunsür di qualche troput di soldàz in libare jessu- 
de. 

A di il vér ancje jo `o ài cercjat un fregul di ché 
“potòrie mondial”, ma mi soi sfuarzat di no im- 
bertonàmi dal dut. E alore, profitant dal disert di 
furvie, 'o soi lát cu la femine a gjoldimi chel cidi- 
nor e ché pas insoliz. `E je stade l'ocasion par cja- 
mina, fevela sotvós par no disturbá i moscjns in- 
durmidiz, leca qualchi sorbet, presea il savór di 
un bon cafe, jentrá in chés dós o tre ostariis tipi- 
chis che la violenze de civiltat modernistiche nus 
à inmo lassadis (culi juste un sclip di vin par ri- 

spiet ae feminilitât). Ma la bielezze des cjamina- 
dis noturnis ’e je stade soredut chê di scuviergi 
l'architeture dai palaz, 1 ornamenz, lis cjasis me- 
dieváls, lis pituris murals, 1 "zücs di lis e di om- 
bris, i spazis des placis e lis strentois (tanche re- 
spirs larcs e curz), i blecs dai "zardins puntinaz di 
lampions, che si rivave a cuca framiez des riscje- 
ladis. 

Chest al è cognossi un mut diviers di vivi il 
puest che si sta, e no dome 1l puest ma ancje un 
mut di jessi cun sé stes. 

"O vin cjapat gust jo e la femine: dulinvie pa l'i- 
stat `o vin tignüt il ritual des visitis ae citát, cussì 
come che si fâs cun tune amie che ti dà bon acet. 

Cundut chest a mi mi è restät un tic di amar in 
bocje parceche lamie no à mai metüt intorsi l’a- 
bit elegant di altris istàz. I spetacui teatrài tal parc 
dal Torso e i concerz semenaz in plui bandis de 
citát no ju ài ni viodüz ni sintüz. Isal stât il presit 
dal “balon mondial? 

Se l'Italie 'e je lade-su a quote 90 cul sport, mi 
displasares che Udin al fos calât a nivel 0 in fat di 
culture. La capitàl dal Friül, a rivuart, 'e merte 
un altri tratament. 

'ZUAN OSUALDINI 

Une ricete al mês 


Fertae cui urtizzons 


A’ coventin: 

3 US, 

50 grams di urtizzons, 

20 grams di spongje, 

30 grams di latarie vecjo gratát, 

Sál, civole, ccc. 

Preparazion: 

fâ boli par 5 minüz i urtizzons, scoláju, ta- 
juzzáju e fáju frizi te spongje insieme ae ci- 
vole. Sbati i üs cul formadi gratát e strucjá 
parsore dai urtizzons. Sala e meti tal for (‘za 
cjalt) par 10 mindz. Servi subite. 

N.B. - Se si ül, cheste fertae si podarà fale 
ancje cui sparcs al puest dai urtizzons. 

Vin conseát: Tocai furlan. 


L V. 

Bicicletis di len e fiâr (sec. XIX). 

Segnà 


Si dis che il capolüc dal Friül al è Udin, ma al 
Friül no j torne cont di vê un capolüc co ches al- 
tris citáz a’ condanin l'*udinesite" e j mêtin cuin- 
tri lis Provinziis, dutcâs artifizials, par no sei di 
mancul. Miór alore pensa al cur dal Friül. 

Dome un paisut pizzulin come Segna al po si- 
gnificanus il cir de nestre regjon natural: parce- 
che il cür al è chel ch’al fas deventa pizzui ancje i 
omps plui granc’. Cir al ûl di amôr, e nol è amor 
senze veretat pure. 

Par lâ a Segna, si a di lassa la strade ch’e côr vie 
inviars Tarcint e cjapa une stradele a drete ch’e 
va sù un póc: si rive tun moment e si cir un'altre 
stradute ch'e va ancjemò sù, tra lens e vilis, biel 
"zirant, che tu cuchis mo ca mo la la bielezze dal 
mont. La glesiute di Sante Eufemie 'e je lassu ch'e 
cjale lis monz e il plan infin a lontananziis che si 
disfin te lüs. 

Sante Eufemie "e risulte ancjemò vué la titular 
de parochie, condutche pe int dal paisut — miez 
poját come sun tune sente e miez rimpinat sul 
duès de cueline — `e funzione par ordenari la gle- 

sie disòt, di San Michêl. Sante Eufemie ’e a une 
storie lungje, che scomenze prin dal 1000, ma 
ancje une storie curte par un biel trop di furlans 
di chest secul. 

De storie lungje si sta pôc a di, co no si sa trop. 
La costruzion atual `e je dal secul XIV, cun ’zon- 
tis serioris: in particulàr la glove des cjampanis 
cun tre piramidutis sorevie, ch'e je salacór dal se- 
cul XVII. Ce ch'al impuarte al è che, parie cu la 
sugjestion da Pantighitát, `o vin la grazie di un 
ambient là che une Sante di len nus fas bati il cür, 
e al è tant bel cjatâsi lenti, une volte ad an, tra 
amis rivàz di ogni dontri, sinti lis nestris vos las- 
sù... 

Culi ret 'e scomenze la nestre storie curte e vi- 
vude. 

Cheste storie vivude 'e scomenze cu la muart di 
Chino Ermacora, un gjornalist ch’al a vut fat dut 
ce ch’al podeve pe vite dal Friùl. Co prime di 
muri al veve vut dit che j sarès plasut di jéssi se- 
pulît dongje di une gleseute furlane come chê di 
Ramandul o ché di Segnà, un altri gjornalist al à 
cjapade une biele iniziative. No jessint pussibil 
sepulîlu là che lui al varès volùt, si è dade dongje 
une soziazion di Amîs dal Friùl e une piere di 

Aquilee 'e fo logade cul non di Chino sul splaz 
denant de gleseute di Sante Eufemie. Lui al e 
muart ai 25 di Avril dal 1957 e al é dal 1958 che 
ogni an, ai 25 di Avril, tanc’ furlans, ancje ’zovins 
che no lu àn mai cognossüt di persone, si cjàtin 
lassu. No par vai la sô muart, ma par onora la sô 
vite ch'e continue in ché dal Friül. Di muart, lui 
nol è deventat dome che un simbul, ma un motor 
par iniziativis di dà-dongje e fa-sù: ch'al è ce ch'al 
à simpri coventät di plui al Friül. `E je cheste la 
reson ch'a son trentetré agn che tanc’ amis si cja- 
tin li sintinsi fradis. 

Po a’ van ju tal pais, ta l'ostarie dal “gjal blanc", 
là ch'a son siet grandis pituris di Loris Pasquali, 
"un Toscano vibrante di friulanità" al scrive Er- 
macora. Ma j ül visàt che, simpri lui, li ret, tal so 
libri “Vino all'ombra", cundutch’al trate di osta- 
riis, al racomande, prime dal tajut, la gleseute: 
ché gleseutine lassù, ‘umile come una 
preghiera”. 

Lassù `e fo dite, “za tanc’ agn, la prime Messe 
par Furlan: il test al jere datilografat, che nissun 
veve ancjemo stampadis Messis furlanis. E un an, 
juste par onorà Chino e il Friùl, al è jentrat in ché 
gleseute un professor de Basse, ch’al jere un braf 

omp, ma ateo. Al à scoltât cussi il Furlan dal pre- 
di e il Furlan di duc' nô ch'o rispuindevin. Alore 
no si e metüt a crodi: ma si è metút a vai. 


L.C. 

Instrumenz in figure 


Inmó tal Domo, a glorie di S. Marc, il nestri 
grand pitor al à metüt adun i tre strumenz ch'a 
insioravin la culture musical dal Rinassiment. 
Dongje dal liuto e de ribeche al comparis in efiez 
un “bas de viole di gjambe", che di solit al fase- 
ve scoltà la part plui basse de linee des notis, 
tanche la ribeche la part plui alte e il /iuto ché di 
miez. A diferenzie dal violoncel moderno, la vio- 
le di gjambe 'e veve sis cuardis di budiel e une 
vôs plui dolze. 


(schede, P.Z.) 


‘Zuan Antoni Pordenon: quadri (pala) di San Marc, Domo di 
Pordenon. 

Udin - Astoria Hotel 


“Al vi ciacara il comandant...” che dopo vei 
dita ch’al ghi displâs, ch’a no è colpa sio; ch'al si 
scusa... "I cugnin atera a Roncis..., parseche a 
Venessia a è fumata”. 

Eco, i pensavi, `na volta ch’a sedi una, no ti vâ 
mai dreta: o il siopero, i ritars, il sacraboscul dal 
osti. E ghi lu disevi a la fantata in muntura, la ho- 
stes. 'Zontant: “Ma la machina mê ch'i ai a Ve- 
nessia?”. 

“Al vâ a cioisila doman”, `a ià tajât curt la fan- 
tata, magari pì divirtida che infastidita dal me tu- 
dila cul discori, s'i ti volis, encia stupit. 

Dentrivia al me buliva un alc... Pensanghi che 
a Udin i rivavin a miesa not, sempri s'a ni ves 
spetât la corieruta. Ma da Udin a ciasa? Taxi? 
Trenos a ché ora a no nde - 


La corieruta dal Reopuart `a coreva viers Udin 
... Udin: ogni volta ch’i rivi, i no pos fa di mancul 
di jodimi quant ch’i eri student, apena dopo di 
vei mangiât chel panet cul formai, rivâ in plassa 
da la verdura a comprâ i milus rüsins e roseant 

l'ultin, passâ denant l'Astoria Hotel. E ogni volta 
`a mi vigneva una voja mata di 'zi dentri a sintà- 
mi, magari doma una volta, encja jo in ta chei 
taulins cun chês tavais recamadis coma chês dal 
altar da la Madona; cun sora posadis di arsent e 
tancius di chei gos... par quatri di lour. Ogni tau- 
lin, infati, al veva quatri ciadreis atôr-atôr. Nol 
bastavia un got aparon, coma nu a ciasa nustra? 
S'a nol fos stât par chel omp davour dal bancon 
lunc, í varès provât a `zi a sintami: ma chel omp 
in muntura, cun chês clâfs di oru pontadis in ta la 
pistagna da la giacheta, al mi feva tanta sudission. 
Cuisà cui ch'al è chel sioron li. E al mi vigneva 
encia voja di "zi a domandaighilu. 

“E parsé i no vaju a domandaighilu?"; e 'a mi 
veva vignüt tanta voja di ridi, adès ch'a si ferma- 
va la corieruta. Justa: i vai a durmi. E magari i 
rivi encia a mangiâ alc. La stissa ch`i vevi dentri 
pal cuntratimp, `a mi veva passada dal dit al fat. 

Vierta chê puarta, smiciada coma che dal para- 
dis par anorus, velu li l'omp in muntura, simpri 
chel, ma vignüt vecion. E invessi di vei riguart jo, 
al era lui a vei doma primuris par me client dal 
Astoria Hotel. E domandami se “desidèris” ch" 
vevi. Podeviu disighi ducius i "desideris" ch'i 

vevi dent? Ma al mi varessia capit? E i ài tacat 
cun la fan. 

"La cusine a dichest’ore 'e je siarâde. Al mi di- 
splâs cul cür”, e al veva encia metüt la man tal 
stomit par fami pi cunvint dal sio displaseir. 

I mi consolavi da la rabia dal no podei sintami 
ta chel taulin cun chê tavaia, coma ché dal altar 
da la Madona, cul pensa a la bielessa da la ciama- 
ra. 

“La ciamara singula le ai”, al cuntinivava 
l'omp in muntura cu li clâfs di oru pontadis in ta 
la pistagna da la giacheta. "Chal mi favurissie un 
document”. Lomp al cuntinivava a vuardâ la mê 
clarta d'indentitat ch'i ghi vevi “favurit”. E al ta- 
seva. E i capivi ch’al voleva encia scjassa il ciaf. 

"Alc ch'al nol va?”. 

"No no. Ansit ... Ma ch'al scusi”. 

“Alora: pódiu vei il numar da la ciamara?”. 

"Bulintir ... Ma ch'al scusi”. 

Situ jo. Sito lui. 

"Ma ch'al mi perdoni”, al cuntinivava l'omp 
in muntura, jodint ch'i eri sul pierdi la pasiensa. 
E al à cuntinivat, tornant a scusasi. Po’: “Ma lui 
ise di Cjasarcis?”. 

"Si-jo: simpri stat”. 

"Ma alore, parcé varèssial di fermasi in tun al- 
bergo tant ciar... Pui di vinc’ mil a ore... Bes bu- 
tas vie”. 

“Ма 3299 

"Ma cul taxi, in miege orute al è tal sio jet ... Al 
duár miór e al sparagne pui di cent mil”. 

Sonciada la speransa di jodi la ciamara dal 
Astoria Hotel! 

E prin ch'i rivas a prufirí paraula, l'omp da li 
clafs di oru, al veva il telefono in man e al veva 
bel che fat 1l numar. 

"Nol mi samee tant content”, al mi a dita dopo 
un qualchi minut, l'omp da la muntura cui ba- 
tons di oru. E prima ch'i rivas a mandaighi ип ... 
“Vigj: lá si vadie?”, al à fat il taxista, saludant, ri- 
vat ch'al era denn dal Hotel Astoria. Che jo i lu 
smiciavi enciamo, cui vui da fantassel, roseant 
l'ultin milus rusin, 

Rivát sot Ciasarsa 1 ghi ài domandát al taxista 
trop ch'a ghi deva di mancia al purtinár dal alber- 
go, ogni volta ch'a lu clamavin. 

“Nje: `o sin сорап”. 


O.C. 

Lis vôs dal gno païs 


Vós dal gno país Tune bugade di flabe, 
leàm dal gno pais il vint, al spampàne 
sunsürs da la vite un odór dilicát 
rumórs di ogni di... di tiere, apene plovüt. 


Une cjampane ch'a sune 
un nemál ch'al mugugne 
un om ch'al bruntüle 
une frute ch'a cjante 

un frutàt ch'al sivile 

un frut ch'al frigne 

un colomp ch'al gurle 
un gjal ch'al pirle 

un mus ch'al rone 

un purcit ch'al rime 

un gjat ch'al sgnaule 
une piore ch'a belée 

un cjan ch'al uache 

un scurét ch'al uiche 

un veri ch'al shat 

e sul fil ruzinit 

pezzoz a sujá 

ch'a dindülin tal vint. 


L. BEVILACQUA 





Scultura d’atom 


Una man un tin scura, 
fata a radis cuargnalina, 
viars l'alt, 
ch'a tient a sirasst; 
sui deis, 
grops di dolor da lavór. 
Al vient da la sera, 
fresc ma по frètt, 
al puarta enfri i deis 
fuoias rossas di sirizara | 
ch'a si disviést par zi a durmi. | 
Una fuoia a si poia 
sóra ché brósa frescia 
ch'a i ta la gloa da la man, 
comi a protezila. 


A.C. 


Il Cjars di un timp 


Al par di vê tai voi 

il Cjars di un timp 
contat dal nono ... 
“Tu sintivis di di 
canons a trai 

ch'o puartàvin su 

di gnót cui nemdi ... . 
Flabe lontane 

dal '15 e '18! 


E.B. 


206 Enrico De Cillia: S. Michele del Carso. 

Li’ stansis turchinis 


Lassant pardut 

un pulvin dorat 

a s'imbüsin li’ nos steladis 
dentri la nassa 

da li' stansis turchinis: 
a son daga clara 

un mulin sensa puartis, 
chi ch'a va chi ch'a ven, 
mal vuoit. 

A zirin li' muolis 

e il timp sblanciat 


farina di flour 


ta la copa da li' mans. 

Cuciutis in tal grin 

a stan li' mans, 

no sparonsönin: 

a si viàrsin par dà x 
una fuoia, un claput colorat, | 
un sun: da na barcugnela 

cui merlés di telis di rain 

ali’ sbusa un rai di soreli. 





A passa un chi no conossi 
“d'indua ventu?" “vigni d'indua?” 
il sidin da l'imbruni 

a si poia unguènt profumat 

ta la plaia di essi vif. 

Siaradis dai puartins da la not 

li’ stansis turchinis a son 

vuoita plassa pareciada pal carneval 
indua che il Signour 

a si tira via 

una dopu l'altra 

li’ sô' mascaris coloradis. 

S' al vou, 

cun mans leseris 

ti pol giavaighi l'ultima 

e ti moris. 


L. FIORETTI 

Instrumenz in figure 


Sul sufit de glesie di Travês, `Z.A. Pordenon dal 
1517 in cà 'l à pinelät une schirie di musicanz. 
Tun trop a’ son in figure quatri sunadórs di stru- 
menz “a flat”, ven a staj doi cu la “bombarde”, 
chel a gjestre cul trombon e un cu la quarnamu- 
se o pive, il fulzic insumis. Ae imbocjadure il ne- 
stri mestri-musicist al fas viòdi une pirouette, un 
imprest pai lavris ch'al servive a sofla plui fuart 
la melodie. 


(schede, P.Z.) 


‘Zuan Antoni Pordenon: fresc de Parochial di Traves (PN). 














Radika 


Radika 'e je une biele frutine di Glemone, cun 
doi vôi che son come doi tocuz di cjarbon, cun 
tun gei di cjavei neris e riciòz, la piel colôr de mil 
di cjastenâr. Parceche Radika no je nassude a 
Glemone, je nassude a Nuova Dehli in Indie. 

E je 'e conte a duc’ la só “flabe””: co `l è lat il 
papà Dino a cjolile in Indie cu l'aparecjo e che la 
mari Antonietta le spietave a Vignesie cun dute 
la parentat e tanc’ amis. 

Une di, intant ch’e zujave in cusine dongje de 
sò mame, j domande: - Mame, jo in Indie `o jeri 
cun te e cul papà, nomo? - 

"No Radika - j rispuint la mame - tu sás ch'al 
è vignüt il pupà a cjolti cu l'aparecjo e che jo ti 
spietavi a Vignesie”. 

"Ma alore, mame, jo cun cui jerio in Indie?" 

"Cu la siore Soin e cun tanc’ frutins”. 

Radika `e tas. Tal dopodimisdi cu la mame `e 
và a cjatà só agne Solidea par zujà cun Alberto, 
so nevót. 

Là di un póc 'e dis a sô agne: "Satu zia, jo `o 

jeri in Indie cu la mame Antonietta e il papà 
Dino, ma une di si sin stufáz e o’ vin dite: — Anin 
a cjase nestre!”. 


PAULE DI SCJECAT 


Pinstr dal més 
Bandonási, tigninsi pe man come fruz, tun vignál 
cul bonodór de üe e il lancür dal atom. 








Une ricete al més 


Sopis indoradis 


A coventin: 

un tre pagnuz di pan dur, 3 Us, 50 grams di 
sucar, 50 grams di spongje, une tazze di lat, 
miez litro di vin merecan, une sclese di 
canele, qualchi brucje di garoful. 
Preparazion: 

tajâ il pan a fetis e passá ognidune prime tal 
lat e po tal üf sbatüt e, subite dopo, frizi te 
spongje. Meti lis sopis indoradis sun tun 
plat di puartade e passaur parsore un spol- 
var di sucar. Intant, tun padielin in bande, si 
fasara boli il vin merecan insieme ae canele, 
aes brucjs di garoful e al sucar vanzát. Al 
vara di boli fintrimai ch'al devente une sorte 
di sirop (un quart d'ore). A chest pont si 
strucjarà chest sirop parsore des sopis e 
servi. No savés ce ch'o mangjais. 

Vin conseát: Verduz di Ramandul. 


LV. 








UTUBAR 
Aruedule par dispecolâ panolis (disvrujadôr). Va- 
ladis dal Nadison (sec. XIX). 

Sterp 


La prime volte a Sterp mi puartà Lion, l'omp 
plui bon dal mont, a viodi, dissal, il mulin salacôr 
plui antic dal Friul. Po Lion al lè cul Signôr e, in 
pòs agn, tanc’ di chei bogn amis, cho vevi vit 
tant vivüt cun lêr, mi àn lassât ancje lor: alore, 
bessôl, mi soi sintüt sterp. 


Culi ret, j úl visät che la peraule “sterp” vue `e 
à - tant par Furlan che par Talian, “sterpo” — doi 
significâz: chel che si intint subit de peraule, ch'e 
à sinonim “baraz”, e chel di creature o plante che 
no je in cundizion di produsi: par Talian, “steri- 
le". Ben, `o ài savüt che une volte - stant a chel 
ch'a disevin la int dai pais ator - il pais di Sterp al 
rispuindeve a ducjdoi i significaz. 


Ma cumò alc al è gambiat: tant il païs che jo `o 
sin mancul sterps. Il pais, cumo, al presente tun 
mut gnüf lis cjasis de sô strade arcade: che 1 lors 
mürs a’ réstin si antics, ma no revochin plui 
dome miserie e sotanetat, ma ben un biel sest di 
semplicitat contadine, sereote un tic ma no ru- 
spiose; anzit, i ferai di fiar ch’e an logat sui murs 





’ 


des cjasis no Dam dome che lûs di gnot: di di a 
son braz che, cun tune ciarte grazie, a’ esprimin il 
bon acet a cui ch’al rive. 

Chel païs, paraltri, jo lu vevi dismenteät; mi vi- 
savi dome dal mulin di Lion. S’o soi tornät e s’o 
soi gambiät, al è par merit di Marise ch'e je un 
póc maghe. `E je stade jê a conseà di là a gustà a 
Sterp, dopo de visite de Mostre dai Langobarz a 
Passarian, e là 'o sin làz, uns quarante di nó dai 
cors di lenghe furlane de Filologjche. Ce fieste!... 
Juste passât il vieri mulin ’e je une stradute che 
puarte subit tun grant splaz fresc di vert e di aghe: 
la biele aghe che si clame Stele. Li la Frascje che 
si à gustât legris. 

Li ancje dôs sorpresis. Il paron de Frascje si 
clame Virgili come l'ami che dal '45 incà fin ch'al 
è lát cun Diu, dal '83, `o vin tant vivüt e batüt pal 
Friùl cun "Risultive", insioransi il cür. E li, po, 
une vôs e un salüt che no m'ai sarès mai spietâz: 
“Mandi, Lelo!". Une vôs di rusignole ’zintiline. I 
compagns a' ridin: *Cjale, al è cognossüt ancje 
ca!”. Ma il plui maraveát `o soi jo. La rusignole `e 
je voltade di schene, ch'e fas la chelare, e `a je 
ch'e domande ai compagns ce ch'e à di puarta; e 
jo `o spieti che si volti. Co si volte... `Ô sai che no 

soi un fisonomist, ma cemüt puedije no jéssimi 
restade tal cjâf une biele frute cussi? “Frute, si co- 
gnossino?", j domandi. 

Juste `za dis agn, dal '80, propit cun Dino Vir- 
gili, chel de “Risultive” ch’o ài dit, `o ai vüt stat 
par qualchi ore tune cjase di Hamilton, tal Cana- 
da, ch'o jerin invidáz a gustà: la cjase di Amelio 
Gris, barbe de frute che si clame Lise. Inchevolte 
`e sarà stade une frutine, vadi, e avonde pizzule 
ancje, che no mi visi di véle viodude; ma ce me- 
morie grandone, ché pizzule là! 

'O ài pensát unevore al valór de memorie, no 
parvie da l'utilitàt ch'e à, ma pal leamp di uma- 
netat ch'e stabilis no dome tra i vifs ma ancje tra i 
vifs ei muarz. Mi sint onorat di jéssi stat ricuar- 
dàt di une frute a distanzie di dis agn cundutche 
mi veve vüt viodüt dome une volte par dome un 
moment tun lüc lontanon; e mi sint ancje con- 
fuartat di ricuardàmi simpri di int come Lion e i 
miei amis, che dopo muarz a'.son deventaz de mé 
famee. Al è il sanc da l'anime che nus unis. “Ster- 
р”, сито, al torne a quista il significat origjnarı 
latin, diferent dai significaz che si à dit: sterp al 
ven di "stirpe", valadi zoc, gjarnazie. Alore, zoc 
de nestre famee furlane che no pó muri, ma anzit 


bo 
E 
= 








`e lasse tantis vitis in ereditat fin ch'e dure une 
memorie amorose. 

`O soi jessüt de Frascje e, dilà dal mulin antic, 
te biele aghe dute mote, a jerin och blancjs. Prin 
d'indalore no vevi mai viodudis ta l'aghe lis ocjs, 
ma dome razzutis pacjfichis, lentis, cujetonis; lis 
ocjs invezzit, cun chel cuel lunc dentri e für ta l'a- 
ghe, sveltonis, e su e jù, e dentri e für, e ancjemò e 
simpri, cjalilis la, contentonis cetantonon!... Lis 
maghis si siarvissin ancje dai nemâi par operâ, 
nomo Marise? Sterp al è deventát dute une magie 
legre, cun chés ocjs blancjs. 


L.C: 


Pinstr dal més 
Voe di scjampá pai borcs dai cuéi a nulí il most 
ch'al ból e incjocási te puisie dal vin gnüf. 

Instrumenz in figure 


Simpri a Través, tes bielis pituris a fresc cho 
vin dite, a' son rapresentâz ancjemò la ribeche - 
che dutcâs 'e à qualchi particolâr diferent di 
ches "za scrutinadis - e il liuto. Bisugne abadä 
'e perfezion dai movimenz segnâz des mans dai 
sunadórs, soredut di chel de ribeche, cu la ''co- 
nole violinistiche" e l'anime de musiche ta 
muse! 


(schede, P Z.) 


‘Zuan Antoni Pordenon: Parochial di Través (PN). 








Week-end in Fransa 


Prima de fini ta li’ minieris de ciarbon a Char- 
leroi, in Belgio, Tini Plan-Plan al veva fat un 
puoc de dut in Kenia, ma dome par vivi, parsè 
cui ingleis, lui, fat prisoneir in Abissinia, a nol 
veva gran se di, par reposâsi: “Alt! No fai pi nuia; 
basta!”, o sul fini la cica, dopu l'ultima tirada: 
“End! End `a è finida e basta! ...”. 

Sùbitu dopu la guera, par via de via, al era zut 
in Alsazia, prima a Strasbourg e po' in Lorena. 
Biela Nancy, ma feminis: brisa! Al lavoru, però, a 
nol manciava, massima co a' se tratava de scario- 
là tiara o madóns, cimentu o glera. Oh, si! E bisu- 
gnava dai sot par condura e resisti in squadra. 
Ancia a chei timps - a se era tal 1950 - un bon 
macaroni al veva da rendi. Sparagnà e meti da 
banda: d'abord! E sensa lamentasi! Al Tin, ch'al 
era anciamò in cressi e debulùt par via del Kenia, 
in squadra cun Tita Spala, al Zóncul e Tonaros, 
cuntra i quatri “sborfadòrs” de Sigilèt, ciargnei de 
Ciàrgne, a nol veva requiem. E bevi lat e mangiâ 
spongia a nol bastava. Oh, si! 'a no era vita par 
lui! Mena glera a contrat? Alt! miei reposasi! End, 








par ingleis, al voul di: Basta! Fine! ... Ch’a’ se la 
partin! ... 

Niancia falu apuosta al di dopu, sabu de paga, 
al se veva sintüt clama dal “capu-giostra”. Lui al 
se lu sintiva tai rognòns, e chel a `i dis: "Nol è ri- 
mediu, Tin! Da "na setemana te sòs desot la me- 
dia ... La tô cariola `a va plan! Lenta da muri ch’a 
par frenada! Tu te lu sas ... `A fa: Uick/ ... Uick! ... 
Uick! ... Uick! ... quant ch'a vares da fà: Uick! 
Uick! Uick! Uick! Se me distu? ..." E Tin, alora, 
cun calma estrema: “Se fuòs un altri a ché cariola 
"1 dares smirt, un gras todèsc ch'al sgiava al wick 
..., ma 10 suoi 10 e te dis: End! par fa, in ingleis, 
un biel uick-end! ... Tu pensighi! ...” E, tirat í bès, 
al era partit pal Belgio. 


R. APPI 


(da un descórs de Gino Baschiera e Arrigo Valoppi, sintüt in 


Fransa) 





Robis cul cotul 


Mitteleurope e Mittelarabie 


A Viene e a Budapest, dal mês di maj in ca, e 
côr une simpatiche batude: “Usgnot ’o stoi a vió- 
di la tivù. `E je Austrie-Ongjarie”. 

L'interlocutôr interessât al domande: “Cuintri 
cui?”. 

A Rome invezit, ma soredut in squasit dutis lis 
citâz d'Italie, `e côr une realistiche batude: 
"Usgnot ’o stoi a cjase a viôdi la tivu: ’e zuje l'Ita- 
lie”. L'interlocutór interessat al domande: “Cuin- 
tri cui?”. Rispueste: “Cuintri i Emigrati Arabi". 


x ck * 
I valôrs dal Coran e chei dal Codiz Civil Talian 


In timp de visite dai nestris sorestanz in Algje- 
rie, par meorâ i rapuarz tra i doi Staz, ’e fo trata- 
de, fra lis tantis cuestions, ancje chê de poligamie 
in relazion ai musulmans emigrâz in Italie. L’au- 
torevul sorestant di culaju, nol manifestà nissun 
imbaraz e al replicà cun eleganzie e diplomazie: 
"La poligamie 'e je permitude culi di nó, parce 

che noaltris no rivin a cjatâ tes tantis frutatis che 
'o vin a dispusizion, dutis chés qualitaz che si 
puedin, invezit, cjata in Italie, in tune uniche fe- 
mine!", 


Marit-lave-massarie 


Tal disimbalá la machigne che lave la massa- 
rie, che j jere apene stade consegnade, une siore e 
cjatà il fuejut o tajant di garanzie dentri, di rispe- 
di subit dopo vélu cumpilat. 

A la domande: “Tipo e etât de lavemassarie 
che la gnove machigne `e rimplaze”, la siore `e 
scrive: “Marît. Corantesis agn!”. 


ж ж ok 


Sorestanz europeans e passaris furlanis 


Il Consei d'Europe al manda une note di prote- 
ste al Friúl parce che nol rispiete lis passaris. Ma 
tra i furlans e lis passaris la barufe `e je storiche. 
Pai furlans lis “passaratis a’ son la tampieste dai 
orz, lis làris dai cjamps di forment e di uardi, lis 
ruvine-cuviarz cui lor nîz... Partant a son cause 
di un scjalar di spesis: semena di gnùf tai orz, 

compra cjarte stagnole e spai par salva la racuelte 
dal forment, da dongje i spaventepassaris par sal- 
va il uardi e la siale, ogni tre agn rifa o ripassa il 
cuviart des glesiis, des cjasis e des stalis...”. Si vidt 
che nissun vèr furlan al fas part di chel Consel! 

Ma se i Europeans à fossin stâz ben informaz 
su la vere storie des passaris no varessin mandat 
'e nestre regjon il sorericuardat befel! Eco la vere- 
tat: Il Parieterno al decidè di dividi i ucel tra lis 
regions d'Europe. Dutis a’ sielgerin 1 miórs ucel 
par benin. E come al solit l'ultime spacade ’e to- 
cja al Friül. Siché il Parieterno si cjatà cun lis 
passaris e i furlans: a muse a muse. Par prime 
cjosse al cjacarà a lis passaris disint: “Il Friùl `e je 
une tiare puare e i furlans la difindin cuintri duc’ 
i laris, cumprindudis vualtris. Apene che us vio- 
daran, a’ meteran in vore dutis lis trabossinis: pa- 
lissis, trivei, tamés, rez di trate, sclopis, viscjadis, 
laz; e a’ netaran i cuviarz conche ’o varés i passa- 
rins... e jü padieladis par cenà polente e ucei! Ma 
soredut us tiraran claps, cun lis mans, cun la fion- 
de, cui sclipoz... Mi displàs, no ài altre tiare di 
daus!”. 

Lis passaris no si scomponèrin, anzit a’ prion- 
tarin: “Nò o cirarin di jessi plui furbis dai 

furlans: apene che lêr si sbassaran par cjoli-su il 
clap, nô *o svolin vie di strade!”. “Benon - al zon- 
ta il Parieterno — 'o soi propit content di vé siste- 
madis ancje lis passaris!”. Ma ai furlans nol olsà 
piardi peraule. Cumó al somee che al puest dal 
Parieterno al funzioni il Consei d'Europe! 


ж ж ж 


Il stragjo dai nocens e chel dai viéi 


L'Italie 'eje in câl di int ma la regjon Friül - 
V.G. ’e bat dutis chés altris regjons par cala inmo 
di plui. Daspò vê votât a pro dal abort, cul risul- 
tât di vê plui fruz no nassüz che nassüz, i sore- 
stanz regjonai a’ jan burit - für une lez che limite 
il timp de degenze pai viéi oltre i 75 agn. Sichè 
chesc' puarins, passat il timp legal di 15 dis, a’ 
vegnin rispediz a cjase, nol impuarte se plens di 
mai e di magagnis. Dut chest par sparagna bez o 
par liberasi di int inutile? Fin a chi ret al jere rivat 
ancje Hitler. Il strani al è che nissun gjornal, di 
front al contenimento della spesa de sanitat al à 
cuntindüt! In pratiche cheste lez je funzione cussì 
ben che i Comuns "e an scugnút slargja i cimitieris! 


TARCIS MUK 

Epigrams 


Chest an al à plot senze redenzie: 

lis spaleris nus daràn un vin di nie. 

Il timpat, ustir, ti sparagne la fadie! 
Di zóvin i scritórs ju cjalávi cun rispiet. 
Ma un siór anzian mi à dite 

di stá atent a no strassá la vite. 

Une des dós, fantat, o vivi o scrivi! 

Mi soi salvát saltant: 

0 di fat di ca e di là il diletant. 

Di fantazzut ch'o zujavi di balon 

il Tresesin nol vinceve une partide. 

E il trainer, ancje s'o jerin in pós, 

al pensà ben di metimi a ripós. 

Ufindüt a muart j vevi dite: 

‘О provarés senze di mè; e tú caporion, 
tu vignarás a cirimi cul lampion!” 
Invezit la squadre come liberade, 

di ché di cui le à mai fermade! 

E à vinzút il campionát tanche balant. 
No vevio dite jo di sei determinant! 


Toni e Meni, partiz par un viaz di afars, 





si son fermâz a durmi tune locande 
che si clame la Cjarande. 

E prime lus dal di j dis un fradi: 

"La gnot 'e devi sei passade, 

vá viót ce timp ch'al è 

che sarà ore di cjapá la strade”. 
Chest ca, miez intrunit, invezit dal balcon, 
al viarz l'armár ch'al jere tun cjanton. 
Al met il cjáf là drenti, al dis: 

"Il timp? Scür di ploe, fradi, 

e puze di formadi”. 


Dila de cortine, par chel che si sint, 
dal Comunismo no uelin savint. 

E dut parvie de smare 

che ur vevin promitiit il cil in tiare. 
Dut ce impara dai predis, 

in pulitiche i plui fuarz, 

che tal imprometin nome dopo muarz. 


Siór Rico cul so zóvin di butéghe 
al và di spes in bestie, al fás il prepotent. 
Ma cemüt, se cui clienz al è cussi pazient? 
Sie cun lêr che cun lui, siór Rico Tavagna 
al à dome ché di uadagná. 
A. BRUSINI 

Instrumenz in figure 


Un'altre calumade a Travès par intopasi tune 
lira da braccio, che si cognossile pe forme «a 
flame» de s'cjatulute dai pirulóz pes cuardis (il 
cavigliere). || musicant a zampe al sune doi stru- 
menz, un flaut e un tamburel furnit di cuarde tin- 
dude su la piel; il flaut, ch'al à dome tre busèz, 
al podeve jessi sunát cun tune man. Chel squa- 
si platat a gjestre al sune un cornetto di avoli. 


(schede, P.Z.) 


'Zuan Antoni Pordenon: Parochial di Través (PN). 

La ciasa di Menia Ghirarda 


La bissabova 
(neri-sinisa) 

burida-su da la Bassa 

'a è plombada sul pais 
fis ciant, repetonant, 
rebaltant ognidut. 

Tu 

Menia 

ti sos coreta disora 

a sierá i barcons: 

no ti às fat a timp a sierá 
un nuja. 

Coma na manata 

la bissabova 

à taját il mur a soreli jevát: 
messedanti 

cun barcons e rudinàs. 
Nissun al à sintüt iFsigon 
(fuit cul ultin folc). 

Ta chel salustri 

(di poura) 

di vosadis 





e sighès 

e clamassi... 

vin sintut suna la Tô 
agunia. 


O.C. 

Une ricete al mês 


Foncs tal fôr 


A’ coventin: 

un chilo di foncs, 

miez eto di formadi vecjo gratât, 

une zumiele di pan gratât, 

vueli di ulive, savôrs, aj, ccc. 

Preparazion: 

cjapá dome i cjapiei dai foncs (miôr se san- 
ganêi o porcins) e disponiju sul font di une 
padiele largjute. Si bute parsore il pangra- 
tat, il formadi gratat, i savôrs, il gran di aj ta- 
juzzat. Une biele sborfade di vueli di ulive e 
po si met la padiele tal for (ға cjalt) par 30 
minüz. | foncs a’ son bielpronz. 

Vin conseát Cabernet franc o Refosc dal 
pecól rós. 


LN. 

Novembar 








NOVEMBAR 
Belanze, di filande, par madassinis di sede (a 
zampe, gramulis ch'a batin la cjanaipe), sec. KIK. 

5. Catarine 

S. Dolfine vergjne 

S. Valerian di Aquilèe ; 
S. Mansuet а, 
S. Gjralt abât 

S. Andrèe apuestul 





Zarvignan 


Al capite di passa cetantis voltis par Zarvignan 
e magari di muri prime di vê viodüt chest lüc biel 
grant, zitadin. Passant, si vidt dome la strade ch’e 
puarte ad Aquilee e Grau: j ül propit pensât di 
fermási e di ’zirà par dut. Parcé nó, prin di muri, 
CO si passe simpri e si è furlans? 

Zarvignan, vuê, nol è plui un pais, ma une zitat 
pàrie antighe e moderne: antighe parceche, come 
tanc’ altris lacs dal Friül, `e cjape il non di un co- 
lonizadór roman, Cervenius; 'e je moderne parvie 
di tantis costruzions e ativitàz ch'a pàndin un 
mut di vivi atualistic, plui movimentät di chel di 
Udin. 

Passant par une strade central, ti fas colp il 
grant edifizi di “veri neri" - valadî chel matereäl 
ch'al spegle ce ch'al é difür e no ti lasse viodi ce 
ch’al è dentri —, ma di moderno a’ son ancje 1 mi- 
nigratecii, une tor di баг de television e altri. Pie- 
ris romanis ch'a ricuàrdin l'ete di Cervenius e 
monumenz da l'etát di miez no tu indi viodis biel 
passant, ancje se si sa di un mosaic dal secul VII. 
Tu olmis là, imbande, incjantonade, dibòt plata- 











de cul so tor inmò plui platât daurj, une glesie dal 
'600 siarade, bandonade, ruvinade. In altro, 'e je 
une grande glesie gnove, fate tai agn dal '60, dute 
di madon, cu la fazzade taronde, e un compagna- 
ment di edifizi dipendent. 

Sestu in Friùl? si, tu sês ancjemo in Friül e, an- 
zit, tu sintis un biel Furlan cun tun sunór di "zetis 
e di às che nol displas, svelt e cjantarin ch'al è: tu 
sintis ch'al parten 'e bande gurizzane e tu sintis, 
ancje, l'Austrie. E culi ret, seancje personal, a’ 
vegnin-sü ricuarz di vós ch'a cóntin: ché dal scue- 
larut di Flumisel che, tal so “compit di Furlan” 
(su la manifestazion in onór di Rino Bressan, pa- 
trocinade de Societât Filologjche) al conte di un 
so bisnono dragon, “spala diestra dal imperadór”; 
ché dal sicilian fi di un ferovir trasferit lenti ch'al 
praticave, come vizzinant, la cjase di une famee 
"di buine int”, dissal, ch'e veve il quadri dal im- 
peradór austriac e lu onorave dibot tanche un 
sant. 

Alore il Zarvignan di vué al à daursi un passât 
mitteleuropean. A` son ca e là lis residenziis de 
viere nobiltat cun 'zardins e parcs. Dongje di une 
di chés, 'e je une puarte viarte, ch'e semee di gle- 
sie; sun tun scjalin al è un pescjarin par netasi lis 

suelis des scarpis; tu jentris e tu ti cjatis tune 
grande stanzie retangulâr cun a zampe un altâr: 
li, un Crist in crôs, di len, ma grant, grandonon, 
medieval, forsit romanic; su lis parêz, ungrun di 
lapidis cun nons di conz, barons, imperadôrs, pa- 
pis, e scritis latinis, talianis, todescjs: Auersberg, 
de Peteani, Beretta, Petzenstein... Diviarsis a’ son 
dal '800, altris dal "900, qualchidune dibot gnove. 

Tu jessis e Zarvignan ti par ch’al séi ancjemo 
vué austriac. T'al dis la plazze, plui pizzule di 
ché di Gardiscje dal Lusinz, ma cun tune atmo- 
sfere compagne di vert penz, di lens vieris e, cun- 
diplui, cun tun biel municipi di stil liberty cul tór 
e il so orloi; t'al disin lis cafetariis elegantis, fatis 
par fermasi a lej il gjornal e a tabaja, no par gloti 
un "express" in presse e cori vie; t'al dis qualchi 
locande ’zintiline cul so curtilut, lis sês plantis, i 
taulins cu lis tavais, la int cujetute a fevela. 

Po tu vas indenant e tu ti cjatis un’altre volte 
tal trafic; bancjs, ufizis, studis di professionisc’, 
magazens, negozis, buteghis di ogni fate... Zarvi- 
gnan, tu capissis ch’al è un dai lùcs plui traficaz 
de regjon; in plui des stradis ordenaris, biel rivant 
dal Nord tu às la ferade cu lis stangjis dal passaz 
ancjemo in funzion (che ti tocje spieta cetant, a 














voltis) e li daprüf la masse di ciment dal sorepas- 
saz gnuf in costruzion; po ’e je la vie verde di 
aghe, biel grandute, da l'Ause, che tu viodis lis 
primis barcjs, e tu sas che il mar nol è lontan. Pe 
int di lenti, mancul lontan di Cervenius e, sala- 
cor, ancje mancul di chel Cristonon romanic lo- 
gat tra lis lapidis di tante nobiltat passade. 


L.C. 





Instrumenz in figure 


Propit sot de Madone cul Bambin, tune glesie di 
Vil’ di Var, il Pordenon tal 1526 'l à impintat tre 
bielissins agnuluz musicanz cu lis alis daviartis. 
Il prin, a zampe cjalant, al sune une /ira da brac- 
cio come ché di Través; il secont un /iuto gran- 
don (forsit un bàs) e l'ultin, ch'al dà di schene, 
al met man 'e ribeche, che si rive a intivale tal 
particolar taront. 

(schede, P.Z.) 


'Zuan Antoni Pordenon: glesie parochial di San Laurinz, Vil’ 
di Var. 














La sagre di Sante Caterine 
a Udin dal '30 


Puntuai, ogni an in Novembar, a’ rivin i caso- 
tos; cussi a` son clamâz i baracons, luna park, 
spettacoli viaggianti; chei cjârs che a forme di va- 
gons de ferade, tiraz dai camions, a’ rivin a Udin 
pe sagre di Sante Catarine. 

Agn indaur si logavin in ’zardin grant, plazze 
Umberto I°, cumo plazze I° Maggio. 

A’ son staz clamaz casotos, parceche a’ son di 
lamieris tignudis adun cun lis cjavilis e a’ vegnin 
montaz e smontaz in tun lamp, ma `o crót ancje 
parceche duc’ a’ berlin, a’ sunin par clama dongje 
i aventórs e cun duc’ chesc’ businamenz e vosari- 
lis a’ fàsin propit tant casoto. 

Quanche si jere fruz, finide la scuele 'es sis di 
sere, si lave in "zardin fin a ore di cene par spindi 
chés quatri palanchis e ancje par lampa lis frutis. 

Dula che si spindeve plui béz al jere tal Tiro a 
segno, ancje parceche daür dal bancjut a? jerin 
fantatis pituradis, par nó une raritát, ch'a vevin 
lis mans ruanis pal frét e simpri il rafredór. Che- 

stis fantatis a’ jerin la plui part venitis e nô si lis 
cjoleve vie sgnaulant come lôr. 

"Chi fa centro rimane fotografato" cussi al jere 
scrit parsore dal casoto e noaltris si veve di sbarâ, 
ciri di fâ centro, par mostrâ la fotografie e fâ viôdi 
ce tant brâfs che si jere. 

Il lamp e il fum ch'al faseve il magnesio, par 
daj lùs al ritrat, al creave une atmosfere d’infiar e 
miezore dopo ti davin la fotografie umide dulà 
che tu ti viodevis cul fusil pontàt, un voli siarat, 
chelaltri spirtàt e daür i toi amis ch’a mostravin 1 
cuars faz cui déz des mans. 

Mi ven iniment qualchi spetacul di tanc’ agn 
indaùr, prime de uere. “Teresina, la donna can- 
none, pesa 170 chilogrammi, senza vestiti" al di- 
seve chel ch’al berlave difùr. Si jentrave tal casoto 
e si la viodeve sentade sun tune poltrone che si 
petenave cjalansi tal spieli, si jevave sù, 'e rideve, 
‘e faseve une riverenze, si voltave a mostrati il 
cil, `e tirave su la cotule fin parsore del "zenòli e 
duc’: Oh Oh Oh, je diseve ce ch’e mangjave e ju 
altris Oh Oh Oh. 

In dut la visite "e durave mancul di dîs minùz. 
Si pajave cinquante centesins par viodile. 

“La donna ragno” ’e jere une femine cul cjaf 

pojat sun tune tele di ragn fate di filistrin; `e fase- 
ve movi lis zatis tirant i fii sotvie e daür 'e veve il 
cuarp grant dal ragn fat cun tune bufule piturade 
di neri cun tune crós blancje parsore; une pompe 
movude dal so pit 'e dave a ritmo ajar al cuarp 
dal ragn e fasinlu movi al pareve ch'al respiras. Si 
pajave un franc. 

"L'uomo selvaggio”; a disevin cussi: - Viene 
dall'Africa nera del Borneo selvaggio, vive di 
puro colombino —. J butavin te gabie un colomp 
muart e lui al faseve un davoi di plumis, quan- 
ch al scomenzave a mangjálu nus paravin für - 
Perché diventa cattivo quando mangia e ci tocca 
legarlo in catene — al diseve il paron, cuissà par 
trop timp ch'al veve di durà chel colomp! Miez 
franc par viodilu. 

"La donna barbuta””; une volte un j veve dite: — 
`E je finte! - e jê: — Prove a tirále bocon di mone! 
— `E jere furlane e tiransi la barbe "e diseve: - 
Donna barbuta sempre piaciuta! — Puare, "e jere 
brute come la fan. Cinquante centesins par jen- 
trà. 

"La donna senza testa, viene nutrita con le 
canne". Si pajave trente centesins par viodi une 
puare biade che, cun tun truc di spiei, j fasevin 




















spari il cjâf. `E diseve alc cun la vôs di un corvat - 
Perché gli sono rimaste le corde della gola — Cussi 
al diseve chel che la presentave, ’zontant che — È 
uguale alle altre donne in tutte le parti del corpo —. 

"Le donne dell'aria". Un rifletór, tant fun, 
quatri feminis cul vél blanc plenis di frét che mo- 
vinsi biel planc daür di un veri a' davin l'impres- 
sion ch'a svolassin. No si veve timp di capi il truc 
che in tun lamp il spetacul al jere finit. Trente 
centesins al costave il bidon. 

“Il cerchio della morte". Für a’ jerin dos femi- 
nis vistudis di corean ch'a corevin in moto sui ru- 
los e sivilant a' invidavin la int a jentrà. Chest al 
jere 1l spetacul ch'al costave di plui e ancje il plui 
serio, si pajave tre francs e al durave miezóre; si 
viodevin omps e feminis *zirà cun ognisorte di 
motos dentri di un grant brantiel e a’ rivavin fin 
dongje di nó che si jere ad alt e si cjalave dentri. 
A' spiegavin lór parceche a' stavin sü: — Per via 
della forza centrifuga -. 

Quatri nemai rognós, qualchi ucel spelat, tre si- 
mis che si spedoglavin, un grum di madracs, qua- 
tri lisiartis grandis e un leon imbanbinit, chest al 
jere “Il circo zoologico", si pajave alc di plui par 
viodi “Il pasto delle belve”. Al jere un omp tant 

brut a tira chel franc par jentra, ch'al vares parüt 
bon ancje lui tra chei nemai. 

Lis gjostris cui cjavai, 1 motoscafos, i autoscon- 
tros, lis gondulis, lis gabiis ch`a svolavin, il tabo- 
ga, il calcio in culo e altris striamenz nus petena- 
vin chês quatri palanchis vanzadis. 

Al jere ancje il nano che ti regalave un pès se tu 
butavis dentri tun vâs di veri une balute ch'e jere 
quasi plui grande de buse; il pès al durave juste il 
timp ch'a restavin i casotos. 

Mandolat, fritulis, bagjgjos e mandurlis, cara- 
melâs, tiramola, zucar di uardi, caracatü, zucar, 
ligurisse e altris golosez a jerin sparnizzâz sui 
bancs, il lêr profum al rivave fin in plazze Vito- 
rio. Un fugarili dentri un bidon cun parsore un 
cuviart sbusat, chest al jere l'argagn par fâ cuei lis 
cjastinis dopo veur tajade la scusse. Une viele 
sbarlufide cul sial su lis spalis lis messedave di un 
continuo, ancje par scjaldâsi lis mans e quanch'a 
jerin rustidis e meteve lis bueris tun sac parceche 
a' stassin cjaldis. Par miez franc in tun scartos fat 
cul gjornàl ti dave ce tantis. Sul colm de Sagre a' 
rivavin i marcjadanz di ogni bande; a` vendevin 
di dut: lametis pe barbe di seconde man, plaz sbe- 
caz, ogni sorte di strumenz pe’ cjase che, dopo 

vêju comprâz, no tu savevis cemüt doprâju. Dis 
fazzolez involuzzâz in presse te cjarte, che a cjase 
a’ jerin siet, impiesigaretis che no coventave ben- 
zine e nancje pavêr, ju vendevin di scuindon “par 
via de la finansa”, a’ disevin e dopo vêlu com- 
prat, tu viarzevis la scjatulute e dentri 'e jere une 
altre fate a forme di impiesigaretis dulà che tu 
metevis dentri la scjatule dai fuminanz. Un an o 
vevi comprât un par di guanz par gno pari ch'al 
faseve 1 agn, quanch’al à viärt la scjatule dentri a’ 
jerin dôs manezzis zampis. 

Tor sere te `zornade de Sagre si sbarave tai ca- 
sotos ch'a vignivin smontaz par là a Gurizze e 
fiere di Sant'Andree ch'e cole il 30 di Novembar, 
bastave fâ tre centros par vê un simiot fat di piel 
di cunin peât pal cjâf cun tun spali, al balave sim- 
pri par vie dai elastics che j tignivin leadis lis 
mans culi pis. 

Tai ultins agn a’ son staz un grun di cambia- 
menz te Sagre di Sante Catarine a Udin massime 
su lis gjostris; cumò ti sacodin, ti fasin savolta 11 
stomit, `e je sparide la calcio in culo, però `e je re- 
stade la gjostre dai cjavai dal '700, a` son rivadis 
lis “gabbie volanti" cul “giro della morte", il “ga- 
leone pirata” ch’al va sà e ju quindis voltis par 


ho 
un 





tremil francs, **il razzo della luna” ch'al va sü par 
quindis metros, al fas un ’zîr e al torne ju. Feminis 
canone, ragno, senze cjaf, zovinis ch'e svolavis, 
аша sèso? E Fabrizio “spaccacatene” qualchidun 
s'al ricuardial? 


S. VISENTIN 


Pinsir dal mês 

Jenfri 'zornadis grisis e fumatosis, cjatâ il calôr 
dai amis cun tun bocal di ribuele e lis bueriis ch'a 
ti scòtin i déz. 





Ussiei ta l'utun 


Il vint ta li’ panolis 
al crica, 
al sgrifa la tiara. 
Ussiei a' si poin tai bras 
dai lencs, 
a’ balin ta li’ venis dùris 
da lutun. — 
Di lontan, un messedassi di ombrenis ... 
Drenti e fòur dal timp 
il roseâ dai sclops: 
sanc di plumis, 
soreli in scais... 
G. VIT 

Instrumenz in figure 


Pomponio Amalteo (1505-1588), ‘zinar e scue- 
lar dal Pordenon, al a supat il gust di insiora lis 
pituris - come il Mestri - cun frutins oben agnul 
musicanz. Tal biel quadri di Cesclans, dal 1536, 
a’ son rapresentaz justapont i tre strumenz plui 
impuartanz: la ribeche, il liuto e il bas de viole 
di gjambe”. Ancje dopo restaurat, il grop al pant 
- te forme de viole di gjambe, tes figuris dai 
agnuluz, tai particolars dai strumenz — l'impo- 
stazion che ai siói j dave 'Zuan Antoni. 


(schede, P.Z.) 


Pomponio Amalteo: quadri (pala) de glesie di Cesclans 
(PN). 

Coridôrs di biciclete 


Tun pais che no si dis, tai agn 30, al jere rivat 
di pôc in parochie un gnüf capelan. Al jere stat 
mandât de Curie, in jutori dal plevan, vieli e plen 
di duliis. Al jere un capelan "ne vore "zovin, cun 
idéis gnovis e tante voe di fa. 

Par scomenzâ al ciri di tira de sô i "zovins, fruz 
e zerbinoz. Stant cun lêr, al podè capi che chel 
che ur plaseve di plui, al jere il sport. E alore 1 
capelan — ancje par Di la concorinze al fassio che 
ché robe li la veve bielza capide, e che parvie dal 
sport al veve fate deventa fassiste ancje la sabide — 
al stave daspés cui ’zovins e cun lêr al fevelave di 
corsis, di box, di balon. E di ché strade al vigni a 
savé che il sport che plui ur plaseve, a’ jerin lis 
corsis in biciclete. E difat i nons che plui si sintive 
tal discors, a' jerin chei di Girardengo, Binda e 
Guerra, campions ch'a discjadenavin la passion 
di ché 'zoventut. 

Ancje chel paisut, tal so pizzul, al jere cunvint 
di vé tra i "zovins un coridòr tant bulo, che in curt 
al sarès deventat campion. Al veve non Burtul e 
un DOC parvie de passion des corsis, un рос par- 





ceche al saveve contale e soredut parceche al jere 
paron di une biciclete, duc’ a’ disevin ch’al sarès 
deventat tanche Binda. 

E il capelan, par da seont a cheste passion, par 
contenta Burtul, ma soredut par tigni dongje i 
fruz, al organizza une corse di bicicletis. Par da 
plui impuartanze ae manifestazion, al invida a 
cori ancje "zovins di altris borgadis e di duc’ i pais 
dal dulintór. Preparatifs di ogni fate. Va di ca, 
viót di là, il permès, la jurie, lis bandierutis... e fi- 
nalmentri `e rive la "zornade de partenze. Il suna 
de bande, il vosarili de int, il smalità dai fruz, a' 
vevin creat une clime di sagre. Duc’ a’ spietavin il 
via. Qualchi trop di 'zovins al ’zigave: “Fuarze 
Burtul, Burtul tu sês il miór!”. Tal pale il sindic, 
il farmacist, il mestri e il capelan ch'al veve ancje 
funzion di judiz. Si partis. Si spiete. Une, dós, tre 
oris. Po, eco là jü un nül di polvar, eco ch'al rive 
Burtul. Si al è lui, no viodistu la sô pedalade? Nò, 
nol é lui. Si ch'al é lui. E finalmentri al rive il 
prin, ma nol é Burtul. I paisans, il capelan, i fruz, 
aviliz. Poben, al rivarà secont. Ma Burtul nol rivà 
ni secont, ni tiarz, ni decim. E alore duc' a fasti- 
lia: cuissamai s'al jere colát, s'al veve fat mâl e vie 
indenant. E cussì un quatri di lôr a’ decidèrin di 

lâ a viodi di Burtul. Dopo un pôc lu cjatarin: 
strac, sudat, plen di polvar, sentat sun tun rival 
che nol veve nancje figure di cristian. 

J lerin dongje, j domandarin ce ch’al jere suce- 
dût, se J Jere vignút mal, s'al jere colät, sal veve 
sbusát. E Burtul cul flat vanzat: “Nuje, nuje di 
nuje”. “E alore?" cheialtris, “Ce ti isal capitat, a’ 
son bielzà riváz in plui di dis al trauart”. E Bur- 
tul: “A” son lêr la cause! Ise maniere di cori ché 
li?”. ^E fo l'ultime corse di Burtul che, su consei 
dal capelan, al lassà il sport par impara un mistir. 


REDENTO BELLO 





La modestie 


A no pensá, si vife bon, 

ma se = sint omps - si pense, 
alore si devente o granc' o stupiz. 
E cemüt, po, cun modestie, 
podarino rispuindi e doma nde: 
“Ce sojo deventát jo?” 


L.C. 
* al 
L'onor 
Ce braure chel omp co il Sorestant 
j à dit ch'al è tant bräf: 
sglonfât di onôr daspò "lé inmó miorät, 
1 è deventát plui braf dal miór sotan. 
L.C. 

Une ricete al més 


Dindi cui profums dal ort 


A’ coventin: 

dôs sorecuessis di dindi, 

mieze tazze di asét ros, 

doi grans di aj, 

une fuée di orar, 

rosmarin, salvie, pevaron picant, 

vueli di olive, sal, aghe, ecc. 

Preparazion: 

sistema a frét, tune padiele, lis sorecuessis 
dal dindi cul vueli e Гај, po 'zontá Гогаг, il 
rosmarin, la salvie, il pevaronut picant e 
sala. Po poja sul fic e fa cuei adasi adasi, 
fintrimai che il dindi al deventara rosolat. A 
chest pont 'zonta la mieze tazze di aset 
Lassa sfanta il vapor e 'zontà un alc di aghe 
al dindi. Fa cuei fin avonde e s'al ves di su- 
jasi un alc, 'zontá inmò aghe. Po siarvi. Nol 
coventara di bon apetit, parceche il profum 
al fevelara par vualtris. 

Vin conseát: Merlot 'zovin. 





L.V. 

DICEMBAR 


Cjanton di une cusine de planure furlane (parsore 
de panarie, machigne pe robe purcine), sec. XIX. 








XII 


+ 1D PRIMEDIAVENT 

2 L $S.Cromazi di Aquilée 

3 M S. Francesc Saveri 

4 M S. Barbure 

5 J S. Dalmazi 

6 У S. Nicolau di Bari e 

7 S S.Ambrós vescul 
+ 8D MADONE DI DICEMBAR 

9L S.Sir vescul 

10 M B.V. di Laure 

11 M S, Damas 

12 J S. Joane di Chantal 

13 V S. Lurie vergine 

14 S S.Zuan de Crós D 
+ 15 D S. ALBINE 

16 L 5. Florean 

17 М S. Lazar 

18 M S. Grazian 

19 J $8. Dario 

20 У 5. Libar pape 

21 S S. Pieri Canis 5 
+ 22 D S.FLAVIAN 

23 L S. Francescje Cabrini 

24 М S. Irme 
+ 25 M NADAL DAL SIGNÔR 

26 J A Sijefin 

27 У S. Zuan apuestul 

28 S Sanz Inocenz & 


T LA SACRE FAMEE 


30 L S. Davit re 
31 M 5. Silvestn pape 








"Zuj 


Prime di là a "Zuj a viodi ce ch'al reste dal lu- 
lium Carnicum e ce ch'al è in vué il pais, a’ son 
compariz tal spieli de memorie la pléf di San Pie- 
ri e il plan de Vincule in te di des crós rivadis len- 
ti di ogni dontri cu lis curdelis fiestosis di colors... 
A’ son ï fis tornàz a fà fieste ae Mari; e la int, lis 
prejeris, 1 cjanz, il predi ch'al clame 1 nons dai 
pais, lis crós che si bussin, il vert des clevis, lis 
cjampanis, i crez alz tal cil dal soreli... 

Co ’o sin rivaz dapit de rive a scjalins, nus cja- 
pe la musiche di un organo, ch’e rive dal alt, de 
pléf, e nus puarte sü biel planc. La pléf 'e compa- 
ris, invualte di lùs e musiche. 'O jentrin, la musi- 
che 'e ferme. Denant di nó al è l’altär major: a’ 
mancjn lis statuis inculuridis e indoradis di Do- 
meni di Tumiez. I laris. O Cjargne nestre! Tal 
puest di chés sculturis vivis, a’ son cumo figuris 
blancjs, muartis. No volin cjalalis. Lis feminis a’ 
impiin cjandelis denant di une Madone: il lumin 
al € di füc e al semee a une gote, a une lagrime. 

Si fermin un póc te glesie, `o lin-sü par une 
scjale; disore a’ son altris sanz pituráz sui mùrs, a’ 

semein ai nestris vons. `O jessin: a’ son arcs, pie- 
ris, biforis, il cimitieri antic. Une volte, in Cjar- 
gne, ce vitis cui muarz! A'nd'ere di chei ch'a ve- 
vin vüt cür di muri propit co al jere di spessea a fa 
qualchi lavôr, come, par esempli, Tite, che la sô 
femine j dis, justeapont (si lejlu tun “corot”), che 
nol è chel il moment di sei muart, “ch'a è ore di 
sea chel altivul”. Cemüt po lassale jé li impasta- 
nade: sumó, sumó, 'zovin ch'al è, ch’al jevi su, e 
"no sel stait a fà puarta”... Parceche no je une 
robe di póc ché di fàsi puartà a man su pes rivis. 
Come chel di Luviee, che cui ch'al à di strissinalu 
al ven visát di là di un'altre bande, par no vé 
aghis di passa, e di rivà “infin in Pradonon, lassu 
i sin in quatri, us portin un pouc par om”! 

Cussi si vaive, stant a qualchi document ri- 
puartat ta l’antologje dal Chiurlo. Si veve vite 
dure, ma ancje muart dure, in Cjargne. E une fe- 
mine `e nomene tanc’ cimitieris là ch'e à i siei 
muarz denant de ultime muarte, e 'a conclüt: 
“Catarina mé'”. 

Tanc' muarz. Bisugne tirási sù di moral. Li `e je 
une puarte e une scjale ch’e va-ju. Si, 'e je la stan- 
zie viodude "za agnoruns. “Tunine, ven a viodi!”. 
Tunine 'e crót di vé di viodi qualchi tesaur o 

qualchi alc di curiós. Co ’e rive, 'e reste; 'e dis 
“Va...”, ma no rive a "zontà altri, e `a scjampe 
scaturide su pes scjalis. "Za agnoruns ali al jere 
dut diferent: vuès e crepis a’ jerin ingrumaz cuin- 
tri un mür come il cjarbon, là che cumó a' son in- 
vezzit ben intassáz, a perfezion, come i lens di 
brusa; butadis a slas cuintri un'altre parét a’ son 
invezzit dutis chés vetrinutis cu lis crepis e i vuès 
di muarz plui onoraz, che une volte a’ jerin in- 
vezzi ben disponudis te stanzie cun tabelis e nons. 
Si vidt che ancje 1 nons dai onoraz cul timp a’ 
piardin impuartanze. A’ réstin impuartanz, tan- 
che vos simpri vivis, chei dai coroz ricuardaz: 
chel di Tite, "zovin, che nol jeve sù, a sea l'altiül; 
e chel di chê "Catarina mê”, ch'e devente nestre, 
come duc’ i nestris muarz di dut il passat. 

Abas al é il pais cui signai di un passat lontan. 
A’ son pieris grisis ch’a sègnin spazis di vite che 
a vut stat: vué 'Zuj al è dibot vueit, e al semee 
ch al vebi juste ché vite li, 'za.stade, cundutche lis 
sôs cjasis a’ son gnovis. Di vieri al à juste la glesie, 
lavie, cu la sô scjalinade, cul so tor; ma si sintile 
come piardude, tal scür. Alore si alze 1 vôi: lassù, 
alte, cetant alte, su la cime de só mont che раг, 
anzit che je slungjade, cressude inviars l'alt, `e je 

la mari plêf, tune lüs d'àur... Oh, Cjargne di Tite, 
di Catarina, de nestre int, de nestre anime, di 
Diu! 


L.C. 


Pinsir dal mês 
Imprometisi denant di un Frutin, tune gnot di frêt 
e clâr di lune nadaline. 


(Duc i pinsîrs dal més a’ son di Alma PLAI, 
scuelare dal Cors di culture furlane de S.F.F.) 

Instrumenz in figure 


'Zuan Marie Zaffoni (c. 1500-1563), cognossüt 
cul sorenon di Calderari, '| è un pitôr ch'al va 
daür dal Pordenon, tanche l'Amalteo. 
Tun cjanton des pituris a fresc fatis tal Domo, 
dulinvie il 1534-35, il Calderari al pinelà cun 
buine man un graziós sunadór di liuto ch al s'in- 
zegne a intona il strument. 

(schede, P.Z.) 


'Zuan Marie Zaffoni (il Calderari): frescs de Capele Manti- 
ca, Domo di Pordenon. 

Barba Bortul dr Mania 


Barba Bortul, nol era tant ladin cun chei ch'a 
volèvin curiosâ taj fatus-siós. 

Un linis, al tornava a cjasa da plàcia cun "zèl 
fat di scrènis di vencjarina, cuistât pôc prima al 
mercját. 

Pa’ strada, al à cumbinát a cjata Malia Сісша — 
sempri golósa di ficjà il nas pardut —, ch’a’j do- 
manda: 

“Parcè astu comprat chel 'zéi j Bortul?”. 

E, lui, a’j à rispundüt, rumiotant: 

"Par puarta lat in lataria!” 


ж ж 


Dilunc i unviérs, co'l cjatava il timp, al s’inze- 
gnàva a prodüsi qualchi par di dalminis, par un o 
par l'altri. 

`Na di, Lisa Pecóta, a è capitada da lui a recla- 
mà. E а”) à dit: 

"Barba Bortul, una dàlmina, di chés chi mi véit 
fat, a mi fai mal!”. 

É lui: 

“Dula ti fasi mal?”. 

La pusdata, a jéva-sü il piè discolz e, cul déit, a 
segna il colm: 

"Uchi - a dis—”. 

E lui: 

“Ma, sint po’: Ti fasi mal la dàlmina o il piè?”. 

“Il piè, barba! — a rispunt jê =”. 

“Alora, va a lagnati cun chéi ch'a ti an fat il pie 
e no cun chel ch'al ti à fat la dalmina!” 


ж ж 


Co’ l'à clamât al telefono sô fia Clurinda, dal 
Canadà, al veva cognüt cori fin al centralin di 
plàcia par podêi cjacarà cun jê. 

A’j veva mot buligamèns di pansa nomi al pin- 
seir: nol veva mai argagnât cun chel imprest. 

Co'l à cjapât la cuarnéta in man al sflacjava 
spasemât. 

Sô fia, a’j à domandat: 

"Pupà, mi sintistu ben? Pénsa chi, jô, 1 sint 
parfin il cjò flat!”. 

E, lui, squasi a scusâsi: 

"Alora, ti lu sintaras encja a pucia da cigola, 
chi Гаі apena mangjada cul radic!” 





Al si tignèva in bon da véi mostàcjus ben nu- 
driis. A ju petenàva, a ju gualivàva, a ju spassetà- 


va... 
A érin a cuars di vacja e a ju tirava a spiz frego- 
lànju cu’ li pontis dai deic’ umididis di saliva o di 
aga sucherada. 

La sô fémina a ufava a jòdilu cjapasi tant a 
cour chel scovet sot il nas. E, `na di, cu’ `na miésa 
bruntulàda, ауа dit: 

"Vergogniti, Bortul, a stracià tant dal cjó timp 
tor chéi spelocs di mostacjus j!”. 

E, lui, ambissióus, a’) a rispundut: 

“Eh, vécja... Cuissà ce chi ti paiarés a veini, en- 
cja tu, un par come i gnòs...!” 


* ж 


Dongja al barba Bortul, a era a sta di cjasa, 
Vira dal Mòr: `na vedrana chi, ogni di, a si sma- 
neàva a rapecià, cun sbelés e potàcjus, i dams dai 
“carnavai” passas, par scòndi, aj vôi da la zent, 
la sô vera etât. 

"Na di, sta Vira, a screàva un abit a floròns co- 

lorâs e, parànsi a mostrâsi di fàssa a barba Bortul, 
displetant la còtula, a svintula, cu’ li mans, aja 
dit: 

“Bortul, vardimi. Ce tancju’ agns mi dastu?”. 

E, lui, mugnulànt a’j à rispundüt: 

“Tin covènti incjamò. No'nd'àstu avonda di 
chéi chi ti as?” 


"Na di, di unvier, un fredon ch’al incrustuliva il 
nas, al cjaminava par strada a maniis di cjamésa 
voltoladis-su e colét disbatonat. Al a cjatat, Ro- 
mana Ducatona, babarossada e inguluciada fin 
tai voi tun sial di lana e incjamo a trimava cul 
sgrisulass, ch’a’j dis: 

“Bortul, no sintistu freit, tu”. 

“No, — a'j à rispundüt lui — mi soi mitüt i strò- 
pui ta li gurélis!” 


Un misdi, al veva tignüt a gustà il pi piciul di 
sô fia Nàna. 
Barba Bortul, còmi ch'al era usat, prima da do- 

pra sedon e piron, al si è segnât e al à dit un'oras- 
sion. 

Il nevout, meraveat, a’j a domandat: 

“Nonu, parce prèistu prima da mangja?”. 

E, lui, un tic imbaraciat, a`] a rispundut: 

"Eh ... ninin ... Prima da inglóti ce ch'a cói tó 
nona ... al è miéi racomandasi l’anima!” 


# * 


A’) à domandát, na volta, a Angjlina Brati; 

"Cemont mai po, Angjlina, li tó' amighis a si 
son dutis maridàdis e invéssi, tu, mai vat nencja 
un peciòt di marous?”. 

E, Angjlina, sustada, a’) à rispundút: 

"Bortul, i ómin di vòi a si làssin imbarluma 
nomi da la bièla sclofa da li pusdatis. Li més bele- 
cis li ai par dentri, jô, e cussi no petin tal vôli a 
nissun. Eco, parce!” 

E, lui: 

“Alora, Angjlina ... Prova a ledrosati!” 


ж ж 


Una di dal mèis di avost, il plevan al ега `züt 
par cjatâlu. 

A’) riva dentri in cjasa spasemat ch’al veva 
apena lupat la fia di Nano Scjotina — vignuda da 
l'Olanda la setemana prima — pogneta a soréli tal 
curtif. E al dis, comi spiritat: 

“Bortul, ce scandul: "na pusdata, la di four, 
ch'a cjapa il soréli, in carpeta!”. 

E barba Bortul: 

“In carpeta, sior plevan? ... Poben, ... lui ch'al 
à facoltat ... ch'a’) la fasi gjava ...!” 


Жж ж 


Par strada, `na volta, al era stât fermât da Mar- 
garita Pulòta — femina di Toni Quaiòt - che mo- 
strànghi siô fi picinin, a’) dis: 

“Eco, barba Bortul. Stuchi al è gnô ültin. Var- 
dàit: al samèa spudat siô pari!”. 

“Eh, i jót, i jot — a’) rispunt —. E alora ... ce fài- 
stu di lui. Lu orlèvistu lostèss?” 


(furlan di Manià) ALDO TOME 





Instrumenz in figure 


La piture a fresc te parêt de Lòze di Udin 'a par- 
feris une curiose documentazion. La Madone 
cul Bambin, piturade dal Pordenon tal 1516, 'e 
fò ruvinade dal fuc mostro dal 1876 e po puar- 
tade in Cjscjel, dula ch’ e je conservade. Sul fini 
dal Votcent il pitór Josef Ghedina al fasé une 
Copie di torna a meti li de Lóze; postoche i fru- 
tins musicanz a’ jerin sfantaz dal dut e i stru- 
menz dal 500 a’ jerin laz in dismentie, al puest 
de ribeche al metè un violin, invezzit dal liuto 
une sorte di mandulin o mandòla, e al puest de 
viole di gjambe un violoncèl, simpri te suaze ori- 
gjnal de composizion pitoriche. 


(schede, P.Z.) 


'Zuan Antoni Pordenon: Madone de Lòze (original dal 
Ciscjel e, sotvie, particolar de copie dal Ghedina), Udin. 








Cumbinazions 


Renzo di Bèlo al questionave cun tun te ostarie 
di Fredo, a Nearêt. L'ogjèt de discussion al jere il 
so mus, o miôr, l'etât che il mus al vève quan- 
ch al jere muárt. Renzo al batève sui vinc’ ains е 
chel altri no `j concedéve plui di disesièt, disevot. 
E ju scombati! 

L'anàde juste de nassite Renzo no s'e visave 
nancje a muri, ma al véve ben a mens che il mus 
al jere nassüt te stesse zornade de ultime fie di 
Gusto. 

In chel, fatalitát, al jentre te ostarie propit chest 
Gusto. 

“Dipo, juste tu!” — lu fronte Renzo - “Judimi a 
convinzi chel basoal culi ch’ o ài reson jo. Quand 
ise nassude tó fie, ché plui zovine?" 

“Orpo” - al fas Gusto - “Tu mi cjapis a tradi- 
ment! L'an no mi ven sù, però mi sovèn di precis 
che je nassude te stesse zornade ch'al è nassüt il 
to mus”. 


ENZO DRIUS 

Scultura d'inviar 


Una man no sirada, 

fata di ciandilòs drès, 
trasparens; 

la luna plena 

a fas luzi da freit 

chei deis. 

Comi regál di Nadál, 

sensa nissun vient, 

una niviada liziéra, 

fata par tigni in cialt, 

a si poia sora chê sapiensa blancia 
pontada ta la gloa da la man. 


A.C. 


Un Nadal a Maran 


Al e stat Maran, tal 1990, a da il so simpatic 
acèt al Congres de Filologjche. Filologjche **furla- 
ne" in tune isulute lenghistiche ““vènite” tal 
Friül. Ma simpri Friül al è! Un Friül dai cürs, tal 
rispiet des tradizions, tal afiet di une storie com- 
punude insieme. E `o ài cjatàt par Maran - "zaro- 
mai omps o feminis fatis — 1 miei scuelars cho 
vevi in quinte dal 1973/74: simpri legris, afetuós 
e plens di rispiet, lor e lis lor fameis. 

'O vin ricuardat insieme il timp passat ... Jo, 
che no podevi spiticàmi a insegnaur il furlan 
-come simpri in altrò — `o ai compartit cun lôr il 
maranês. E a Nadal ’o vin fat, insieme, cheste 
puisiute ch'o proponin cumò al Strolic. 


Nadal, ma dove te xe drio anda! 


Co xe nato Gesù Ï anzoli no i canteva: 

in quela povara grota "zdionfese a pranso e sena, 
la zente no se zdionfeva xe un zorno sai giulivo, 

de panetuni Mota. ghe vol la pansa piena!" 

I povari pasturi 

che i vigniva vissin 
veva fredo anca luri 
come Gesù Bambin. 


Anca fame i veva 

ma no i penseva a la pansa, 
sol el cuor i verzeva 

a la granda speransa. 


Speransa ai luri afani, 
speransa de bontà, 
ma dopo tanti ani ... 
beato chi la ga! 


Xe ancor pasturi povari 
e no solo pasturi: 


pensemoghe, pensemoghe ... 


ma sora duto i siuri. 


I anzoli i canteva: 
“Gloria nei cieli a Dio!" 
Oh fioi de Adamo e Eva 
tornemo un passo indrio! 


Maran, dicembre 1973 


De un po’ de tempo in qua, 
quando che vien Nadal, 

se fraia in quantita 

pezo che a Carneval. 


Par vende, par compra, 
duto xe nadalissio, 

par vesti, par magnassa: 
ma basta co sto vissio! 


Xe un truco consumistico 
e massa i ghe tien man, 
tornemo un poco al mistico 
prima che sia doman. 


Pensemo ben intanto 
che questo zorno santo 
el gabia de tornà 

a volé di: AMÁ! 


Femo la paze, omini, 
con bona volontà: 

a ogni Nadal ch'el vien 
volemose piü ben. 


A. PICOTTI 

Insumiâ 


Insumia 

un Friül d'unviar 
cun monz di néf 
blancje 

cristaline ... 


Insumiá 

une cjasute viere 
contadine 

cu l'ombre nere 
dal siò morar 
dapriif ... 

Vèis di Nadal 
passadis in Friúl! 
Insumia 

in tun scur di stale 


un agnul ch'al cjale 
il frutin dal cil ... 


E.B. | 


Mario Micossi: Veduta da fuori 
Udine con Castello e Alpi Giulie. 








Une ricete al mês 


Meste cuinzade 


A’ coventin: 

un miez chilo di farine di polente, 

spongje, lat, formadi vecjo gratat, ecc. 
Preparazion: 

fâ une polentute tenare tenare (squasit un 
zuf), no masse salade. Po cu la spongje 
onzi une padiele di fór e strucjá parsore une 
part (un cors) di polente, un cors di spongje 
disfate, un póc di lat, un spolvar di formadi 
gratat, e ancjemo polente, spongje, lat, for- 
madi gratát. Cjapa la padiele e metile tal for 
(za cjalt) par 20 minüz. Quanche la tirarés 
für, la meste cuinzade 'e sarà pronte. Un 
mangja antic, cul savor di un Friül fuit. 

Vin conseát: Tocai furlan o Sauvignon. 





L.V. 


Lis primis quatri ricetis a' son stadis furnidis dal dr. Valerio 
Rossitti di Felet; chés altris de siore Brune Verone, de 
scuele di cusine “G. Arcimboldo" di Udin (Arcimboldo al 
jere un pitor dal 1500 ch'al figurave i soi sogjez cu la ver- 
dure e cu lis pomis). Si ringraziju ducjdoi. 


284 








Un ringraziament ai pitôrs 
A. Popesso, G. Celiberti, E. De Cillia, M. Micossi 
pal lôr bon acèt. 


* ж + 


E a duc’ chenticá o in algo 
di cúr, tal cumiát, bon pro! 


Il Strolic 

bbiamo scelto di 
parlarVi con un 
simbolo: una stretta di 





mano. Essa da un lato 
rappresenta la nostra 
esperienza e la nostra tradizione. dall'altro la 
nostra efficienza e la nostra capacità di pen- 


sare al futuro. Abbiamo scelto la stretta di 





mano come esempio del nostro lavoro. Per- 
ché simbolicamente rappresenta quello che 
vogliamo essere per Voi: consulenti disponi- 
bili, capaci di offrire soluzioni adeguate e 
vantaggiose ad ogni Vostra domanda. 

E un invito a parlarci. Pres- 
SO) ogni nostro sporte llo e 
possibile trovare la solu- 
zione ottimale: ne abbia- 
mo sia la possibilità che la 


capaci ER 





LA VOSTRA OPINIONE | 
E LA NOSTRA IMMAGINE. 





EIE AI | 

In riconoscimento della 
professionalità dimostrata e 
per la fattiva diffusione dei 
prodotti Seiko - Metal Lux, il 
direttore commerciale per 
l'Italia sig. Gianni Brusafer- 
ri ha avuto il piacere di pre- 
miare il sig. Adriano Mauro, 

titolare dell'Optex l'Ottica 





ADELA С 


dei giovani di Udine. 











La cerimonia si è svolta al 
Mido, rassegna internazio- 
nale di ottica, a Milano. 

Da segnalare l'importanza 
di questo riconoscimento as- 
segnato per la prima volta in 
Italia alla prestigiosa e dina- 
mica ottica udinese. 

